
Βήμα για τη διάλυση 
της γ’βάθμιας 

σελ. 8-9 

Οικονομία 
Σταθερή προρεία 
προς νέα κρίση 

σελ. 7 

Σουδάν 

Μεταβατική κυβέρνηση 

αντιπολίτευσης 

στρατιωτικών 

σελ. 12 

Ιστορία 

30 χρόνια από το 
1989 

σελ. 14 


Στις 29/8 τα ΜΑΤ επιτέθηκαν βί¬ 
αια, με χρήση χημικών σε δεκάδες 
διαδηλωτές που είχαν συγκεντρωθεί 
έξω απ’ το Ζάππειο, όπου γινόταν η 
ορκωμοσία του νέου περιφερειάρχη 
Αττικής Πατούλη. Οι συγκεντρωμένοι 
απαιτούσαν να σταματήσουν οι ψεύτι¬ 
κες υποσχέσεις για τη διαχείριση των 
απορριμάτων και να κλείσει άμεσα ο 
ΧΥΤΑ της Φυλής. 

Το βράδυ της Πέμπτης, τα τάγματα 
εφόδου της ΕΛΑΣ έσπειραν για άλλη 
μια φορά τον τρόμο στους δρόμους 
στον Εξαρχείων, κάνοντας επίδειξη 
δύναμης στο κοινωνικό κέντρο ΒΟΞ, 
σπάζοντας τζαμαρίες, βρίζοντας χυ¬ 
δαία κόσμο, φωνάζοντας “Τελειώσα¬ 
τε”, “αυτά θα έχετε κάθε μέρα τώρα ”και 
πετώντας δακρυγόνα σε κλειστό και 
γεμάτο κόσμο χώρο, με έναν αγωνι¬ 
στή να καταλήγει στο νοσοκομείο 
έπειτα από σοβαρό τραυματισμό στο 
κεφάλι. Αξίζει να σημειωθεί ότι δίπλα, 
στην πλατεία Εξαρχείων υπήρχε πλή¬ 
θος κόσμου σε συναυλία του φεστιβάλ 
“Αναψυκτήριον, τα ωραία Εξάρχεια” 


όπου διοργανώνεται από καταλήψεις, 
αναρχικές συλλογικότητες και κατοί¬ 
κους της περιοχής, σε μια προσπάθεια 
εναντίωσης στους μαφιόζους και τους 
εμπόρους ναρκωτικών που δρουν στη 
γειτονιά. 

Δεν νοιάζει τον Μητσοτάκη και τον 
Χρυσοχοϊδη να σταματήσει το εμπόριο 
ναρκωτικών, που άλλωστε αυτοί όπως 
και όλοι οι νεοφιλελεύθεροι τρέφουν 
με την πολιτική τους. Όταν μιλάνε για 
“πάταξη της παραβατικότητας και ανο¬ 
μίας” εννοούν ότι θα κυνηγάνε με τους 
μπάτσους τους οποιονδήποτε δεν θεω¬ 
ρεί ως αυτονόητο ότι τα εγκαταλειμμέ¬ 
να κτήρια στο κέντρο της Αθήνας είναι 
“ευκαιρία για επένδυση” διάφορων αε¬ 
ριτζήδων, αλλά θέλει να μείνουν εκεί 
ταλαιπωρημένοι συνάνθρωποί μας ή 
να γίνουν χώροι πολιτικών, πολιτιστι¬ 
κών και κοινωνικών δραστηριοτήτων. 
Εννοούν ότι θα σηκώνουν το γκλομπ 
σε όποιον διαφωνεί και αντιστέκεται 
στη μνημονιακή δικτατορία. Αυτήν 
την κατάσταση έθρεψε πρώτος ο ΣΥ- 
ΡΙΖΑ, που “πρωτοτύπησε” φέρνοντας 


στο προσκήνιο τα “αριστερά” ΜΑΤ, το 
“αριστερό” ξύλο και τα άλλα κυβερ¬ 
νητικά αίσχη του, σπιλώνοντας τόσο 
πολύ την Αριστερά, το κίνημα και τους 
αγώνες - ενώ τώρα ουσιαστικά στη¬ 
ρίζει, με ψευτοδημοκρατικούς αστερί¬ 
σκους, ως «υπεύθυνη αντιπολίτευση», 
τις επιχειρήσεις του «Νόμος και Τάξη». 

Δεν πρέπει να αφήσουμε κανέναν 
μνημονιακό να μας φορέσει το “κολά¬ 
ρο” του Κράτους Έκτακτης Ανάγκης, 
που θωρακίζει το μνημονιακό καθε¬ 
στώς για να εξαπολυθούν ακόμα πιο 
άγριες επιθέσεις στους εργαζόμενους, 
τη νεολαία, τα φτωχά λαϊκά στρώμα¬ 
τα. Είναι καθήκον μας να αγωνιστούμε 
ενωτικά, με επιμονή και σχέδιο, για τις 
βασικές κατακτήσεις και ανάγκες μας, 
που θέλουν να τσακίσουν! Η μόνη 
λύση που μπορεί να δοθεί σ’ αυτήν 
την βαρβαρότητα βρίσκεται στους 
δρόμους! Στην ανασυγκρότηση του 
κινήματος, σε ένα Ενιαίο Ταξικό Μέ¬ 
τωπο για τη μαχητική υπεράσπιση 
και έμπρακτη επιβολή των δημοκρα¬ 
τικών ελευθεριών. 


























Σεπτέμβριος 2019 


Να οικοδομήσουμε την Ο.Κ.Δ.Ε. & την 4η Διεθνή 

- Για την οργάνωση της αντίστασης, τη νίκη των αγώνων 
- Για τον Σοσιαλισμό , μόνη διέξοδο 
στην καπιταλιστική κρίση, βαρβαρότητα και παρακμή 
- Για την αναγέννηση τον Επαναστατικού Μαρξισμού 

Εργαζόμενοι, άνεργοι, νέοι, φτωχά λαϊκά στρώματα τα τελευταία χρόνια, ιδι¬ 
αίτερα με τα μνημόνια, βιώνουμε καθημερινά την σκληρή επίθεση του κεφαλαίου. 
Παλιές και νέες αστικές/μνημονιακές δυνάμεις έχουν επιταχύνει την ιδιωτικοποίηση 
και διάλυση των δημόσιων υπηρεσιών, των κοινωνικών αγαθών, της υγείας, παιδείας, 
κοινωνικής ασφάλισης. Έχουν ενισχύσει τις τεράστιες ανισότητες, τον ανεξέλεγκτο 
πλουτισμό μιας χούφτας καπιταλιστών και πλουσίων, πατώντας στην υπερεκμετάλ- 
λευση και καταπίεση της εργασίας, στη λεηλασία της περιουσίας και της ζωής των 
φτωχών, βάζοντας χέρι σε λαϊκές καταθέσεις και αποταμιεύσεις, σπίτια, πρόσβαση 
σε ρεύμα, νερό, φάρμακα, στα πιο στοιχειώδη αγαθά. Οι αντιδραστικές μνημονιακές 
πολιτικές καταπατούν την ανθρώπινη αξιοπρέπεια, εκφυλίζουν το ήθος και τον πολι¬ 
τισμό της κοινωνίας, σπέρνουν οικονομική αποσύνθεση. Η απότομη φτωχοποίηση 
και εξαθλίωση μετρά εκατομμύρια ανέργους και υποαπασχολούμενους, διάλυση 
του «κοινωνικού κράτους» και κοινωνικού ιστού. Τα σκληρά, αντιδραστικά μέτρα 
(μειώσεις μισθών, κατάργηση συλλογικών συμβάσεων, όλο και χειρότερες, πιο «ελα¬ 
στικές» σχέσεις εργασίας, ποινικοποίηση και καταστολή συνδικαλισμού, απεργιών, 
αγώνων) έχουν χτυπήσει στην καρδιά της κοινωνίας, στον σκληρό πυρήνα της ερ¬ 
γατικής τάξης, με ξεκάθαρο στόχο το πλήρες τσάκισμά της. Με τη μαζική ανεργία 
και τους μισθούς πείνας, η εργατική τάξη (κυρίως οι νέοι) δυσκολεύεται ακόμα και 
να αναπαραχθεί. 

Εργαζόμενοι, άνεργοι, νέοι, φτωχά λαϊκά στρώματα, βλέπουμε τον πόλεμο 
να απειλεί την επιβίωση του ανθρώπινου γένους. Εστίες πολέμου σ'όλο τον πλανήτη 
αναφλέγονται απειλώντας ολόκληρη την ανθρωπότητα. Η εξαθλίωση, φτώχεια και 
πείνα, η μετανάστευση και προσφυγιά εξαπλώνονται δραματικά. Η παιδική εργασία, 
η εγκληματικότητα, ο ρατσισμός και εθνικισμός φουντώνουν. Η αλόγιστη χρήση των 
φυσικών πόρων από τις πολυεθνικές και τους ιμπεριαλιστές απειλεί με καταστροφή 
το περιβάλλον και το μέλλον της ανθρωπότητας. Η όξυνση αυτών των επιθέσεων γί¬ 
νεται μόνο και μόνο για να σώσουν οι καπιταλιστές τα κέρδη και το παρακμασμένο, 
σάπιο σύστημά τους από την κρίση. 

Μόνο εμείς, οι εργαζόμενοι, άνεργοι, νέοι και φτωχά λαϊκά στρώματα μπο¬ 
ρούμε και πρέπει να τους σταματήσουμε. Απέναντι στα αδιέξοδα του ατομισμού και 
της διαίρεσης, να χρησιμοποιήσουμε τους αγώνες και την αλληλεγγύη μας. Να πο¬ 
λεμήσουμε τον νεοφιλελευθερισμό, που γίνεται όλο πιο ακραίος, τα Μνημόνια, την 
κρατική καταστολή και τις σύγχρονες χούντες, τον ρατσισμό, φασισμό και πόλεμο. 
Με όπλα τα συνδικάτα, τις επιτροπές αγώνα, τις γενικές συνελεύσεις, σε κοινωνικούς 
χώρους και γειτονιές. Με όλες τις μορφές αυτοοργάνωσης και τις καλύτερες παρα¬ 
δόσεις του εργατικού κινήματος. 

Πρέπει να χτυπήσουμε το κακό στη ρίζα, στα μνημόνια, το ντόπιο και ξένο 
κεφάλαιο, την αντιδραστική ΕΕ, τον καπιταλισμό και τον ιμπεριαλισμό. Πρέπει να κα¬ 
ταργήσουμε την εκμετάλλευση ανθρώπου από άνθρωπο, να κοινωνικοποιήσουμε 
κάτω από εργατικό έλεγχο τις μεγάλες επιχειρήσεις στους τομείς—κλειδιά (τράπεζες, 
ενέργεια, μέσα μεταφοράς, επικοινωνίες κ.λπ.). Να σταματήσουμε να πληρώνουμε 
το χρέος, να βγούμε από τον ζουρλομανδύα του Ευρώ και τη «φυλακή» της ΕΕ του 
καπιταλισμού/ιμπεριαλισμού, του ρατσισμού και φασισμού, της καταστολής, των 
επεμβάσεων και πολέμων. 

Πρέπει να στρατευτούμε στον αγώνα, για να υπερασπιστούμε την εργασία, 
το βιοτικό επίπεδο, το δικαίωμά μας στη ζωή και στην αναπαραγωγή της εργατικής 
τάξης με σύγχρονους όρους. Να ανατρέψουμε τη βαρβαρότητα του νεοφιλελευθε¬ 
ρισμού, τις πολιτικές παλιών και νέων αστικών/μνημονιακών κομμάτων, τις ιμπερια¬ 
λιστικές επεμβάσεις και πολέμους. Μέσα από αγώνες, να επιβάλλουμε τη δική μας 
επαναστατική κυβέρνηση, μια ΚΥΒΕΡΝΗΣΗ ΤΩΝ ΕΡΓΑΖΟΜΕΝΩΝ. Έτσι μπο¬ 
ρούμε να εγγυηθούμετην εφαρμογή ενός ριζοσπαστικού, αντικαπιταλιστικού 
Προγράμματος Σωτηρίας - να ανοίξουμε τον δρόμο στη μόνη πραγματική 
εναλλακτική λύση, τον Σοσιαλισμό. 

Η Ο.Κ.Δ.Ε. είναι μια εργατική κομμουνιστική οργάνωση, στο ρεύμα του επι¬ 
στημονικού μαρξισμού/τροτσκισμού και της 4 ης Διεθνούς. Δεν έχουμε καμιά σχέ¬ 
ση με «τζάκια» και επαγγελματίες της πολιτικής, με το επίσημο κομματικό σκηνικό. 
Απευθυνόμαστε-Οργανώνουμε τους εργαζόμενους, άνεργους, νέους και φτωχά 
λαϊκά στρώματα, σε χώρους δουλειάς, σχολεία, σχολές και γειτονιές, στα κινήματα 
και τους αγώνες. 

Είμαστε η παλαιότερη οργάνωση της επαναστατικής αριστερός στην Ελ¬ 
λάδα (ίδρυση 1974 - ενώ το ρεύμα μας έχει ακόμα παλαιότερες, βαθύτερες ρίζες 
στην ιστορία του εργατικού και επαναστατικού κινήματος στην Ελλάδα). Δεν έχου¬ 
με λείψει από καμιά μικρή και μεγάλη αναμέτρηση του εργατικού κινήματος στη 
χώρα μας. Σε όλες τις κινητοποιήσεις και αγώνες (απεργίες, διαδηλώσεις, «αγανα- 
κτισμένοι» κ.λπ.) παρεμβαίνουμε με σχέδιο, υπομονή και επιμονή, προωθώντας τη 
ριζοσπαστικοποίησή τους, σεβόμενοι την εργατική δημοκρατία, την αυτοοργάνω- 
ση των μαζών, τους ρυθμούς ανάπτυξης της συνείδησής τους. Φιλοδοξώντας να οι- 
κοδομηθεί μια ικανή και αποφασιστική ηγεσία, ώστε οι αγώνες να φτάσουν ως την 
τελική νίκη. 

Παλεύουμε για μια σοσιαλιστική κοινωνία, που καμιά σχέση δεν έχει με τις σταλι¬ 
νικές δικτατορίες, τα πρότυπα της σοσιαλδημοκρατίας και «κεντροαριστεράς», κάθε 
ρεφορμιστικό σχέδιο νέο ή παλιό, που πρόδωσαν και δυσφήμισαν τον Σοσιαλισμό. 

Παλεύουμε για μια ταξική επαναστατική πολιτική, που ακόμα διαχωρίζεται αυ¬ 
στηρά από τις καταστροφικές πολιτικές των «Λαϊκών Μετώπων» («εαμική κουλτού¬ 
ρα», μέτωπα δημοκρατικά, πατριωτικά κ.λπ.), οι οποίες οδήγησαν σε ιστορικές προ¬ 
δοσίες και ήττες του εργατικού κινήματος. 

Παλεύουμε για μια πολιτική διεθνιστική. Η λύση στα μεγάλα προβλήματα της 
εποχής μας απαιτεί την αλληλεγγύη, κοινή πάλη και ισότιμη συνεργασία της εργα¬ 
τικής τάξης και των λαών, των εργατικών, επαναστατικών και κομμουνιστικών κινη- 
μάτων/δυνάμεων διεθνώς. Τοποθετούμαστε κατηγορηματικά ενάντια στις ουτοπι¬ 
κές, αντιδραστικές σταλινικές θεωρίες του «σοσιαλισμού σε μία μόνο χώρα». Στην 
Ευρώπη, παλεύουμε για τη διάλυση της καπιταλιστικής/ιμπεριαλιστικής ΕΕ, για μια 
Ευρώπη ριζοσπαστική, δημοκρατική, σοσιαλιστική - για τις Ενωμένες Σοσιαλιστικές 
Πολιτείες της Ευρώπης. 

Επιδιώκουμε μια οικονομία σχεδιασμένη από τους ίδιους τους εργαζόμενους. 
Μια Σοσιαλιστική Δημοκρατία, μια πραγματική δημοκρατία των «από κάτω», που θα 
οργανώνει την κοινωνία βάσει των πραγματικών αναγκών της πλειοψηφίας και όχι 
μιας χούφτας καπιταλιστών ή γραφειοκρατών. Μια σοσιαλιστική δημοκρατία πολύ 
πιο πλήρη, πολύ ανώτερη από το σάπιο αστικό κοινοβουλευτικό σύστημα και τον 
σταλινικό ολοκληρωτισμό. Αυτή είναι και η μόνη πραγματική λύση απέναντι στην 
κρίση του καπιταλισμού, που γεννά μόνο ανεργία, μνημόνια, χούντες και πολέμους. 
Πρέπει λοιπόν να στρατευτούμε στην Ο.Κ.Δ.Ε. και να οικοδομήσουμε το Παγκόσμιο 
Κόμμα της Σοσιαλιστικής Επανάστασης, μια αναγεννημένη 4 η Διεθνή. 


2 Εργατική Πάλη 


Κυκλοφόρησε από τις εκδόσεις ΕΡΓΑΤΙΚΗ ΠΑΛΗ 

Ρόζα Λονίεμπονργκ, 

Η ζωή, και το έργο τ?/ς 

Συγγραφέας: Πάουλ Φρέλιχ 
Χρονολογία έκδοσης: Ιούλιος 2019 
Σελίδες: 390 
Τιμή: 10 ευρώ 


ΠΑΟΥΛ 
ΦΡΕΛΙΧ^ 



Ρόζα ν ^^ 
Λούξεμπουργκ 

Η Ζωή και το Έργο της 


Ο Πάουλ Φρέλιχ γεννήθηκε το 1884 στη Λει¬ 
ψία από γονείς εργάτες σοσιαλιστές. Από πολύ 
νεαρή ηλικία συμμετείχε στο εργατικό σοσιαλι¬ 
στικό κίνημα της Γερμανίας, συνεργαζόταν με 
πολλές εργατικές εφημερίδες και το 1914 ανέ¬ 
λαβε τη διεύθυνση της ΒτεταετΑιΐΓ^εΓζείΙτιη^ 
που ήταν ένα από τα όργανα της αριστερής 
πτέρυγας της γερμανικής σοσιαλδημοκρατίας. 
[...] Τον Απρίλη του 1916 πήρε μέρος στη συν¬ 
διάσκεψη του Κίενταλ που ήταν συνέχεια της 
συνδιάσκεψης του Τσίμμερβαλντ, της συνδιά¬ 
σκεψης δηλαδή που είχαν οργανώσει οι ομά¬ 
δες και τα ρεύματα που είχαν μείνει πιστά στον 
προλεταριακό διεθνισμό. Επιστρατεύτηκε ξανά 
το 1916, αλλά αμέσως σχεδόν συνελήφθη και 
φυλακίστηκε για αντιμιλιταριστική προπα¬ 
γάνδα. Από αυτή τη φυλακή δεν θα βγει παρά 
μόνο με τη γερμανική επανάσταση του 1918. 
Τότε ρίχτηκε με όλη του την ψυχή στην πάλη. 
[...] Το 1919 πήρε μέρος στη Δημοκρατία των ερ¬ 
γατικών συμβουλίων της Βαυαρίας, καταδιώχτηκε 
γι’ αυτή του τη συμμετοχή και πέρασε στην παρα¬ 


νομία. [...] Απότο 1921 έωςτο 1924καιαπότο 1928 
έως το 1930 ήταν βουλευτής στο Ράιχσταγκ [...] 
Το 1928 διεγράφη από το Κομμουνιστικό Κόμ¬ 
μα της Γερμανίας για την πάλη του εναντίον του 
σταλινισμού. Το 1932 με αρκετούς, προπαντός 
νέους ίδρυσαν το Σοσιαλιστικό Εργατικό Κόμμα, 
μια προσπάθεια στις τελευταίες στιγμές να φρά¬ 
ξουν τον δρόμο στον ανερχόμενο φασισμό. Με 
την άνοδο του Χίτλερ συνελήφθη, κλείστηκε σε 
στρατόπεδο, αλλά από λάθος αφέθηκε ελεύθε¬ 
ρος. Το 1934 πήγε στη Γαλλία όπου συμμετείχε 
στη διεύθυνση του Σοσ.Έργ. Κόμματος. Το 1939 
συνελήφθη και μαζί με πολλούς άλλους αντιφασί¬ 
στες κλείστηκε σε στρατόπεδο στη Γαλλία. Χάρις 
στις ενέργειες της Διεθνούς Επιτροπής Βοήθειας 
απελευθερώθηκε, πήγε στην Αγγλία και κατόπιν 
στην Αμερική. Επέστρεψε στη Γερμανία το 1950 
όπου μέχρι το θάνατο του στη Φρανκφούρτη το 
1953 δεν έπαψε γραπτά και προφορικά να διαδί¬ 
δει, προπαντός μέσα στους νέους, τις γνήσιες αρ¬ 
χές του επαναστατικού μαρξισμού. 

Από το οπισθόφυλλο 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 & σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλείο: “Αναγνώστης” Πυρσινέλα 11 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 
Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”, Αμύντα 12, ισόγειο 
Βιβλιοπωλείο “Το Κεντρί” Δημ. Γούναρη 22 (Ναυαρίνο) 

Γιάννενα 

Ψιλικατζίδικο “Ψιλικατέσεν” Γρ. Σακκά 14 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ο-ιηπίΐΐ 6Γ§αίί1άρα1ί@ο]«ΐ6.§Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, ο-ιηαΐΐ: €ΓεαΙίΕίρα1ί@ο1αΐ€.£Γ 


















Σεπτέμβριος 2019 


Η άΠΟΨΑ ΒΙΑΣ 


Εργατική Πάλη 3 


Καταστρέφουν, 
ραορούμε να 
νικήσουμε! 


Μ έσα στο καλοκαίρι η κυ¬ 
βέρνηση της ΝΔ ψήφισε, 
με τη διαδικασία του κατε- 
πείγοντος που είχε εισάγει 
η κυβέρνηση του ΣΥΡΙΖΑ ένα μήνα πριν 
τις εκλογές. Και οι δυο τροπολογίες απο¬ 
τελούν, κατά τρόπο εξοργιστικό, δώρα 
στο κεφάλαιο. Ο γνωστός καθηγητής 
Α. Καζάκος πολύ σωστά συνέκρινε τη 
νέα νομοθεσία με τον «νόμο δυτικά του 
Πέκος», που υποδηλώνει αυτά που ίσχυ- 
αν σε εποχές Φαρ Ονέστ (βλ. αναλυτικό 
άρθρο σελ. 5). 

«Μείνετε στον δρόμο τον καλό» 

Αυτή την ευχή ή μάλλον εντολή 
έδωσαν στην κυβέρνηση Μητσοτάκη 
οι επίτροποι της ΕΕ, Ντομπρόβσκις και 
Μοσκοβισί, δηλαδή να ακολουθήσει την 
ίδια πολιτική «των μεταρρυθμίσεων και 
των διαθρωτικών αλλαγών» και την αξι¬ 
οποίηση των «μνημονιακών επιτευγμά¬ 
των» που ακολούθησε η κυβέρνηση του 
Τσίπρα. Ωστόσο, δεν φαίνεται ότι ο Μη- 
τσοτάκης και οι νεοφιλελεύθεροι αγριάν¬ 
θρωποι στην κυβέρνησή του χρειάζονται 
υποδείξεις και αυτό το απόδειξαν αμέσως, 
πριν καλά καλά καθίσουν στην εξουσία. 

Πέρα από τα παραπάνω αντεργατικά 
τερατουργήματα, μιμούμενοι κατά γράμ¬ 
μα τον ΣΥΡΙΖΑ, άρχισαν να καταπατούν 
ό,τι είχαν υποσχεθεί προεκλογικά στον 
ελληνικό λαό. Τώρα όλες οι φορολογικές 
μειώσεις που είχαν εξαγγελθεί, περιορίζο¬ 
νται σε μια μικρή μείωση στον ΕΝΦΙΑ και 
μια μείωση του φόρου των επιχειρήσεων. 
Όλα τα άλλα -κατάργηση της εισφοράς 
αλληλεγγύης , του τέλους επιτηδεύμα¬ 
τος και τεκμηρίων και κυρίως μείωση των 
φορολογικών συντελεστών για τα φυσι¬ 
κά πρόσωπα και του ΦΠΑ- που αφορούν 
ευρύτερα λαϊκά στρώματα μετατίθενται 
για το άγνωστο μέλλον. Ούτε και θα δια¬ 
τηρήσουν, σε αντίθεση με ό,τι είχαν υπο¬ 
σχεθεί, το αφορολόγητο στα 8.500 ευρώ. 

Τέλος, όπως δηλώνεται ανοικτά από 
τον υπουργό Εργασίας, μια σειρά νέων 
αντεργατικών αλλαγών ετοιμάζονται για 
το φθινόπωρο. Όλες βάζουν νέα εμπόδια 


στο απεργιακό δικαίωμα και προωθούν 
το ηλεκτρονικό φακέλωμα των εργα¬ 
ζομένων, άρα και τη μεγαλύτερη χειρα¬ 
γώγηση των συνδικάτων από το κράτος 
και την εργοδοσία. Και αυτά αιτιολο¬ 
γούνται με περισσό φιλεργατισμό (πα¬ 
ρόμοιο με εκείνο του ΣΥΡΙΖΑ) ότι στό¬ 
χος της κυβέρνησης είναι να εξασφαλίσει 
«την ανεμπόδιστη, καθολική συμμετοχή 
των εργαζομένων στις αρχαιρεσίες και την 
άσκηση τον σχετικού δικαιώματος τους». 

Ορισμένα συμπεράσματα 

Πρώτον, η ρεφορμιστική στρατηγική 
της «εξόδου» από την κρίση μέσα από 
μια «κυβέρνηση της Αριστερός» ή μέσα 
από μια κυβέρνηση «λαϊκής-εργατικής 
εξουσίας», ή και άλλα πιο παρδαλά και 
αφηρημένα σχήματα -που δεν είναι ου¬ 
σιαστικά διαφορετικά- οδηγούν στο 
ίδιο αποτέλεσμα. Όλες απέτυχαν και 
αυτό πρέπει να μας γίνει μάθημα. Τα πιο 
πρόσφατα παράδειγμα παταγώδους απο¬ 
τυχίας «κυβερνήσεων της Αριστερός» 
που μεταλλάχθηκαν σε κυβερνήσεις του 
κεφαλαίου και των ιμπεριαλιστών, είναι 
στην Κύπρο από το υποτιθέμενο κομμου¬ 
νιστικό κόμμα του ΑΚΕΛ και του ΣΥΡΙ- 
ΖΑ στην χώρα μας. Αυτό συνέβη για έναν 
απλό λόγο, γιατί στις αστικές κοινωνίες 
υπάρχουν μόνο δύο δρόμοι: ο αστικός ή ο 
σοσιαλιστικός. 

Δεύτερον, η σημερινή πολιτική «ορ¬ 
θοδοξία» της άρχουσας τάξης, ο μνημονι- 
ακός νεοφιλελευθερισμός, δεν είναι απλά 
μια άλλη αστική πολιτική αντιμετώπισης 
της κρίσης. Είναι μια τομή που όχι μόνο 
καταργεί κάθε «συμφιλίωση», «συμβιβα¬ 
σμό» (ακόμη και με τα ενδιάμεσα στρώ¬ 
ματα), αλλά αναγνωρίζει μόνο των συμ¬ 


φέροντα του κεφαλαίου και παράλληλα 
καταργεί όλα τα δικαιώματα, κοινωνικά 
και πολιτικά, των εργαζομένων, των φτω¬ 
χών λαϊκών στρωμάτων και της νεολαίας, 
προχωράει στη λεηλασία της δημόσιας 
περιουσίας κ.λπ., σε επίπεδα πρωτοφανή 
στην ιστορία του καπιταλισμού. Κτίζει το 
κράτος έκτακτης ανάγκης, καταλύει τα 
ουσιαστικά δημοκρατικά, πολιτικά δικαι¬ 
ώματα και ελευθερίες, ακυρώνει τη λαϊκή 
κυριαρχία, ενισχύει διαρκώς τους κατα¬ 
σταλτικούς μηχανισμούς ώστε να μπο¬ 
ρούν να επιβάλουν μια πλήρως απονο- 
μιμοποιημένη ή και παράνομη πολιτική, 
προκειμένου να επιβάλλουν την υπερεκ- 
μετάλλευση, την «ενοικιαζόμενη» εργα¬ 
σία, το Νέο Σύστημα Εκμετάλλευσης και 
άλλες μεσαιωνικές εργασιακές σχέσεις. 

Τρίτον, η αντίστροφη πορεία, γέννη¬ 
μα της κρίσης, έχει αρχίσει εδώ και καιρό 
αλλά επιταχύνεται όλο και περισσότερο: 
βίαια, πολύ βίαια, ο πλούτος της κοινω¬ 
νίας να αναδιανέμεται με συνοπτικές δι¬ 
αδικασίες υπέρ των λίγων, συμμορίες κα¬ 
πιταλιστών, τραπεζιτών, κερδοσκόπων/ 
μαυραγοριτών να λεηλατούν τη δημόσια, 
συλλογική και ατομική περιουσία και να 
την αποθηκεύουν σε φορολογικούς πα¬ 
ραδείσους. 

Τέταρτον, η σταθερή προσήλωση της 
αστικής τάξης και των αστικών κομμά¬ 
των (ΝΔ, ΣΥΡΙΖΑ, ΚΙΝΑΛ κ.λπ.) στα 
μνημόνια και στις μνημονιακές πολιτικές 
(χωρίς την δυνατότητα να προσφέρουν 
στους εργαζόμενους, τα φτωχά λαϊκά 
στρώματα και τη νεολαία ένα αξιόπιστο 
σχέδιο, ένα κοινωνικό συμβόλαιο (οικο¬ 
νομικής, κοινωνικής και πολιτικής διαχεί¬ 
ρισης) που θα ανατρέπει ή έστω θα στα¬ 
θεροποιεί τη σημερινή άθλια κατάσταση, 


θα τους εξαρθρώνει και θα τους διαλύει. 
Όχι μόνο θα μεγαλώνει την πολιτική κρί¬ 
ση αλλά ακόμη χειρότερα θα μεγαλώνει 
την κρίση της αστικής εξουσίας και θα 
διαλύει την εξουσία που είχαν συγκρο¬ 
τήσει το προηγούμενο διάστημα. 

Πέμπτο, σήμερα οι οργανώσεις της 
εργατικής τάξης και τα κόμματα της Αρι¬ 
στερός είναι αντιμέτωπα με μια ιδιαίτερη 
ιστορική πραγματικότητα. Η διόρθωση 
της καταστροφής από την 50χρονη κρί¬ 
ση του καπιταλιστικού συστήματος, από 
τις καταστροφικές νεοφιλελεύθερες πο¬ 
λιτικές (στη χώρα μας ακόμη χειρότερα 
λόγω μνημονίων), από την καταστροφι¬ 
κή πολιτική όλων των μνημονιακών δυ¬ 
νάμεων (κοινωνικών και πολιτικών) και 
πολύ περισσότερο μια επανεκκίνηση της 
οικονομίας με βάση τα συμφέροντα των 
εργαζομένων, είναι εξαιρετικά δύσκολη 
υπόθεση. Δεν υπάρχει κάποιο ενδιάμε¬ 
σο στάδιο. Δεν υπάρχει πρώτα η ανασυ¬ 
γκρότηση της οικονομικής παραγωγικής 
βάσης, της μισοδιαλυμένης κοινωνικής 
δομής, του θεσμικού και νομοθετικού 
πλαισίου, προγράμματα και συμμαχίες 
ΕΑΜικού χαρακτήρα και μετά η αλλα¬ 
γή των παραγωγικών, κυβερνητικών και 
κρατικών δομών του καπιταλιστικού 
συστήματος. Όσοι το επιχείρησαν αυτό, 
είναι γνωστό ότι απέτυχαν. Υπάρχει η ενι¬ 
αία μεταβατική πορεία της διαρκούς επα¬ 
νάστασης και το μεταβατικό πρόγραμμά 
της που οδηγεί στο σοσιαλισμό. Η οποια¬ 
δήποτε άλλη αντιμετώπιση του προβλή¬ 
ματος, π.χ. η κομματική-κοινοβουλευτική 
οπτική που βλέπει μια κυβέρνηση πάνω 
στο «γενικό κοινωνικό ή και εθνικό συμ¬ 
φέρον», οδηγεί με μαθηματική ακρίβεια 
στην καταστροφή των συμφερόντων των 
εργαζομένων. 

Αυτές είναι οι αρχές και τα βασικά 
σημεία της στρατηγικής και τακτικής της 
ΟΚΔΕ. Αυτά πάλεψε όλη την προηγού¬ 
μενη περίοδο αυτά θα παλέψει με περισ¬ 
σότερη αποφασιστικότητα και στην περί¬ 
οδο που ανοίγεται μετά την άνοδο στην 
εξουσία των νεοφιλελεύθερων της ΝΔ. 


Η καπιταλιστική βαρβαρότητα... 

με ιην γλώσσα ίων πριΒιιών 


Μ έχρι σήμερα έχει καταγράψει 72.843 πυρ¬ 
καγιές το Κέντρο Διαστημικής Έρευνας 
της Βραζιλίας, αριθμός που αποτελεί θλι¬ 
βερό ρεκόρ για το τροπικό δάσος του Αμαζόνιου, τον 
τόσο σημαντικό «πνεύμονα» της γης. 

Σύμφωνα με τα στοιχεία του Εθνικού Ινστιτούτου 
Διαστημικών Ερευνών της Βραζιλίας (ΙΝΡΕ), η χώρα 
αντιμετωπίζει το μεγαλύτερο κύμα πυρκαγιών της τε¬ 
λευταίας πενταετίας, ενώ, σε σχέση με το 2018, οι δο¬ 
ρυφόροι έχουν καταγράψει αύξηση 84% στον αριθμό 
τους.Το τροπικό δάσος του Αμαζόνιου συνιστά δασι¬ 
κό «πνεύμονα» και ανάχωμα στη ραγδαία εξέλιξη του 
φαινομένου του θερμοκηπίου, είναι το πλουσιότερο σε 
βιοποικιλότητα και φυσικούς πόρους, έχει έκταση 5,5 
εκ. τετραγωνικά χιλιόμετρα και θεωρείται από τους 
επιστήμονες ως το σημαντικότερο δάσος στον κόσμο, 
όχι μόνο για τους ντόπιους κατοίκους και τις κοινότη¬ 
τες των αυτοχθόνων, αλλά και για τη συνολική εύρυθ¬ 
μη λειτουργία ολόκληρου του πλανήτη. Ο Αμαζόνιος 
είναι το δάσος-«ραχοκοκκαλιά» του οικοσυστήματος 
της Αμαζονίας, που φιλοξενεί πάνω από 43.800 είδη 
φυτών και περισσότερα από 2,5 εκ. είδη εντόμων. 


Δ ραματικές είναι και στην Ελλάδα οι 
συνέπειες της κλιματικής κρίσης, κα¬ 
θώς ο περασμένος Ιούλιος ήταν ο θερ¬ 
μότερος των τελευταίων 140 χρόνων. Από τις 
15 Ιουλίου, εκδηλώθηκαν πάνω από 1.302 πυρ¬ 
καγιές στη χώρα, ενώ πέρυσι στο ίδιο διάστημα 
είχαν εκδηλωθεί μόλις 735. Μέσα στη δεκαε¬ 
τία της κρίσης (2010-2019), οι περικοπές στον 
προϋπολογισμό της Πυροσβεστικής έφτασαν 
συνολικά τα 1.153.894.800 ευρώ. Σύμφωνα με 
στοιχεία πρόσφατης έρευνας του ελληνικού 
τμήματος της ΑΥλΎΕ, κάθε χρόνο η Μεσόγειος 
χάνει το 0,6% των δασικών της εκτάσεων εξαι- 
τίας των πυρκαγιών. Μόνο το 2017 στη Μεσό¬ 
γειο (όπου καταγράφεται το 80% των καμένων 
εκτάσεων της Ευρώπης) κάηκαν 9.000.000 
στρέμματα, έκταση ίση με ολόκληρη την Κύ¬ 
προ. Αυτή ήταν η μεγαλύτερη καταστροφή από 
το 1985 μέχρι σήμερα. Μετά την Πορτογαλία, 
η Ελλάδα κατέχει τη δεύτερη χειρότερη επίδο¬ 
ση μεταξύ των μεσογειακών χωρών ως προς το 
ποσοστό των καμένων δασικών εκτάσεων. 


Ο φετινός τραγικός απολογισμός των νεκρών μεταναστών 
και προσφύγων απ’ όσους προσπαθούν να φτάσουν σε 
χώρες της νότιας Ευρώπης δια θαλάσσης πλησιάζει πλέον 
τους 900, επισήμανε η Ύπατη Αρμοστεία του ΟΗΕ για τους Πρό¬ 
σφυγες (υΝΗΩΚ). 

Μετά το πρόσφατο ναυάγιο στη Λιβύη, όπου ανασύρθηκαν 5 
νεκροί και διασώθηκαν άλλοι 65 μετανάστες, η λίστα συνεχώς με¬ 
γαλώνει. Οι εκτιμήσεις για τον αριθμό των αγνοουμένων είναι 20- 
40 και ο αριθμός των νεκρών θα μεγαλώσει. Οι περισσότεροι από 
τους μετανάστες που διασώθηκαν είναι Σουδανοί, ενώ ανάμεσά 
τους είναι και Αιγύπτιοι, Μαροκινοί, Τυνήσιοι. 

Η Λιβύη εξακολουθεί να είναι βυθισμένη στο χάος και τα τε¬ 
λευταία χρόνια έχει μετατραπεί σε βάση αναχώρησης για τους με¬ 
τανάστες που προσπαθούν να φτάσουν σε κράτη-μέλη της ΕΕ δια 
θαλάσσης. Χιλιάδες από αυτούς έχουν πνιγεί, χιλιάδες άλλοι έχουν 
διασωθεί από τις αρχές και από πλοία μη κυβερνητικών οργανώ¬ 
σεων. 

Σύμφωνα με τους υπολογισμούς της ΙΙΝΗΩΚ και του Διεθνούς 
Οργανισμού Μετανάστευσης (ΔΟΜ), στη Λιβύη βρίσκονται ακό¬ 
μη 50.000 καταγεγραμμένοι πρόσφυγες και αιτούντες άσυλο, που 
έφυγαν από τις χώρες τους για να σωθούν από τη βία και τους διωγ¬ 
μούς, καθώς και 800.000 μετανάστες που ψάχνουν καλύτερη ζωή. 










4 Εργατική Πάλη 


ΕΡΓΑΖΟΜΕΝΟΙ 


Σεπτέμβριος 2019 


Η σχεδιαζόμενη επίθεση της ΝΔ . 
στην κοινωνική ασφάλιση 


Τ ελευταία όλο και πληθαίνουν οι τροχιο¬ 
δεικτικές βολές εναντίον της Κοινωνικής 
Ασφάλισης (Κ.Α.) με δηλώσεις στελεχών 
της ΝΔ. Ο βουλευτής Κυρανάκης, ανέ¬ 
φερε: «.. .έχουμε ένα σχέδιο για το ασφαλιστικό που 
προβλέπει τρεις πυλώνες. Ο πρώτος είναι υποχρεω¬ 
τικός και παραμένει ως έχει, δημόσιος, με μειωμένες 
εισφορές από 20% στο 15%. Ο δεύτερος, που αντι¬ 
στοιχεί σήμερα στις επικουρικές, γίνεται κεφαλαιο- 
ποιητικός. Αυτό δεν αφορά τους τωρινούς συνταξι¬ 
ούχους. Αφορά τους νέους ασφαλισμένους, τα νέα 
παιδιά που θα μπουν στην αγορά εργασίας μετά την 
ψήφιση του νόμου και θα βγουν στη σύνταξη μετά το 
2050», και«.. .Αν θέλεις να βάλεις χρήματα στον ατο¬ 
μικό σου κουμπαρά κάθε μήνα για να έχεις σύνταξη, 
τότε θα είναι δικαίωμά σου. Στον δεύτερο πυλώνα θα 
υπάρχει δικαίωμα επιλογής μεταξύ είτε ενός δημοσίου 
φορέα είτε ιδιωτικών συνταξιοδοτικών ταμείων» κ.α. 

Σε πιο πρόσφατες δηλώσεις του ο υφυπουργός 
Εργασίας, Ν. Μηταράκης, εξήγγειλε ότι θα υπάρχει 
πιθανά και εντός Σεπτεμβρίου νομοσχέδιο για τις 
επικουρικές συντάξεις, με το οποίο «η νέα επικουρική 
σύνταξη θα έχει τη λογική του ατομικού κουμπαρά, 
καθώς τα χρήματα του κάθε ασφαλισμένου θα παρα¬ 
μένουν στο δικό του όνομα (ατομικός λογαριασμός). 
Το ΕΤΕΑΕΠ (Ενιαίο Ταμείο Επικουρικής Ασφάλισης 
& Εφάπαξ Παροχών) σε κάθε περίπτωση θα παραμεί- 
νει ο βασικός διαχειριστής της επικουρικής ασφάλι¬ 
σης» όμως «θα χρειαστεί να εδραιωθεί ένα νέο σύστη¬ 
μα διαχείρισης ατομικών λογαριασμών. Από εκεί και 
πέρα, ο κάθε ασφαλισμένος θα έχει το δικαίωμα να 
επιλέξει μεταξύ ενός δημόσιου πάροχου για την επέν¬ 
δυση του ατομικού λογαριασμού του ή άλλων επαγ¬ 
γελματικών ταμείων και επενδυτικών εταιρειών». Με 
τον τρόπο αυτό, υποστηρίζει ο υφυπουργός Εργασίας, 
τα χρήματα αυτά, οι ατομικοί αυτοί λογαριασμοί, «δεν 
θα είναι επιρρεπή ούτε σε δημοσιονομικές κρίσεις» 
αλλά «ούτε σε δημογραφικές πιέσεις, που δυστυχώς 
η χώρα μας, όπως προβλέπουν όλοι οι αναλυτές, θα 
συνεχίσει να βιώνει τις επόμενες δεκαετίες». Επίσης 
ανέφερε ότι: «η ανυπαρξία στη χώρα μας του δεύτε¬ 
ρου πυλώνα και ο πολύ μικρός τρίτος πυλώνας ση¬ 
μαίνει πως δεν έχουμε πολλούς εγχώριους επενδυτές, 
όπως έχουν όλες οι χώρες της Ευρώπης, εξασφαλί¬ 
ζοντας μεγαλύτερη σταθερότητα και στο Χρηματι¬ 
στήριο αλλά και στο χρηματοπιστωτικό σύστημα». 
Τέλος, σημείωσε: «Με την πλήρη μετάβαση στο νέο 
κεφαλαιοποιητικό σύστημα επικουρικής ασφάλισης 
θα δημιουργηθούν στην ελληνική αγορά κεφάλαια 
που ενδέχεται να ξεπεράσουν και τα 50 δισ. ευρώ»! 

Αυτές οι δηλώσεις είναι αποκαλυπτικές για τις 
προθέσεις της κυβέρνησης και παραπέμπουν στις 
εξαγγελίες του Κ. Μητσοτάκη για το ασφαλιστικό σύ¬ 
στημα, που είχαν γίνει στην περσινή ΔΕΘ.Έτσι: 

— Ο πρώτος πυλώνας, ο λεγόμενος κύριος, θα 
είναι υποχρεωτικός, δημόσιος και αναδιανεμητικός, 
κάτι δηλαδή σαν τον ΕΦΚΑ, που όμως θα «εγγυάται» 
και θα χορηγεί με προϋποθέσεις κάτι σαν την λεγάμε¬ 
νη εθνική σύνταξη, κάτι σαν το ΕΚΑΣ ή σαν το «ελά¬ 
χιστο εγγυημένο εισόδημα» (δες παλαιότερα άρθρα 
ΕΠ). 

— Ο δεύτερος πυλώνας, η λεγάμενη επικουρική ή 
επαγγελματική σύνταξη, θα είναι ένας φορέας, επίσης 
υποχρεωτικός, και οι πολίτες θα αποταμιεύουν σε έναν 
προσωπικό τους κουμπαρά μέρος των ασφαλιστικών 
τους εισφορών, έχοντας τη δυνατότητα να επιλέξουν 
για την διαχείριση των χρημάτων τους είτε έναν δημό¬ 
σιο φορέα είτε ιδιωτικά συνταξιοδοτικά ταμεία. 

— Και όποιος επιθυμεί, και έχει να πληρώσει, θα 
μπορεί προαιρετικά να επιλέξει και τον τρίτο πυλώ¬ 
να, δηλαδή μια συμπληρωματική και καθαρά ιδιωτική 
ασφάλιση. 



Αυτό το μοντέλο 
σχεδόν ολοκληρωτι¬ 
κής ιδιωτικής ασφά¬ 
λισης, είναι το «αγα¬ 
πημένο» μοντέλο των 
απανταχού νεοφιλε¬ 
λεύθερων, του ΔΝΤ 
(που είχε βοηθήσει τον 
Δικτάτορα Πινοσέτ 
να το επιβάλλει στην 
Χιλή, το 1974). Είναι 
όμως αλήθεια ότι αυτό 
το μοντέλο δεν έχει 
και ουσιαστικές διαφο¬ 
ρές από τον ισχύοντα 
νόμο Κατρούγκαλου. 

Με τον νόμο Κατρού¬ 
γκαλου, η ΚΑ έχει ήδη 

ενταφιαστεί αφού έχει μπει υπό την αίρεση των δη¬ 
μόσιων οικονομικών και των ελλειμμάτων, έχουν 
ήδη καταργηθεί τα κατώτατα όρια σύνταξης (που 
προστάτευαν τους πιο αδύναμους και εξασφάλιζαν 
τον κοινωνικό χαρακτήρα της ασφάλισης), έχει ήδη 
επιβληθεί ένα μοντέλο ανταποδοτικών παροχών 
ανάλογα με τις ατομικές εισφορές κ.λπ. Το σχέδιο 
Μητσοτάκη, είναι ένα βήμα παραπέρα, μια που θα 
κάνει την ασφάλιση όχι μόνο ουσιαστικά αλλά και 
τυπικά ιδιωτική. Και τα δύο μοντέλα ασφάλισης δεν 
έχουν καμιά σχέση με την εργατική Κοινωνική Ασφά¬ 
λιση, και τα δύο θα χορηγούν για συντάξεις ποσά ελε¬ 
ημοσύνης, ακόμη και μερικών δεκάδων ευρώ! 

Γι’ αυτό και ο υπουργός Εργασίας εκμεταλλεύεται 
τον νόμο Κατρούγκαλου για να εκβιάσει τους ασφα¬ 
λισμένους, ιδίως τους νέους, λέγοντάς τους ότι με τον 
νόμο Κατρούγκαλου οι συντάξεις σας και η Κοινωνι¬ 
κή Ασφάλιση εξαρτώνται από: 

α) τις ρήτρες μηδενικού ελλείμματος, με άλλα λό¬ 
για, ότι θα δικαιούστε συντάξεις μόνο αν το επιτρέπει 
η γενικότερη δημοσιονομική κατάσταση (μόνο αν δεν 
υπάρχουν ελλείμματα), 

β) τα δημογραφικά μοντέλα και το προσδόκι¬ 
μο ζωής, δηλαδή η σύνταξη δεν θα είναι αυτονόητη, 
αλλά θα εξαρτάται από τους ρυθμούς γεννήσεων και 
θανάτων γενικά, αλλά και από το ατομικό προσδό¬ 
κιμο ζωής, δηλαδή αν ζεις πολύ θα σου μειώνουν την 
σύνταξη και πάει λέγοντας! 

Με άλλα λόγια τους εκβιάζει ότι με τον νόμο Κα¬ 
τρούγκαλου δεν θα πάρουν σύνταξη, ή θα πάρουν 
ένα στοιχειώδες επίδομα, οπότε αν θέλουν πραγμα¬ 
τική σύνταξη να... στηρίξουν την ιδιωτική ασφάλιση 
που προτείνει η ΝΔ, δηλαδή την πλήρη ιδιωτικοποί- 
ηση/κατάργηση των συντάξεών και της Κοινωνικής 
Ασφάλισης — σπουδαίο δίλημμα! 

Αλλά αν το επερχόμενο ασφαλιστικό νομοσχέ¬ 
διο της ΝΔ θα κάνει τα πράγματα χειρότερα για τους 
εργαζόμενους —όπως και γίνονται χειρότερα τις 
τελευταίες τρεις δεκαετίες (1990-2019) άγριων νεο¬ 
φιλελεύθερων επιθέσεων ενάντια στην ΚΑ— αυτό 
δεν σημαίνει ότι κάποια κερδοσκοπικά κοράκια δεν 
θα κερδίσουν και μάλιστα πολλά. Διάφοροι τυχο¬ 
διώκτες (τράπεζες, χρηματοπιστωτικά ιδρύματα, 
ασφαλιστικές εταιρίες, και γενικότερα η αστική τάξη) 
ετοιμάζονται να «διαχειριστούν» τα αποθεματικά των 
ασφαλιστικών μας εισφορών υποσχόμενοι «πλούσιες 
συντάξεις» και «παροχές» αλλά στην πράξη, όπως έχει 
αποδειχθεί πολλές φορές, στην χώρα μας και διεθνώς, 
απλώς θα εκμεταλλευτούνε και αφού φάνε και τα 
αποθεματικά των ασφαλιστικών εισφορών θα εγκα- 
ταλείψουν την ασφάλιση και θα μας φορτώσουν τον 
λογαριασμό. 

■ Αάχανης Τηλέμαχος 


/ επίκαιρη... 

Ενάντια στην αστυνομοκρατία 
Αλληλεγγύη σε πρόσφυγες και μετανάστες 

Τη Δευτέρα 26/8 τα ξημερώματα αστυνομικοί της ΕΛΑΣ 
εκκένωσαν ταυτόχρονα 4 καταλήψεις που φιλοξενούσαν 
πρόσφυγες στα Εξάρχεια, με πρόσχημα τη δίωξη των ναρ¬ 
κωτικών και την καταπολέμηση της «ανομίας και παραβα- 
τικότητας». 143 πρόσφυγες που διέμεναν σε αυτές τις κα¬ 
ταλήψεις μεταφέρθηκαν στο κέντρο κράτησης στην Πέτρου 
Ράλλη και από εκεί στα στρατόπεδα συγκέντρωσης - Ηοί 
δροΐδ. Σαν να μην έφτανε ότι δεν βρέθηκε ούτε ίχνος ναρκω¬ 
τικών στις καταλήψεις, η ΕΛΑΣ αντί να ελευθερώσει τους 
πρόσφυγες, διά μέσου του αντιπροέδορυ της ΠΟΑΣΥ, Σ. 
Μπαλάσκα τους χαρακτήρισε «σκόνη», ενώ τους συμπαρα¬ 
στάτες τους «σκουπίδια». Μετά από αυτές τις δηλώσεις η 
ΠΟΑΣΥ κήρυξε τον Μπαλάσκα έκπτωτο από το αξίωμά του 
και αναμένεται να του επιβάλλει κι άλλες κυρώσεις. Ωστό¬ 
σο οι δηλώσεις του απλώς εξέφραζαν ωμά και καθαρά, δίχως 
υποκρισία, την ουσιαστική στάση του κράτους και της ΝΔ 
απέναντι στους μετανάστες και τους συμπαραστάτες τους, 
η οποία φυσικά δεν πρόκειται να αλλάξει. 

Η ετήσια απολογιστική έκθεση της υπηρεσίας Εσωτερι¬ 
κών Υποθέσεων της ΕΛΑΣ για το 2018 είναι άκρως απο¬ 
καλυπτική. Για το 2018 ανακαλύφθηκαν πάνω από 1.100 
υποθέσεις διαφθοράς, με το 60% να αφορά συνεργασία 
αστυνομικού με αστυνομικό. Ενώ η έκθεση του Συνηγόρου 
του Πολίτη αποκαλύπτει πως για την περίοδο 1/6/2017- 
31/12/2018 συνέβησαν πάνω από 290 περιστατικά αυθαιρε¬ 
σίας στα σώματα ασφαλείας (25 αφορούν βασανιστήρια και 
άλλες προσβολές της ανθρώπινης αξιοπρέπειας, 49 παράνο¬ 
μη χρήση όπλου κ.λπ.). 

Είναι ξεκάθαρο πως η αστυνομοκρατία και η σκλήρυνση 
του Κράτους Έκτακτης Ανάγκης δεν στρέφεται ενάντια στα 
ναρκωτικά και την εγκληματικότητα. Στόχος τους δεν είναι 
η «ασφάλεια των πολιτών», αλλά τα δημοκρατικά δικαιώ¬ 
ματα και ελευθερίες, με την εξαπόλυση μιας βαρβαρότητας 
ενάντια σε κάθε ανθρώπινη και ηθική αξία, ενάντια στο ερ¬ 
γατικό και νεολαιίστικο κίνημα. Για το ναρκεμπόριο και την 
εγκληματικότητα, όπως και για τις ασυδοσίες των πλουσί¬ 
ων, των μεγάλων επιχειρηματιών και των αστών πολιτικών, 
για τα εγκλήματα του κάθε δολοφόνου όπως οι Κορκονέας 
και Σαραλιώτης κ.λπ. ισχύει το δόγμα «ανομία και αταξία», 
καθώς σχεδόν ποτέ δεν διώκονται και δεν καταδικάζονται 
όπως τους αξίζει. Αυτή η πλήρης ασυδοσία για το κεφάλαιο 
και τους υπηρέτες του είναι η άλλη όψη του Κράτους Έκτα¬ 
κτης Ανάγκης, απαραίτητο συμπλήρωμα του νέου συστή¬ 
ματος εκμετάλλευσης και του καθεστώτος αποικίας χρέους 
που έχουν επιβάλει οι μνημονιακές κυβερνήσεις. 

Συνεχίζονται τα ατυχήματα-δολοφονίες και οι άθλιες 
συνθήκες αντιμετώπισης των μεταναστών 

Διακινητές μεταναστών συνελήφθησαν στις 5 Αυγούστου 
στην Εγνατία οδό, κοντά στον οικισμό Λαγκαδίκια, καθώς 
μετέφεραν 10 (!) μετανάστες μέσα σε Ι.Χ. αυτοκίνητο, στρι- 
μώχνωντάς τους ακόμη και στο χώρο των αποσκευών, είχαν 
στριμώξει μετανάστες, προκειμένου να τους μεταφέρουν 
παράνομα από την ελληνοτουρκική μεθόριο στο εσωτερικό 
της χώρας. Τους δέκα μετανάστες μετέφεραν με το αυτοκί¬ 
νητο δύο αλλοδαποί, ηλικίας 19 και 24 ετών, οι οποίοι και 
συνελήφθησαν. 

Στις 26 Αυγούστου προκλήθηκε θανατηφόρο τροχαίο 
στην Αλεξανδρούπολη από άτομα που μετέφεραν 16 μετα¬ 
νάστες, ηλικίας 20-30 ετών. Στο πολύνεκρο τροχαίο έχασαν 
τη ζωή τους έξι άνδρες τους, επτά νοσηλεύτηκαν σοβαρά 
τραυματισμένοι με τους δύο εξ’ αυτών να διατρέχουν σοβα¬ 
ρό κίνδυνο. 

Το μαρτύριο των μεταναστών-προσφύγων, που προσπα¬ 
θούν να διαφύγουν με κάθε τρόπο από τις χτυπημένες από 
τον πόλεμο και την εκμετάλλευση πατρίδες τους, δεν έχει 
τέλος. Διακινητές πλουτίζουν από τον πόνο των ανθρώπων 
και τα κράτη χρησιμοποιούν το προσφυγικό για να διαιρούν 
τους εργαζόμενους και να σπέρνουν τον ρατσισμό ή ως δια¬ 
πραγματευτικό χαρτί στις διακρατικές σχέσεις και συμφωνί¬ 
ες. Έλληνες και μετανάστες να παλέψουμε μαζί για πραγμα¬ 
τική φροντίδα και προστασία σε όλους τους μετανάστες, και 
χορήγηση ασύλου και πλήρων δικαιωμάτων, ενάντια στον 
πόλεμο και τον ρατσισμό που σπέρνουν τα αφεντικά, τα 
ΜΜΕ και οι αστοί πολιτικοί. 

ΕΡΓΑΖΟΜΕΝΟΙ 


Εργατική Πάλη 5 


ΔΕΗ: Να μην καταντήσει η ενέργεια πεδίο αισχροκέρδειας 


Η κυβέρνηση της Νέας Δημοκρα¬ 
τίας συνεχίζει τις μεθοδεύσεις 
ώστε να καταλήξει ο τομέας της 
ενέργειας στα χέρια ιδιωτών. 
Καθημερινά, στελέχη της κυβέρνησης βγαί¬ 
νουν στα τηλεοπτικά παράθυρα προσπαθώ¬ 
ντας να στρώσουν το έδαφος για το ολοκλη¬ 
ρωτικό ξεπούλημα της ΔΕΗ. Στο στόχαστρο 
βρίσκονται από τη μία οι εργαζόμενοι της 
ΔΕΗ και από την άλλη οι λεγόμενοι «στρα¬ 
τηγικοί κακοπληρωτές». 

Οι εργαζόμενοι της ΔΕΗ παρουσιάζονται 
ως το μεγαλύτερο κακό που θα μπορούσε να 
τύχει σε μια επιχείρηση, έχοντας τεράστιο με¬ 
ρίδιο ευθύνης για το χρέος της επιχείρησης. 
Και αυτό γιατί; Διότι διαπράττουν το έγκλη¬ 
μα να απολαμβάνουν το δικαίωμα της έκ¬ 
πτωσης στα τιμολόγια του ρεύματος! Όμως η 
αλήθεια είναι ότι οι εκπτώσεις αυτές τους πα- 
ραχωρήθηκαν αντί αυξήσεων στους μισθούς 
τους, οι οποίες πάγωσαν λόγω των μνημο¬ 
νίων. Εξάλλου αποσιωπάται ότι η πρακτική 
αυτή εφαρμόζεται σε πάρα πολλές μεγάλες 
επιχειρήσεις και του ιδιωτικού τομέα, όπου οι 
εργαζόμενοι έχουν ένα ποσοστό έκπτωσης 
για αγορές των προϊόντων ή των υπηρεσιών 
που οι ίδιοι παράγουν και παρέχουν. 

Το μένος της κυβέρνησης προς τους ερ¬ 
γαζόμενους της ΔΕΗ οφείλεται στο γεγονός 
πως η συνδικαλιστική τους ομοσπονδία (ΓΕ- 


ΝΟΠ-ΔΕΗ), παρά την συμβιβασμένη ηγεσία 
της, είναι μία από τις μεγαλύτερες ομοσπον¬ 
δίες εργαζομένων στην χώρα και έχει δώσει 
αρκετούς αγώνες στο παρελθόν. Η κυβέρ¬ 
νηση, εκμεταλλευόμενη τη δύσκολη κατά¬ 
σταση της ΔΕΗ, θέλει να τσακίσει τις κατα¬ 
κτήσεις και τα δικαιώματα των εργαζομένων. 
Έτσι θα στείλει και ένα μήνυμα προς όλους 
τους εργαζόμενους, εκφοβίζοντας ιδιαίτερα 
αυτούς που εργάζονται στον ιδιωτικό τομέα, 
σε μικρότερες επιχειρήσεις δίχως συνδικαλι¬ 
σμό ή με πιο αδύναμα εργατικά σωματεία. 

Όσον αφορά τους «στρατηγικούς κακο¬ 
πληρωτές», αυτοί δυστυχώς δεν περιλαμβά¬ 
νουν τόσο τους επιχειρηματίες (τραπεζίτες, 
βιομήχανους κ.λπ.) που φεσώνουν συστημα¬ 
τικά την ΔΕΗ ή αυτούς που θησαυρίζουν εκ¬ 
μεταλλευόμενοι το δίκτυό της και δεν έχουν 
πληρώσει ούτε ευρώ. Όλοι αυτοί έχουν ζημι¬ 
ώσει την επιχείρηση κατά 4 δισ. ευρώ, όπως 
αποδεικνύεται και μετά τη δημοσιοποίηση 
των οικονομικών στοιχείων (βλ. αναλυτικά 
«Ε.Π.» Αυγούστου 2019). «Στρατηγικοί κα¬ 
κοπληρωτές» για την νέα κυβέρνηση είναι 
αυτοί που δεν μπορούν να πληρώσουν τους 
λογαριασμούς ρεύματος του σπιτιού τους, οι 
οποίοι είναι ουσιαστικά φοροεισπρακτικός 
μηχανισμός του κράτους. Όπως γνωρίζουμε, 
για χρόνια το «χαράτσι» στα ακίνητα (ΕΝ- 
ΦΙΑ) το εισέπραττε η ΔΕΗ. Πάρα πολλοί 


πολίτες πλήρωναν κατά προτεραιότητα το 
«χαράτσι» και μόνο στη συνέχεια το ρεύμα ή 
μέρος αυτού. Αυτό είχε ως αποτέλεσμα την 
εκτόξευση των χρεών των οικιακών τιμολο¬ 
γίων προς την ΔΕΗ, αύξησε όμως τα κρατικά 
φορολογικά έσοδα! 

Οι οικιακοί οφειλέτες καλούνται για ακό¬ 
μα μια φορά να πληρώσουν τα σπασμένα με 
αυξήσεις στους λογαριασμούς από 16,4% 
έως 19,4%. Επίσης μειώνεται η επιβράβευση- 
έκπτωση των συνεπών καταναλωτών από 
10% σε 5%. 

Οι ενέργειες της κυβέρνησης δεν απο¬ 
τελούν μέρος ενός σχεδίου εξυγίανσης της 
ΔΕΗ αλλά ξεπουλήματος της. Τα ενδεχόμενα 
για την ολοκλήρωση αυτής της πορείας είναι 
δύο. Ένα ενδεχόμενο είναι να κομματιαστεί 
η ΔΕΗ και να ξεπουληθούν όλα τα κερδο¬ 
φόρα κομμάτια της, με πρώτα και καλύτερα 
τα υδροηλεκτρικά εργοστάσια. Σε αυτήν την 
περίπτωση, το δημόσιο θα κρατήσει τους ζη¬ 
μιογόνους τομείς (π.χ. συντήρηση δικτύου), 
κάτι το οποίο θα οδηγήσει σε μεγαλύτερες 
αυξήσεις των τιμολογίων, όπως έγινε με την 
ΤΡΑΙΝΟΣΕ με αποτέλεσμα την δραματική 
αύξηση των εισιτηρίων. Το δεύτερο ενδεχό¬ 
μενο είναι να εκμεταλλευτούν το δίκτυο και 
το πελατολόγιο της ΔΕΗ διάφοροι αετονύ- 
χηδες «επενδυτές» πλουτίζοντας σε μία νύ¬ 
χτα, όπως ο Α. Φλώρος, και μετά το δημόσιο 



να καλείται ξανά να καλύψει την ζημιά. 

Καμία από τις παραπάνω εξελίξεις δεν 
θα είναι προς όφελος των εργαζομένων της 
ΔΕΗ και των καταναλωτών-εργαζομένων. 
Το ρεύμα αποτελεί κοινωνικό αγαθό και η 
ΔΕΗ πλούτο και ιδιοκτησία μόνο των εργα¬ 
ζομένων της και του λαού και δεν επιτρέπε¬ 
ται καμιά κυβέρνηση να τα πουλήσει. Μόνος 
δρόμος για την σωτηρία της ΔΕΗ είναι ο κοι¬ 
νός αγώνας των εργαζομένων της και ολό¬ 
κληρης της κοινωνίας, ώστε να παραμείνει 
δημόσια και να λειτουργήσει κάτω από ερ¬ 
γατικό έλεγχο. Εάν θέλουν να καλύψουν τις 
ζημιές της ΔΕΗ να εισπράξουν τις ζημιές (4 
δισ. ευρώ) που δημιούργησαν αυτοί που την 
λυμαίνονται τόσα χρόνια. 

■ Γιώργος Τσόλακας 


Νέες αντιδραστικές αλλαγές στην εργατική νομοθεσία 


Σ τις 8/8 η νεοφιλελεύθερη κυβέρ¬ 
νηση της ΝΔ, μισή ώρα πριν την 
ψηφοφορία του νομοσχεδίου για 
την κατάργηση του πανεπιστημι¬ 
ακού ασύλου, κάνοντας ένα κοινοβουλευτι¬ 
κό πραξικόπημα, πέρασε δύο αντεργατικές 
τροπολογίες. Η μία προετοιμάζει ένα ακό¬ 
μα πλήγμα στην κοινωνική ασφάλιση και η 
δεύτερη καταργεί ακόμα και τις λίγες ισχύου- 
σες ρυθμίσεις για τους εργολαβικούς εργαζό¬ 
μενους και για την προστασία των εργαζομέ¬ 
νων από την απόλυση. 

Α) Η πρώτη τροπολογία θέτει πλαφόν 
στις συντάξεις: το ύψος τους δεν θα πρέπει 
να υπερβαίνει τα 4.608 ευρώ. Παράλληλα 
παγιώνεται όλο το αντιασφαλιστικό οπλο¬ 
στάσιο του νόμου Κατρούγκαλου και τις 
συντάξεις πείνας. Είναι βέβαιο πως με αυτό 
τον τρόπο οι νεοφιλελεύθεροι κανίβαλοι της 
κυβέρνησης ΝΔ, χέρι-χέρι με τα υπόλοιπα 
μνημονιακά σκουπίδια, προετοιμάζουν την 
επόμενη επίθεση ενάντια στο ασφαλιστικό 
σύστημα και τις συντάξεις, με επόμενο νο¬ 
μοσχέδιο. Δεν είναι τυχαίο άλλωστε πως τις 
μέρες πριν την κατάθεση της τροπολογίας, 
είχε ξεκινήσει η γνωστή παραφιλολογία περί 
«συντάξεων-μαμούθ» (που αφορά έναν πολύ 
μικρό αριθμό συνταξιούχων). 

Β) Η δεύτερη τροπολογία περιλαμβάνει 
δύο άρθρα: 

ί) Το πρώτο αφορά την «ευθύνη αναθέ- 
τοντος εργολάβου και υπεργολάβου έναντι 
εργαζομένων» και καταργεί το άρθρο 9 του 
ν. 4554/2018, στο οποίο αναφέρονταν μέτρα 
προστασίας των εργολαβικών εργαζομένων, 
η λεγόμενη «συνευθύνη» εργοδότη και εργο¬ 
λάβου. Η διάταξη συνέδεε τυπικά τον άμεσο 
και έμμεσο εργοδότη των «εργολαβικών» ή 
«ενοικιαζόμενων» εργαζόμενων και αφορού¬ 
σε όλα τα πεδία δικαιωμάτων των εργαζομέ¬ 
νων, δηλαδή από την τήρηση του ωραρίου 
εργασίας έως την ασφάλιση, τους κανόνες 
υγιεινής και ασφάλειας κ.ά. 

Η κατάργηση της διάρταξης σημαίναι 
πως οι εργαζόμενοι δεν μπορούν να διεκδι- 
κήσουν τα δικαιώματά τους από την εργο¬ 


λαβική ή υπεργολαβική εταιρία/επιχείρηση 
που εργάζονται, αλλά μόνο από αυτή που 
τους έχει «νοικιάσει». Όπως εύκολα γίνεται 
κατανοητό, κανένας εργαζόμενος δεν θα βρί¬ 
σκει το δίκιο του και οι εργοδότες εύκολα θα 
καταπατούν ακόμη και τα πιο βασικά δικαι- 
ώματάτους (μισθοί, δώρα, επιδόματα, άδειες 
κ.ά.). 

Η) Το δεύτερο άρθρο της τροπολογίας 
καταργεί τον «βάσιμο λόγο απόλυσης» του 
ν. 4611/2019 και μάλιστα με αναδρομική ισχύ 
από 17/5. Όχι ότι η διάταξη που καταργήθη- 
κε αποτελούσε καμιά σοβαρή προστασία (ο 
νόμος 4611/2019 του ΣΥΡΙΖΑ είχε εξάλλου 
κατατεθεί εσπευσμένα, ένα μήνα πριν τις 
εκλογές), αλλά τώρα απελευθερώνονται οι 
απολύσεις και σε τελευταία ανάλυση υπονο¬ 
μεύονται οι συλλογικές συμβάσεις, αρκεί να 
δοθεί -προς το παρόν- αποζημίωση. Τέτοιο 
είναι το αντεργατικό μένος της νεοφιλελεύ¬ 
θερης κυβέρνησης της ΝΔ, που η τροπολο¬ 
γία έχει αναδρομική ισχύ, και περιλαμβάνει 
όσους τυχόν είχαν προλάβει να προσφύγουν 
στο ΣΕΠΕ ή στα δικαστήρια επικαλούμενοι 
«βάσιμο λόγο» στην απόλυσή τους, όπως 
προέβλεπε η παλιά νομοθεσία! 

Επίσης καταργείται η παύση της τρίμηνης 
προθεσμίας για την υποβολή αγωγής επανα- 
πρόσληψης, για όσο διάστημα ο εργαζόμε¬ 
νος διεκδικούσε την ακυρότητα της απόλυ¬ 
σής του στην Επιθεώρηση Εργασίας και ως 
ότου έβγαινε το πόρισμα, που προβλέπονταν 
από τον ίδιο νόμο. Στο συγκεκριμένο μέτρο 
του ΣΥΡΙΖΑ είχε εναντιωθεί από την πρώτη 
στιγμή ο ΣΕΒ μιλώντας για «εμπόδιο στην 
ανάπτυξη» και η κυβέρνηση της ΝΔ έσπευσε 
να ικανοποιήσει άμεσα την επιθυμία του. 

Οργή προκαλούν οι τοποθετήσεις του 
υπ. Εργασίας, Γ. Βρούτση, που ανέφερε πως 
οι τροπολογίες αυτές είναι «κρίσιμες και θε¬ 
τικές για τους εργαζόμενους και τους συνταξι¬ 
ούχους», ενώ η διάταξη περί της ευθύνης του 
αναθέτοντος εργολάβου και υπεργολάβου 
έναντι εργαζόμενου, χαρακτηρίστηκε « τρα¬ 
γελαφική » και « ιδεοληπτική ». Ιδίως για την 
κατάργηση της διάταξης για το βάσιμο λόγο 


απόλυσης, είπε πως έγινε για το «καλό των 
εργαζομένων » οι οποίοι «στιγματίζονταν», 
πως «έμπαινε εμπόδιο σε νέες προσλήψεις» κ. 
λπ.! 

Ταυτόχρονα προανήγγειλε πως θα έρ¬ 
θουν και άλλες τέτοιες ρυθμίσεις, αφού όπως 
ανέφερε «η Ελλάδα δεν μπορεί να περιμένει, 
αφαιρούμε τις ιδεοληπτικές διατάξεις και 
προχωράμε μπροστά. Αυτές είναι οι αποφά¬ 
σεις μας». Την ίδια ώρα, είναι τουλάχιστον 
προκλητική και υποκριτική η προσπάθεια 
του ΣΥΡΙΖΑ να παρουσιάσει τα παραπάνω 
ως... «κατάργηση του πυρήνα της φιλεργα¬ 
τικής πολιτικής» της κυβέρνησής του. Ενώ 
επί ημερών της κυβέρνησής του, ψηφίστη¬ 
καν πολύ σκληρά αντεργατικά μνημονιακά 
μέτρα, που άνοιξαν τον δρόμο και την όρε¬ 
ξη στην κυβέρνηση της ΝΔ να συνεχίσει το 
«έργο»: περιορισμός του δικαιώματος στην 
απεργία, απελευθέρωση των ομαδικών απο¬ 
λύσεων, ενίσχυση της δράσης των εταιρειών 
«ενοικίασης» εργαζομένων, κ.ά. 

Και η επίθεση συνεχίζεται... 

Ο υπ. Εργασίας έχει προαναγγείλει νέες 
αντιδραστικές αλλαγές στον συνδικαλιστικό 
νόμο που πρακτικά καταργούν την δυνατό¬ 
τητα κήρυξης απεργίας, πιάνοντας και εδώ 
το νήμα από εκεί που το άφησε η κυβέρνηση 
του ΣΥΡΙΖΑ, με την διάταξη που ψήφισε στις 
αρχές του 2018 που περιόριζε σημαντικά το 
δικαίωμα στην απεργία. Συγκεκριμένα εξήγ¬ 
γειλε την καθιέρωση ηλεκτρονικής ψηφο¬ 
φορίας στις διαδικασίες της απεργίας, που 
θα καταστήσει ουσιαστικά αδύνατη την 
προκήρυξη απεργίας από τα πρωτοβάθμια 
σωματεία, προωθώντας τον χαφιεδισμό και 
την ρουφιανιά μεταξύ των εργαζομένων και 
τον ασφυκτικό έλεγχο της ζωής των συν¬ 
δικάτων. Παράλληλα, θα αποτελέσει ένα 
ισχυρό χτύπημα γενικά στην συλλογική ζωή 
των συνδικαλιστικών οργανώσεων και των 
εργαζομένων. Στο ίδιο πλαίσιο εντάσσεται 
και η δεύτερη αλλαγή που προετοιμάζεται, 
δηλαδή ο σχεδιασμός για τη δημιουργία 
συνδικαλιστικού μητρώου για τις συνδικα¬ 


λιστικές οργανώσεις, με στοιχεία όπως τον 
ακριβή αριθμό συμμετεχόντων και όχι μόνο, 
υποτίθεται για την «διαφάνεια» του συνδικα¬ 
λισμού. Στην πραγματικότητα ο στόχος είναι 
να ελεγχθεί το οργανωμένο συνδικαλιστικό 
κίνημα από το αστικό κράτος. Δεν είναι τυ¬ 
χαίο πως η εξαγγελία του μέτρου συνοδεύ¬ 
τηκε από αναφορές του υπουργού Εργασίας 
της ΝΔ στις εξελίξεις στη ΓΣΕΕ, όπου έκανε 
λόγο για... «εικόνες που δεν τιμούν τον θε¬ 
σμό». Η συνδικαλιστική γραφειοκρατία κάθε 
απόχρωσης, αστικοποιημένη και σταλινική, 
έχει φροντίσει να εξοπλίσει πολύ αποτελε¬ 
σματικά τους εκπροσώπους του κεφαλαίου, 
με τις απαράδεκτες και αποκρουστικές πρα¬ 
κτικές που εφαρμόζει μέσα στο συνδικαλι¬ 
στικό κίνημα, οδηγώντας το σε παράλυση. 

Η κατάργηση των διατάξεων που ψήφισε 
η κυβέρνηση της ΝΔ αποδεικνύει το ταξικό 
μίσος και τη λύσσα με την οποία θα επιχει¬ 
ρήσουν να αντεπιτεθούν το κεφάλαιο και οι 
υπηρέτες του στους εργαζόμενους. Οι τρο¬ 
πολογίες εκφράζουν στην καρδιά τους το 
Νέο Σύστημα Εκμετάλλευσης, δηλαδή την 
απόλυτη αποθέωση του εργοδότη/δεσπό¬ 
τη, της νομιμοποίησης του απόλυτου διευ- 
θυντικού/δεσποτικού δικαιώματος και της 
προσπάθειας καθυπόταξης μιας εργατικής 
τάξης ατομικοποιημένης και αφοπλισμένης. 
Ουρλιάζουν οι νεοφιλελεύθεροι κανίβαλοι 
επαναλαμβάνοντας πως πρέπει να εξαφανί¬ 
σουν τις «ιδεοληψίες» και τις «αγκυλώσεις», 
και δεν εννοούν τίποτα άλλο πέρα από τα δι¬ 
καιώματα και τους αγώνες των εργαζομένων. 
Είναι ζήτημα ζωής ή θανάτου για τους εργα¬ 
ζόμενους, να οργανώσουμε την αντεπίθεσή 
μας. Δεν τρομοκρατούμαστε. Έχουμε την 
εμπειρία και την δύναμη. Με όπλα την ενότη¬ 
τα, την αυτοοργάνωση και την αλληλεγγύη 
μας μπορούμε και πρέπει να οργανώσουμε 
νέους αγώνες, μαχητικούς και αποφασιστι¬ 
κούς. Για να συντρίψουμε το μνημονιακό κα¬ 
θεστώς και όλους τους υπηρέτες του. Για να 
επιβάλουμε το δίκιο και την αξιοπρέπειά μας. 




6 Εργατική Πάλη 


ΕΚΠΑΙΔΕΥΣΗ & ΝΕΟΛΑΙΑ 


Σεπτέμβριος 2019 


Κατάργηση πανεπιστημιακού ασύλου 

Βήμα γιαπί διάλυση της γ’βάθμιας εκπαίδευσης 



Η κυβέρνηση της ΝΔ ψήφισε την 
Πέμπτη 8/8 πολυνομοσχέδιο που 
περιείχε την κατάργηση του πα¬ 
νεπιστημιακού ασύλου. Η κατάργησή 
του είχε προαναγγελθεί μήνες πριν από τη 
ΝΔ, ως ένα δομικό μέτρο για την πάταξη 
της «ανομίας», της «εγκληματικότητας» 
και των ναρκωτικών. Το έδαφος είχε προε¬ 
τοιμαστεί από τη κυβέρνηση του ΣΥΡΙΖΑ 
με το πόρισμα της επιτροπής Παρασκευό- 
πουλου για τα πανεπιστήμια. Πραγματι¬ 
κός στόχος των νεοφιλελεύθερων μνημο- 
νιακών είναι οι κατακτήσεις των αγώνων 
του φοιτητικού κινήματος, το επίπεδο που 
διατηρεί στην Ελλάδα η δημόσια δωρεάν 
εκπαίδευση, οι παροχές που συνεπάγεται, 
όπως και οι ελευθερίες που διατηρούν οι 
φοιτητές σχετικά με τον συνδικαλισμό, την 
οργάνωσή τους, τη δυνατότητά τους να 
πραγματοποιούν αγώνες. 

Διαλυτική επίθεση στην εκπαίδευση 

Η κατάσταση είναι ιδιαίτερα επικίνδυνη 
για τους φοιτητές και τη νεολαία. Η ΝΔ, με 
τον αέρα της εκλογικής νίκης και σε πλή¬ 
ρη σύμπλευση με τον ΣΥΡΙΖΑ, θέλει να 
επιβάλει ένα συντριπτικό χτύπημα στη δη¬ 
μόσια εκπαίδευση και το φοιτητικό κίνημα. 
Η διαλυτική επίθεση συμπυκνώνεται στο 
εξής: αντιστοίχιση της εκπαίδευσης στην 
κατάσταση του χρεωκοπημένου ελληνικού 
καπιταλισμού, δηλ. κατάργηση κάθε δη¬ 
μόσιου και δωρεάν χαρακτήρα και πλήρης 
ιδιωτικοποίηση - εμπορευματοποίηση. Η 
οικονομία δεν έχει ανάγκη νέο ειδικευμένο 
δυναμικό, το κράτος δεν έχει χρήματα, ούτε 
κίνητρο να διατηρήσει τις υπάρχουσες δο¬ 
μές. 

Επονται μια σειρά από χτυπήματα: 

1. Νέα μείωση της χρηματοδότησης. 

Λεφτά υπάρχουν μόνο για πλούσιους-αφε- 
ντικά και δανειστές. Στο σημείο αυτό θα 
χρησιμοποιηθούν νέα μέσα, όπως η αξιολό¬ 
γηση των ιδρυμάτων (διαχωρισμός σχολών 
σε «καλές» και «κακές»), που θα καθορίζει 

Σ τις 23/7, η Σύγκλητος του 
Πανεπιστη μίου Ιωαν νίνων 
ψήφισε έναν καινούργιο 
νεοφιλελεύθερης έμπνευ¬ 
σης Εσωτερικό Κανονισμό 
(Ε.Κ.) ο οποίος ορίζει τον τρόπο λειτουρ¬ 
γίας των Φοιτητικών Εστιών της Ηπείρου. 
Στην ίδια λογική κινούνται οι εσωτερικοί 
κανονισμοί και στις υπόλοιπες εστίες πα¬ 
νελλαδικά οι οποίοι προσαρμόζονται σε 
μια ούλτρα-νεοφιλελεύθερη κατεύθυν¬ 
ση. Ο νέος κανονισμός οδηγεί σε ακόμη 
μεγαλύτερη συρρίκνωση της Φοιτητικής 
Μέριμνας και εντάσσεται στην συνολική 
επίθεση των μνημονιακών κυβερνήσεων 
για τη διάλυση της Δημόσιας και Δωρε¬ 
άν Παιδείας. Είναι ξεκάθαρο ότι στο νέο 
«Πανεπιστήμιο-Αγορά» που ονειρεύεται 
ο Μητσοτάκης δεν θα υπάρχει μέριμνα 
για τα παιδιά που προέρχονται από τις πιο 
φτωχές οικογένειες. Αντίθετα, θα υπάρχει 
μέριμνα μόνο για όσους πληρώνουν. 

Συγκεκριμένα με τον καινούριο Ε.Κ. 
εισάγονται νέες προϋποθέσεις για όποιον 
θέλει να κάνει αίτηση για δωμάτιο. Αυτές 
οι προϋποθέσεις είναι: α) να έχει περάσει 
τουλάχιστον το 50% των μαθημάτων, β) 
να έχει πληρώσει το χαράτσι των 45ευρώ 
για τις προηγούμενες χρονιές που διέμενε 
στην Φοιτητική Εστία, γ) να είναι κάτω 
των 25 χρονών και δ) να μην έχει περάσει 
τα ν+2 έτη της φοίτησής του. Αν περάσει 
αυτό το κόσκινο, ο φοιτητής που θα γίνε¬ 
ται δεκτός στις εστίες είναι υποχρεωμένος 


και την κρατική χρηματοδότηση. Σύντομα 
θα προχωρήσουν σε επιβολή διδάκτρων, 
είτε σε άλλες μορφές ταξικού διαχωρισμού 
(κουπόνια, φοιτητικά δάνεια). 

2. Το κλείσιμο πολλών σχολών και 
τμημάτων και η μετατροπή όσων σχολών 
επιβιώσουν σε επιχειρήσεις που θα πουλούν 
προγράμματα σπουδών στους φοιτητές. Οι 
«ατομικοί τίτλοι σπουδών» καμία σχέση 
δεν θα έχουν με τα ως τώρα πτυχία ούτε σε 
επίπεδο μόρφωσης, ούτε σε επίπεδο επαγ¬ 
γελματικών δικαιωμάτων. Η Παιδεία και η 
γνώση θα μετατραπούν σε εμπορεύματα. 

Επιπλέον, μεγάλος αριθμός νέων θα πε- 
ταχτούν εκτός πανεπιστημίων (διαγραφές 
έπειτα από ν+2 έτη, μειώσεις εισακτέων). 
Οι διάφοροι εργολάβοι και «επενδυτές»- 
αρπακτικά θα αλωνίζουν εντός των πανε¬ 
πιστημίων, κερδοσκοπώντας με σίτιση, στέ¬ 
γαση, καθαριότητα. 

Τα ιδεολογήματα για «καινοτομία», 
«αριστεία», είναι μόνο μια πρόφαση για να 
εξαπλωθεί ο κοινωνικός κανιβαλισμός. Η 
εικόνα από χώρες (βλεπε ΗΠΑ, Κύπρος) 
όπου δεν υπάρχει ουσιαστικά δημόσια παι¬ 
δεία, αλλά ιδιωτικά κολέγια, είναι ξεκάθαρη. 
Γενιές νέων αλυσοδεμένες μέσω φοιτητικών 
δανείων, πτυχία αμφίβολη^ αξίας, ελάχιστη 


ουσιαστική μόρφωση των νέων παρά μόνο 
κερδοσκοπία.Ένα τέτοιο μέλλον της «ελεύ¬ 
θερης αγοράς» μας ετοιμάζουν. 

Η σημασία του ασύλου 

Αναγκαίο βήμα για την επιβολή των πα¬ 
ραπάνω αποτελεί η κατάργηση του ασύλου 
για να καταπνιχθεί κάθε προσπάθεια αγώνα 
και αντίστασης των φοιτητών. Τα κυβερνη¬ 
τικά επιτελεία γνωρίζουν καλά πως αντί¬ 
στοιχες επιθέσεις στην παιδεία αντιμετώπι¬ 
σαν σημαντικούς φοιτητικούς ξεσηκωμούς 
και αντιστάσεις (2006-2007, 2011). Πλέον, 
με αστυνομικούς και ΜΑΤ να αλωνίζουν 
στις αίθουσες και τις φοιτητικές συνελεύ¬ 
σεις, θα επιχειρήσουν να αποτρέψουν κάθε 
τέτοιο ενδεχόμενο. 

Οι αντιδραστικές διοικήσεις των σχο¬ 
λών θα εκμεταλλευτούν στο έπακρο το 
σημερινό συσχετισμό και θα βοηθήσουν 
με κάθε τρόπο την κυβέρνηση της ΝΔ να 
εφαρμόσει την κατάργηση του ασύλου και 
να ξεδιπλώσει την επίθεση της εντός των 
σχολών μας (βλ. αντιδραστικός κανονισμός 
στις φοιτητικές εστίες Ιωαννίνων). 

Η κατάργηση του πανεπιστημιακού 
ασύλου έχει και έναν ιδιαίτερο συμβολι¬ 


σμό. Είναι μια κατάκτηση που επιβλήθηκε 
με αγώνες και το αίμα φοιτητών και εργαζο¬ 
μένων, απ’ την εξέγερση του Πολυτεχνείου 
μέχρι σήμερα. Η κατάργηση του ασύλου 
ισοδυναμεί με ένα ιστορικό πισωγύρισμα 
της ελληνικής κοινωνικής και πολιτικής 
ζωής στις πιο μαύρες και αντιδραστικές 
σελίδες της. Θέλουν να τελειώσουν με μια 
ολόκληρη εποχή κατακτήσεων και αγώνων, 
που τα συκοφαντούν ως «λαϊκισμό». Να 
ο στόχος πίσω από το Δόγμα «νόμος και 
τάξη» που έχει συνολικά στο στόχαστρο τα 
δημοκρατικά, συνδικαλιστικά και πολιτικά 
μας δικαιώματα. Η κυβέρνηση της ΝΔ θέλει 
έτσι να οικοδομήσει ένα ακόμα πιο ζοφερό 
κράτος έκτακτης ανάγκης, που θα καταδι¬ 
ώκει και θα χτυπά εργαζόμενους, νέους, 
μετανάστες, απαραίτητο συμπλήρωμα του 
καθεστώτος αποικίας χρέους και των μνη¬ 
μονίων διάρκειας. 

Η απάντηση των φοιτητών 

Οι εξελίξεις δρομολογήθηκαν εν μέσω 
καλοκαιριού, υπολογίζοντας ότι οι φοιτη¬ 
τές δεν θα αντιδρούσαν. Ωστόσο, η νεολαία 
έδειξε πως έχει αντανακλαστικά, με χιλιά¬ 
δες φοιτητές να συμμετέχουν στη κινητο¬ 
ποίηση της 23/7 στην Αθήνα, αλλά και τη 
μέρα ψήφισης το νομοσχεδίου στις 8/8. Το 
πρώτο θετικό δείγμα να δώσει το έναυσμα 
για να ξυπνήσει το φοιτητικό κίνημα. Μα¬ 
κριά από τις διασπαστικές και αδιέξοδες πο¬ 
λιτικές, να οικοδομήσουμε σε κάθε σχολή 
ομάδες-σχήματα της ΣΣΠ, τα κύτταρα που 
θα προετοιμάσουν το φοιτητικό κίνημα για 
τους επόμενους αγώνες. Η υπεράσπιση του 
ασύλου απαιτεί οι φοιτητές να ενωθούμε 
στο εσωτερικό μας, με την αυτοοργάνωσή 
μας να ζωντανέψουμε τις σχολές (γενικές 
συνελεύσεις, επιτροπές, πολιτιστικές δρα¬ 
στηριότητες). Να ενωθούμε με τους εργα¬ 
ζόμενους και άλλα πληττόμενα κομμάτια 
της κοινωνίας, ώστε να αποκρούσουμε τα 
μνημόνια διάρκειας. 


Η Φοιτητική Μέριμνα ξανά στο εκτελεστικό ππόσππιηιπ 
0 νέος Εσωτερικός Κανοναηιός-έκτρωρα δεν θα περάσει! 


να ζει διαρκώς με το άγχος εάν θα έχει να 
δίνει κάθε μήνα τα 45 ευρώ και ασφαλώς 
να περνάει τα μαθήματά του, ειδάλλως τον 
επόμενο χρόνο θα βρεθεί εκτός εστιών. Αν 
αυτές οι δύο διατάξεις εφαρμοστούν, θα 
πετάξουν εκτός εστιών την συντριπτική 
πλειοψηφία των εστιακών φοιτητών (πε¬ 
ρίπου το 60%). 

Σαν να μην έφταναν όλα αυτά ο νέος 
Ε.Κ. δίνει τη δυνατότητα στα όργανα δια¬ 
χείρισης της φοιτητικής μέριμνας να μπο¬ 
ρούν να λειτουργούν με έναν πειθαρχικό/ 
κατασταλτικό τρόπο καθώς θα μπορούν 
να κάνουν απροειδοποίητους ελέγχους 
στα δωμάτιά και να επιβάλλουν ποινές. 
Οι ποινές ξεκινούν από προφορικές επι¬ 
πλήξεις και καταλήγουν μέχρι και στην 
αποβολή από τις φοιτητικές εστίες και την 
άρση της φοιτητικής ιδιότητας μέσω πει- 
θαρχικού(ί). 

Η ΝΔ που ως κυβέρνηση διορίζει 
«άριστους» χωρίς πτυχία, που ψήφισε και 
εφάρμοσε και με τα δύο χέρια μνημόνια, 
που ενίσχυσε και ενισχύει τη διάλυση της 
δημόσιας εκπαίδευσης, μισεί βαθύτατα 
τους εργαζόμενους και τη νεολαία. Η δή¬ 
θεν «αξιοκρατία» και οι «ίσες ευκαιρίες» 
είναι μια προσπάθεια να ρίξει το φταίξιμο 
στους φοιτητές και τις οικογένειές τους. 
Ο πραγματικός τους στόχος δεν είναι η 


βελτίωση της ποιότητας της εκπαίδευσης 
αλλά να αντικαταστήσουν τον κρατικό 
προϋπολογισμό για την παιδεία και τις 
εστίες συγκεκριμένα, με τις συμπράξεις 
Δημοσίου - Ιδιωτικού Τομέα (ΣΔΙΤ), με 
ιδιωτικές χορηγίες και με δίδακτρα. Η δι¬ 
άλυση και ιδιωτικοποίηση της φοιτητικής 
μέριμνας είναι ο πραγματικός τους στό¬ 
χος. Η ΝΔ εκμεταλλεύεται τον δρόμο που 
άνοιξε η κυβέρνηση ΣΥΡΙΖΑ με τον νόμο 
Γαβρόγλου και τις συγχωνεύσεις, για να 
καταργήσει όσα δικαιώματα έχουν απομεί- 
νει και για να χτυπήσει ακόμα περισσότε¬ 
ρο το φοιτητικό κίνημα και ιδιαίτερα τον 
μαχητικό συνδικαλισμό. 

Ο σύλλογος εστιακών με τους αγώνες 
του έχει κατορθώσει να καταργήσει στην 
πράξη το χαράτσι των 45 ευρώ και να 
πετύχει μια συνολική βελτίωση των συν¬ 
θηκών στις εστίες, χωρίς να υποχωρήσει 
μπροστά στις επιθέσεις της πρυτανείας και 
της διοίκησης της μέριμνας. 

Ήδη την Δευτέρα 26/08, ο Σύλλογος 
Εστιακών Φοιτητών του Πανεπιστημίου 
Ιωαννίνων και η Σοσιαλιστική Σπουδαστι¬ 
κή Πάλη πραγματοποίησαν κινητοποίηση 
με απόφαση του Δ.Σ. του Συλλόγου Εστι¬ 
ακών, στην Φοιτητική Μέριμνα και στην 
Πρυτανεία του Πανεπιστημίου. Ο πρύτα¬ 
νης και ο αντιπρύτανης που είναι υπεύ¬ 


θυνος για την μέριμνα ήταν άφαντοι και 
ο Σύλλογος κατέθεσε τα αιτήματά του σε 
άλλον αντιπρύτανη, ο οποίος δεν έδωσε 
ξεκάθαρες απαντήσεις, παρά μόνο μισόλο- 
γα και ασάφειες. Ωστόσο, απαιτήσαμε να 
γίνουν δεκτές όλες οι αιτήσεις, να καταρ- 
γηθεί ο νέος Εσωτερικός Κανονισμός και 
να μη μείνει κανένας φοιτητής χωρίς εστία. 

Πρέπει να παλέψουμε με όλες μας τις 
δυνάμεις για να μην εφαρμοστεί ο αντι¬ 
δραστικός Ε.Κ. Να υπερασπιστούμε κάθε 
δικαίωμά μας και να εμποδίσουμε τους κα¬ 
νίβαλους της αγοράς που θέλουν τη μνη- 
μονιακή προσαρμογή της εκπαίδευσης. 
Με συνελεύσεις και μαχητικές κινητοποι¬ 
ήσεις, να γίνουμε παράδειγμα για όσους 
θέλουν να αντισταθούν στην διάλυση της 
δημόσιας και δωρεάν παιδείας. Μόνο έτσι 
μπορούμε να προστατέψουμε τα κεκτημέ- 
να μας και να χτίσουμε τα θεμέλια για την 
ανασύνθεση και την ανασυγκρότηση του 
φοιτητικού κινήματος. 

Παλεύουμε για: 

- Να καταργηθεί τώρα ο νέος εσωτερικός 
κανονισμός - Κατάργηση του χαρατσιού 
των 45 ευρώ 

- Εστίες για όλους - Αμεση υπενοικίαση 
ξενοδοχείων 

- Ανέγερση νέων εστιών - Συντήρηση των 
ήδη υπαρχόντων κτηρίων 

- Γενναία αύξηση της χρηματοδότησης 

■ Τζώρτζη Νάντια, Πρόεδρος Συλλόγου 
Εστιακών 77.7. και μέλος της ΣΣΠ 

Παγκόσμια Οικονομία 

Σταθερή πορεία προς νέπ κρίση 

Το φάντασμα ενός νέου 2008 , όταν η κατάρρευση της Λίμαν Μπράδερς πυροδότησε τεράστια κρίση καί είσοδο σε μία «Μεγάλη Ύφεση», 
πλανάταί πάνω από την παγκόσμια οικονομία. Τα αστικά καί ιμπεριαλιστικά επιτελεία, οί κορυφαίοι εκπρόσωποί του παγκόσμιου κεφαλαίου 
πλέον θεωρούν ένα νέο ξέσπασμα της κρίσης βέβαιο. Ταυτόχρονα διαπιστώνουν, όχι χωρίς αγωνία ή καί τρόμο, ότι αυτό μπορεί να αποδείχθεί 
πολύ χειρότερο από το 2008 , ένας βιβλικός κατακλυσμός που κανείς δεν ξέρει τί θα αφήσει όρθιο. 

■ Σταύρος Σκεύος 


Μαύρα σύννεφα 

Από τον Οκτώβριο, το ΔΝΤ έχει 
αναθεωρήσει 4 φορές προς τα κάτω τις 
προβλέψεις για το παγκόσμιο ΑΕΠ. Πιο 
χαρακτηριστική είναι η εκτίμηση του χρη¬ 
ματοπιστωτικού κολοσσού }Ρ Μογ§ππ ότι 
η ετήσια παγκόσμια ανάπτυξη έχει πέσει 
μόλις στο 2,4%, επίπεδο «στασιμότητας 
πριν από μια ευθεία ύφεση». Βασικοί δεί¬ 
κτες της παραγωγής και των παραγγελιών 
υποδεικνύουν: α) Συνδυασμένη οικονο¬ 
μική επιβράδυνση σε ΗΠΑ, Ευρωζώνη, 
Ιαπωνία (ιδιαίτερα άσχημη είναι η κατά¬ 
σταση στην Ευρώπη, μάλιστα στη Γερ¬ 
μανία), που στο επίκεντρό της βρίσκεται 
η μεταποίηση - εκεί η ύφεση φαίνεται ότι 
έχει ήδη ξεκινήσει, β) Νέα συρρίκνωση 
του παγκόσμιου εμπορίου, αδυναμία της 
παγκόσμιας αγοράς να δώσει διέξοδο. 

Μετά από αλλεπάλληλα μίνι ή μεγα¬ 
λύτερα κραχ, οι «αγορές» αντιμετωπίζουν 
το άμεσο ενδεχόμενο μαζικού ξεπουλήμα¬ 
τος, πτώσης ή και συντριβής των μετοχών. 
Γιγάντιες εταιρίες-διαχειριστές κεφαλαί¬ 
ων προειδοποιούν για μείωση της έκθεσης 
στις μετοχές, αναζήτηση άλλων επενδυτι¬ 
κών καταφυγίων και περιουσιακών στοι¬ 
χείων, πράγμα που άλλωστε κάνουν οι 
καπιταλιστές (οδηγώντας π.χ. σε ετήσια 
αύξηση 23% της τιμής του χρυσού). 

Η ανασφάλεια φαίνεται και στην «πα¬ 
ράδοξη» απόδοση των κρατικών ομο¬ 
λόγων, τη μείωση του επιτοκίου όσο με¬ 
γαλύτερη είναι η διάρκεια (φυσιολογικά 
συμβαίνει το αντίθετο). Φτάνοντας μέχρι 
σε ομόλογα από κάποιες χώρες ΙΟΟετή ή 
με αρνητικά επιτόκια, με τους δανειστές 
να πληρώνουν την «ασφάλεια» των χρη¬ 
μάτων τους. Συνολικά το χρέος με αρνη¬ 
τική απόδοση αυξάνεται διαρκώς (έχει κα¬ 
ταγραφεί το ποσό των 15 τρισ. δολαρίων). 

Αποκαλυπτική είναι η αυξανόμενη 
κρίση ή τάση μείωσης των καπιταλιστικών 
κερδών. Η ελίτ των αγορών και υπερπλου- 
σίων προσπαθεί να παρατείνει το πάρτι 
όσο μπορεί, γι’ αυτό π.χ. φέτος πληρώθη¬ 
καν 500 δισ. μερισμάτων παγκόσμια, ποσό 
ρεκόρ που καταρρίπτει κάθε προηγούμενη 
αναλογία μερισμάτων-κερδών και δείχνει 
μια οικονομική λεηλασία χωρίς αύριο, μια 
τυφλή παρακμή. Αλλά η διαρπαγή δεν 
αρκεί, μόνο χειροτερεύει την κατάστα¬ 
ση. Χαρακτηριστικά στις ΗΠΑ, παρά και 
την πρόσφατη γερή μπάζα της ελίτ με τις 
φοροαπαλλαγές Τραμπ, τα επιχειρηματι¬ 
κά περιθώρια κέρδους συνεχίζουν για 4 η 
συνεχή χρονιά να πέφτουν από το προη¬ 
γούμενο ιστορικό ζενίθ τους - η μεγαλύ¬ 
τερη μείωση μεταπολεμικά. Η εικόνα επι¬ 
δεινώνεται καθώς τη μερίδα του λεόντος 
απαλλοτριώνουν ελάχιστα υπερμονοπώ- 
λια της υψηλής τεχνολογίας (οι διαβόητες 
ΕΑΑΝ05 - ΕποεόοοΕ, Αρρίε, Αηιαζοη, 
Νεΐίΐίχ, ΑΙρΕπόεί), αφήνοντας ψίχουλα 
στις υπόλοιπες επιχειρήσεις, δημιουργώ¬ 
ντας έναν αφόρητο οικονομικό δυϊσμό. 


«Πυρηνικές βόμβες» στα θεμέλια 
του καπιταλισμού 

Το πραγματικό παγόβουνο δεν είναι 
είναι η επερχόμενη, αναπόφευκτη ύφεση 
καθαυτή, αλλά τα ποιοτικά στοιχεία που 
έχουν συσσωρευτεί και απειλούν να την 
μετατρέψουν σε Αρμαγεδδώνα πολύ χει¬ 
ρότερο από ότι πυροδοτήθηκε το 2008. 

1) Τα τρισεκατομμύρια «ποσοτικής χα¬ 
λάρωσης» που ρίχτηκαν μετά το 2008 για 
τη διάσωση του καπιταλιστικού συστήμα¬ 
τος και ειδικότερα του χρηματοπιστωτι¬ 
κού τομέα, οδήγησαν σε νέα αστρονομικά 
ύψη τον παρασιτισμό και την κερδοσκο¬ 
πία, φούσκωσαν τα πλασματικά κεφάλαια 
και φούσκες κάθε είδους, τα δημόσια και 
ιδιωτικά χρέη. Μια πλημμύρα από πλε- 
ονάζονται 
κεφάλαια 
αναζητάει 
σήμερα απε¬ 
γνωσμένα 
να «αξιο- 
ποιηθεί» σε 
κάθε πιθανή 
ή απίθανη 
τοποθέτη¬ 
ση, αλλά 
δεν φαίνο¬ 
νται πλέον 
διέξοδοι και 
βαλβίδες 
εκτόνωσης. 

Η αύξηση των κρατικών χρεών δεν μπο¬ 
ρεί να συνεχίζεται επ’ αόριστον, το ίδιο και 
η αγορά από τις κεντρικές τράπεζες κάθε 
σάπιου τίτλου του ιδιωτικού τομέα. Λίγο- 
πολύ όλα τα αστικά και ιμπεριαλιστικά 
επιτελεία καταλαβαίνουν ότι ακόμα κι αν 
υποχρεωθούν σε νέα ή και πιο εκτεταμέ¬ 
νη «ποσοτική χαλάρωση» (όπως π.χ. έχει 
προαναγγείλει η ΕΚΤ, ενώ όλο και περισ¬ 
σότερες κεντρικές τράπεζες μειώνουν τα 
επιτόκιά τους), οι κεντρικές τράπεζες δεν 
μπορούν πλέον να αντιμετωπίσουν την 
κατάσταση - και το ίδιο ισχύει για όποια 
διευκόλυνση του κεφαλαίου μέσω μιας 
πολιτικής δημοσιονομικής ή νομισματι¬ 
κής (φοροαπαλλαγές, μείωση επιτοκίων 
κ.λπ.). Μια απαξίωση/καταστροφή κεφα¬ 
λαίων έρχεται αναπόφευκτα, το θέμα είναι 
που θα φτάσουν οι ζημιές. Δίδυμη όψη 
αυτής της κατάστασης είναι η αποτελμά¬ 
τωση ή μείωση των επενδύσεων και της 
παραγωγικότητας, τουλάχιστον για τους 
παραδοσιακούς ιμπεριαλιστές. 

2) Ο οικονομικός πόλεμος ΗΠΑ-Κίνας 
βρίσκεται σε πλήρη εξέλιξη. Τον Αύγου¬ 
στο, παράλληλα με τη 07, ανακοινώθη¬ 
καν νέοι δασμοί στο διμερές εμπόριο αμε¬ 
ρικανικών και κινεζικών προϊόντων, ενώ ο 
Τραμπ «διέταξε» τις μεγάλες αμερικανικές 
επιχειρήσεις να βρουν άμεσα εναλλακτική 
επαναπατρίζοντας επενδύσεις και εργο¬ 
στάσια από την Κίνα. Είχε προηγηθεί η 
επίσημη κατηγορία-χαρακτηρισμός από 
τις ΗΠΑ ότι η Κίνα χειραγωγεί το νόμι¬ 
σμά της (πολιτική που κατεξοχήν και για 


δεκαετίες έχει επιβάλλει πρώτος ο αμερι¬ 
κάνικος ιμπεριαλισμός για το δολάριο), 
απελευθερώνοντας τυπικά την χρήση 
και άλλων οικονομικών «όπλων» ενα¬ 
ντίον της. Επεισόδια στο μπρα-ντε-φερ 
διαπραγματεύσεων ΗΠΑ-Κίνας, που δεν 
αφορούν μόνο στο εμπόριο προϊόντων 
αλλά σε μια συνολική προσπάθεια του 
αμερικάνικου ιμπεριαλισμού να ανακόψει 
την αλματώδη πρόοδο της Κίνας, που έχει 
προβάδισμα και απειλεί να επικρατήσει 
οριστικά όχι μόνο στη μεταποίηση αλλά 
και στην υψηλή τεχνολογία, ενώ επιβάλ¬ 
λει διαρκώς νέα δεδομένα στον διεθνή κα¬ 
ταμερισμό εργασίας, σε βάρος των παρα¬ 
δοσιακών ιμπεριαλιστών. Είμαστε ακόμα 
στην αρχή, η αλλαγή είναι τεκτονική και 

ήδη η σύ¬ 
γκρουση 
ΗΠΑ-Κί¬ 
νας δη¬ 
μιουργεί 
μεγάλους 
κλονι- 
σμούς, τρο¬ 
φοδοτώ¬ 
ντας άμεσα 
την πορεία 
προς την 
ύφεση. 
Μέχρι 
στιγμής 
πάντως και 
με όλα όσα έχουν ρίξει στο τραπέζι, τίποτα 
δεν δείχνει ότι οι ΗΠΑ μπορούν να επι¬ 
βάλλουν κάτι ουσιαστικό στην Κίνα - και 
ο χρόνος κυλάει σε βάρος τους. 

3) Η λειτουργία της παγκόσμιας οικο¬ 
νομίας ανατινάζεται από ανισορροπίες όχι 
μόνο ανυπέρβλητες αλλά που παροξύνο¬ 
νται διαρκώς, α) Η νομισματική αναρχία 
εξαπλώνεται, καθώς έχει γίνει πρακτικά 
αδύνατος κάθε συντονισμός των ιμπερι¬ 
αλιστών (χτυπήματα των ΗΠΑ ενάντια 
στην ΕΕ κ.λπ.) και των σημαντικών αστι¬ 
κών τάξεων, αλλά και όσο -αναπότρεπτα- 
η χρόνια οικονομική υποβάθμιση των 
ΗΠΑ βαραίνει στον ρόλο του δολαρίου ως 
παγκόσμιου νομίσματος. Οι ΗΠΑ έχουν 
το 10% του παγκόσμιου εμπορίου και το 
15% του παγκόσμιου ΑΕΠ, αλλά το μισό 
των πληρωμών για εισαγωγές-εξαγωγές 
γίνεται σε δολάρια, όπως και πάνω από τα 
2/3 άλλων συναλλαγών. Γι’ αυτό ο -κατά 
τα άλλα σύμμαχος των ΗΠΑ- απερχόμε¬ 
νος διοικητής της Τράπεζας της Αγγλίας 
κάλεσε πρόσφατα στον τερματισμό της 
εμπορικής και χρηματιστικής κυριαρχίας 
του δολαρίου. Άλλωστε οι διάφορες «ανα- 
δυόμενες» ή σημαντικές οικονομίες δεν 
περίμεναν τη συμβουλή του, διευρύνοντας 
διαρκώς τα τελευταία χρόνια τα εναλλα¬ 
κτικά συστήματα πληρωμών που παρα¬ 
κάμπτουν το δολάριο (και αχρηστεύουν 
ένα μέρος των αμερικανικών κυρώσεων), 
β) Οι φαραωνικές ανισότητες, με το υπερ¬ 
πλούσιο 1% ή και 0,1% να απαλλοτριώνει 
αμύθητο πλούτο, ενώ όλο και μεγαλύτε¬ 
ρες λαϊκές μάζες βυθίζονται στην φτώχεια 


και εξαθλίωση, βραχυκυκλώνει κάθε ομα- 
λότητα στην κατανάλωση και στην εμπο- 
ρευματική κυκλοφορία. Πράγμα που δεν 
μπορεί πλέον να μετατίθεται στο μέλλον 
μέσω των χρεών, φέρνοντας έτσι στο φως 
μια οξεία υπερπαραγωγή. 

4) Οι ελίτ στις παραδοσιακές ιμπερι¬ 
αλιστικές χώρες βρίσκονται μπροστά στη 
νέα κρίση αδυνατισμένες και διαιρεμένες 
(πράγμα που αποτυπώνεται και σε μια 
ολοένα χειρότερη πολιτική κρίση), μάλι¬ 
στα στο εσωτερικό των ΗΠΑ, ηγέτιδας 
δύναμης του ιμπεριαλισμού. Αυτή η διαί¬ 
ρεση στις ΗΠΑ έχει έρθει ανοιχτά στην 
επιφάνεια, για την αύξηση ή μείωση των 
επιτοκίων από την ομοσπονδιακή τράπεζα 
Εεά (που σημαίνει για το πόσο μπορούν να 
ρισκάρουν ή να αντέξουν μια ύφεση στις 
ίδιες τις ΗΠΑ), για τη συνολική στρατη¬ 
γική της «παγκοσμιοποίησης» ή του οικο¬ 
νομικού «πατριωτισμού» του Τραμπ. Οι 
κύκλοι δασμών ενάντια στην Κίνα έχουν 
δημιουργήσει σοβαρότατο πρόβλημα στις 
εξαγωγές της -κομβικής- αμερικανικής 
γεωργίας, στις εισαγωγές πολλών κλάδων 
που υποτίθεται θα οφελούνταν (π.χ. χαλυ¬ 
βουργία). 

Η μόνη διέξοδος 

Το παγκόσμιο καπιταλιστικό σύστημα 
αντιμετωπίζει την έλευση της νέας κρίσης 
σε συνθήκες σοβαρής εξασθένισής του, 
εξάντλησης μέσων και μηχανισμών, έλλει¬ 
ψης συντονισμού (π.χ. αποτυχία διεθνών 
συνόδων), θρυμματισμού της παγκόσμιας 
οικονομίας, ανταγωνισμού όλων εναντίον 
όλων, συγκρούσεων και πολέμων. Αυτή 
είναι η πραγματικότητα πίσω και από τα 
ιδεολογήματα της «τέταρτης τεχνολογι¬ 
κής επανάστασης», που όσο είναι πραγμα¬ 
τική άλλο τόσο αποκαλύπτει το βάθος της 
κρίσης ενός συστήματος που δεν μπορεί 
να αφομοιώσει ομαλά αυτές τις εξελίξεις 
(αντίθετα δημιουργούν πρόσθετες πλη¬ 
γές, απώλεια θέσεων εργασίας και μαζική 
ανασφάλεια). 

Το μόνο που μένει στον καπιταλισμό, 
μετά από σχεδόν 50 χρόνια μακρού κύμα¬ 
τος κάμψης (που χειροτερεύει διαρκώς), 
αποτυχίας στρατηγικών και πολιτικών 
(παγκοσμιοποίηση κ.ά.), εξάντλησης εφε¬ 
δρειών, βουλιάγματος στην παρακμή και 
σήψη, είναι μια νέα, ιστορικά πρωτοφα¬ 
νής βαρβαρότητα. Οι νέες επιθέσεις που 
έχουν ξεκινήσει ενάντια στους εργαζό¬ 
μενους απειλούνται σε έκταση και βάθος 
άλλο τόσο καταστροφικές όσο 40 χρόνια 
άγριου νεοφιλελευθερισμού. Για την ώρα, 
η κρίση του εργατικού κινήματος βαραίνει 
στο να ορθωθεί ως αντίπαλο δέος, παρά 
τους πολλούς ή και μεγάλους αγώνες ανά 
τον κόσμο - όμως η νέα κρίση του καπι¬ 
ταλισμού και οι τιτανικές συγκρούσεις 
που θα γεννήσει, μπορούν και πρέπει να 
γίνουν λίκνο ανασυγκρότησης και αντεπί¬ 
θεσής της εργατικής τάξης, οικοδόμησης 
επαναστατικών δυνάμεων, όπου θα κριθεί 
και η σωτηρία της ανθρωπότητας. _ 

Δεν θα γίνουμε δούλοι και Αποικία μνιιμονιακών και εργοδοτών 

Μόνη διέξοδος οι αγώνες των εργαζομένων και της ι 


Η ΝΑ, μόλις βγήκε κυβέρνηση, 
ξεκίνησε να εφαρμόζει άμεσα 
την ακραία νεοφιλελεύθερη 
πολιτική της. Από δίπλα και ο 
μνημονιακός ΣΥΡΙΖΑ/Τσίπρας , 
που χτύπησε σκληρά το εργατικό 
κίνημα στο όνομα δήθεν της 
«Αριστεράς», σπέρνοντας τεράστια 
σύγχυση, ανοίγοντας τον δρόμο 
στη ΝΑ για ακόμα χειρότερα, 
στηρίζοντας σήμερα τη μνημονιακή 

«συναίνεση». 
Η κατάσταση αυτή, μετά το 
αποτέλεσμα της 7 /ς Ιούλη, 
δημιούργησε ένα μνημονιακό 
κοινοβούλιο έκτρωμα, που 
εγκυμονεί τεράστιους κινδύνους 
για τους εργαζόμενους, τη νεολαία , 
τα φτωχά λαϊκά στρώματα. 


Τ α μνημόνια αποτελούν μια 
ακραία αντεργατική πολι¬ 
τική, που απέτυχε στους δι¬ 
ακηρυγμένους στόχους για 
μείωση χρέους, αύξηση επενδύσεων, 
ανάπτυξη κ.λπ., αλλά ισοπέδωσε τα 
δικαιώματα των εργαζομένων και κρά¬ 
τησε όρθιο ένα άθλιο πολιτικό προ¬ 
σωπικό. Ο Μητσοτάκης και το άγριο 
νεοφιλελεύθερο επιτελείο του, με τα 
πιο διεφθαρμένα, επικίνδυνα και γνω¬ 
στά για το μίσος τους προς τους εργα¬ 
ζόμενους πρόσωπα (Άδωνις, Βορίδης, 
Μπογδάνος, Παπαδημητρίου κ.λπ.), 
με κυνισμό συνεχίζει την εφαρμογή 
των μνημονίων με ακόμα πιο αντιδρα¬ 
στικές «μεταρρυθμίσεις»: 1) Ενισχύουν 
το Κράτος Εκτατής Ανάγκης ανακοι¬ 
νώνοντας την πρόσληψη 1500 αστυ¬ 
νομικών, επαναφορά τις τραμπούκικης 
ομάδας ΔΕΛΤΑ, ενίσχυση της ομάδας 
ΔΙΑΣ, εξαπολύοντας κατασταλτικές 
επιχειρήσεις στα κέντρα των πόλεων 
κ.λπ. 2) Προχώρησαν άμεσα στην ψή¬ 
φιση νομοσχεδίου που καταργεί το πα¬ 
νεπιστημιακό άσυλο και ταυτόχρονα 
πραξικοπηματικών τροπολογιών που 
ενισχύουν την εργοδοτική αυθαιρε¬ 
σία (κατάργηση υποχρέωσης του ερ¬ 
γοδότη να δικαιολογεί τις απολύσεις, 
κατάργηση της συνυπευθυνότητας 
των εταιρειών για την καταπάτηση 
των εργατικών δικαιωμάτων από τους 
εργολάβους που χρησιμοποιούν). 3) 
Ετοιμάζουν τροπολογία για τον συν¬ 
δικαλιστικό νόμο, που πρακτικά θα 
καταργήσει 
την δυνατό¬ 
τητα κήρυξης 
απεργίας και 
θα προχωρή¬ 
σει στο ηλε¬ 
κτρονικό φα¬ 
κέλωμα των 
σωματείων. 4) 
Ετοιμάζουν 
κύματα ιδιω- 
τικοποιήσε- 
ων σε ότι έχει 
απομείνει από 
τις δημόσι¬ 
ες υπηρεσίες 
(ΔΕΗ, ΕΛΠΕ, 
αποκρατικο¬ 
ποίηση Ελ. 
Βενιζέλος 
κτλ), καθώς 
και στα κοι¬ 
νωνικά αγαθά 
(υγεία, παι¬ 
δεία, πρόνοια, 
υποδομές 
κ.λπ.), μετα- 
τρέποντας τα 
σε πανάκριβα 
εμπορεύμα¬ 
τα για λίγους 
- που σημαί¬ 
νει ακόμα 

ΔΙΑΔΗΛΩΣΗ 

ΙΑΒΒΑΤΟ 7 ΣΕΠΤΕΜΒΡΗ 
Εγναιία με Αγ.Σοφίας 6μμ 


—Ενίσχυση των συνδικάτων και κάθε 
μορφής αυτοοργάνωσής μας 


#1ΝΙ 

ιΛ 


ΕΜΠΡΟΣ ΓΙΑ ΜΙΑ 


ΗΙ 



- Ενότητα μέσα στους αγώνες 
και διαρκής αγώνας για την 
ενότητά μας 


— Μόνο με αγώνες θα 
υπερασπίσουμε και 
θα διευρύνουμε τα 
δικαιώματά μας 


ΚΥΒΕΡΝΗΕΗ ΤΠΝ ΕΡΓΑΖΟΜΕΝΟΝ 


0Κ&.Ε.& 


μεγαλύτερη φτώχεια και εξαθλίωση. 
5) Ετοιμάζουν μείωση: των παροχών 
υγείας, ανεργίας, εργατικής κατοικί¬ 
ας και εστίας, συνολικά 2,6 δισ. ευρώ 
- ενώ διακήρυξαν την ιδιωτικοποίηση 
της επικουρικής ασφάλισης, προάγ- 
γελο συνολικής ιδιωτικοποίησης της 
κοινωνικής ασφάλισης. Αυτά είναι τα 
«δωράκια» στους δανειστές ενόψει της 
4 ης αξιολόγησης (Σεπτέμβριος), υποτί¬ 
θεται -όπως ψεύδονται- για να ζητή¬ 
σουν μείωση των πρωτογενών πλεο¬ 
νασμάτων. 

Το Νέο Σύστημα Εκμετάλλευσης 
γίνεται ακόμα πιο στυγνό. Με την 
απειλή νέων απολύσεων. Με μια αγορά 
εργασίας ζούγκλα, τον εργαζόμενο 
έρμαιο του εργοδοτικού δεσποτισμού. 
Με μισθούς φιλοδωρήματα, χωρίς 
ωράριο ή συλλογική σύμβαση, με 
τους εργοδότες να τραμπουκίζουν 
με κάθε μορφής βία και το όπλο των 
ψευδομηνύσεων και των δικαστηρίων! 
Με μέτρα που δυσκολεύουν ολοένα 
τη συλλογική οργάνωση και πάλη 
των εργαζομένων, στοχεύοντας 
στην πλήρη ατομικοποίηση και 
υποταγή τους. Προσπαθούν να 
επιβάλουν παντού την χούντα της 
αγοράς (ανταγωνισμός, αξιολόγηση, 
εργοδοτικό/διευθυντικό δικαίωμα, 
ενοχοποίηση των εργαζομένων κ.α.) 
και την συκοφάντηση/ποινικοποίηση 
των αξιών του εργατικού κινήματος 
(αλληλεγγύη, συλλογικότητα, 

οργάνωση, εργατική δημοκρατία) για 
να μας οδηγήσουν στην υποταγή και 
την δουλοποίηση. 

Η ήττα της 7ης Ιουλίου δεν 
είναι μόνο εκλογική. Οι μνημονιακοί, 
με κύριο ανοιχτό εκφραστή αυτή 
την στιγμή τη ΝΔ, αλλά ύπουλο 
συμπλήρωμα τον ΣΥΡΙΖΑ, έχουν 
ενισχυθεί ώστε συντηρητικά και 
αντιδραστικά κομμάτια να βγαίνουν 
στον «αφρό», επιχειρώντας να 
επιβάλλουν κάθε πιθανή διαστροφή 
ενάντια στα δικαιώματα και την 
οργάνωση των εργαζομένων. 

Για να μπορέσει να διατηρήσει και 
να βαθύνει το μνημονιακό σύστημα 
εκμετάλλευσης, η ακραία αντεργατική 
ΝΔ ετοιμάζει μια ακόμα πιο βαθιά 
αντιδημοκρατική αναδίπλωση και 
σκλήρυνση της αστικής δικαιοσύνης. 
Με το δόγμα «Νόμος και Τάξη», δηλαδή 
νόμος είναι το δίκιο του εργοδότη και 
των πλουσίων. Πλήθος εκτρωματικών 
αποφάσεων δείχνουν εδώ και καιρό 
αυτή την αντιδραστική στροφή, που 
θα ενταθεί (καθαρίστριες και γιαγιάδες 
«εγκληματίες», τιμωρητική επιστροφή 
δεδουλευμένων από εργαζόμενους, 
σκανδαλώδεις αποφάσεις υπέρ 
μεγαλοεπιχειρηματιών, ναρκεμπόρων, 
φασιστών, απελευθέρωση των 
δολοφόνων του Αλέξη Γρηγορόπουλου 
κ.α.). 


Η κατάσταση επιδεινώνεται 
για τους εργαζόμενους από την 
κρίση στο συνδικαλιστικό κίνημα, με 
κύρια ευθύνη της αστικοποιημένης 
συνδικαλιστικής γραφειοκρατίας 
(ΠΑΣΚΕ-ΔΑΚΕ-ΣΥΡΙΖΑ) αλλά 
και των αριστερών δυνάμεων. Η 
επανεμφάνιση διαλυτικών και 
εκφυλιστικών φαινομένων (νοθεία, βία, 
διορισμένες διοικήσεις κ.λπ.) στη ΓΣΕΕ 
και τις συνδικαλιστικές οργανώσεις, 
έχει οδηγήσει σε παράλυση. 
Συνυπεύθυνες οι δυνάμεις του ΠΑΜΕ, 
που καλλιεργούν συστηματικά την 
διαίρεση του εργατικού κινήματος 
ενώ έχουν σχεδόν παραλύσει όλες 
τις διαδικασίες (διάλυση συνεδρίων 
της ΓΣΕΕ, Εργατικών Κέντρων 
και Ομοσπονδιών, τραμπουκισμοί, 
προσφυγή στα αστικά δικαστήρια 
κ.λ.π.). Με την βρώμικη πολιτική του, 
συναγωνίζεται την αστικοποιημένη 
γραφειοκρατία, εμπλέκει όλο και 
περισσότερο την αστική δικαιοσύνη 
και το κράτος στις συνδικαλιστικές 
διεργασίες, πράγμα πολύ επικίνδυνο 
φαινόμενο για τα συμφέροντα των 
εργαζομένων. Μεγάλες οι ευθύνες 
της εξωκοινοβουλευτικής αριστερός, 
που ρίχνει νερό στο μύλο της 
διαίρεσης, παλινωδώντας ανάμεσα 
σε υπεραριστερούς σεχταρισμούς και 
ακολουθητισμό σε ΚΚΕ και ΣΥΡΙΖΑ. 

Μέτωπο ενάντια σε Πόλεμο, 
Εθνικισμό, Ιμπεριαλισμό, Φτώχεια, 
Καταστολή! 

Για την Ενότητα και Αντεπίθεση 

του εργατικού κινήματος! 

Με την απειλή του πολέμου να 
πλησιάζει όλο και περισσότερο, ο 
Μητσοτάκης παλεύει να ξεπεράσει 
τον Τσίπρα στην εξυπηρέτηση των 
ιμπεριαλιστών ΗΠΑ-ΕΕ-ΝΑΤΟ. Με 
περισσότερες βάσεις, εξοπλισμούς, 
εμβάθυνση των συμμαχιών με 
τα πιο αντιδραστικά καθεστώτα 
της περιοχής, αναγνώριση του 
αποτυχη μένου πραξικοπη ματία 

Γκουαιδό στην Βενεζουέλα. Για τα 
κέρδη μιας χούφτας πολυεθνικών 
και μεγαλοκαπιταλιστών, οξύνουν 
τυχοδιωκτικά τον ανταγωνισμό με 
την Τουρκία για ΑΟΖ και ενέργεια, 
προσπαθώντας να μας ρίξουν στάχτη 
στα μάτια με την πατριδοκαπηλεία 
τους. Κανένας εργαζόμενος και νέος να 
μην πέσει στην παγίδα του εθνικισμού 
και των «εθνικών συμφερόντων». 
Δεν έχουμε κανένα συμφέρον 
στην τυχοδιωκτική «αναβάθμιση» 
του ελληνικού καπιταλισμού, στα 
συμφέροντα των καπιταλιστών στους 
αγωγούς της ενέργειας, που γι’ αυτά 
μας θέλουν κρέας για τα κανόνια τους 

Μόνο πραγματικό συμφέρον 
μας η υπεράσπιση και επέκταση 

ία με Αγίας Σοφίας 

Γ-ΗΠΑκαΐΕΕ 

«εοΑαίας 


των εργατικών, κοινωνικών, 
συνδικαλιστικών και δημοκρατικών 
δικαιωμάτων μας. Για να γίνει 
αυτό, πρέπει να βάλουμε τέλος 
στην αδράνεια και αναμονή, στην 
απόγνωση και ματαιότητα όπου 
μας θέλουν να βουλιάξουμε. Να 
προχωρήσουμε στην οργάνωσή μας 
παντού. Για ένα νέο γύρο αγώνων, 
που θα προωθήσει την ενότητα και 
ανασυγκρότηση-ανασύνθεση του 
εργατικού κινήματος, θα γκρεμίσει το 
καθεστώς των Μνημονίων και όλες 
τις δυνάμεις που τα εφάρμοσαν. Που 
θα βάλειτις βάσεις για μια Κυβέρνηση 
των Εργαζομένων, τη μόνη δύναμη 
που μπορεί να εφαρμόσει ένα 
«αντίστροφο μνημόνιο» σε όλους 
αυτούς που μας οδήγησαν στην 
καταστροφή. Ώστε να αρχίσουν να 
επουλώνονται οι πληγές, να ανοίξει 
ο δρόμος για μια κοινωνία χωρίς 
ανεργία, φτώχεια, εκμετάλλευση, 
οικολογικές καταστροφές, πόλεμο. 
Μία κοινωνία σοσιαλιστική. 


Να σταματήσουμε την 
επίθεση της ΝΔ. Κάτω όλες οι 
μνημονιακές δυνάμεις (ΣΥΡΙΖΑ 
κ.λπ.) και κυβερνήσεις. Κάτω τα 
Μνημόνια Διάρκειας. 

Να επαναφέρουμε-διευρύνουμε 
όλα τα εργασιακά, κοινωνικά, 
συνδικαλιστικά και δημοκρατικά 
δικαιώματά μας. 

Διαγραφή του χρέους. Έξω 
από Ευρώ/ΕΕ. Κοινή πάλη των 
εργαζόμενων στην Ευρώπη. 

Εθνικοποίηση των τομέων- 
κλειδιά της οικονομίας, χωρίς 
αποζημίωση, με εργατικό 
έλεγχο. 

Ενάντια σε πόλεμο, 
ιμπεριαλισμό, εθνικισμό. 
Διεθνισμός εργατών και 
λαών. Έξω ΝΑΤΟ-βάσεις. Όχι 
στους εξοπλισμούς. Κάτω 
ο αντιδραστικός άξονας με 
Ισραήλ-Αίγυπτο-Κύπρο. 


Ο.Κ.Δ.Ε. 

Οργάνωση Κομμουνιστών 
Διεθνιστών Ελλάδας 

6Γ§αίί1άρα1ί@οΕ(ΐ6.§Γ - \ν\ν\ν.ο1αΐ6.§Γ 

Τηλ. εττικοινωνίας για τη μετακίνηση 
- συμμετοχή στη διαδήλωση: 
6932239468 


Διεύρυνση ΣΥΡΙΖΑ 

Με αγώνες να καθαρίσουμε την κόαρο της Κεντροαριστεράς 


πει να κρατη¬ 
θούν μακριά 
από αντιδεξιά 
μέτωπα, να 
αντιμετω¬ 
πίσουν τον 
ΣΥΡΙΖΑ σαν 
αυτό που εί¬ 
ναι, ένα αστι¬ 
κό, μνημονια- 
κό κόμμα. 



Μ ετά τις εκλογές της 7 ης Ιούλη 
η ΚΕ του ΣΥΡΙΖΑ διεμήνυσε 
ότι το κόμμα «θα εκπροσωπεί 
τις εφικτές αλλαγές εντός του υπάρχοντος 
παγκόσμιου πλαισίου»! Θα υπηρετήσει δη¬ 
λαδή με συνέπεια τις ανάγκες του συστή¬ 
ματος από τα έδρανα της αντιπολίτευσης, 
όπως ακριβώς έκανε και σαν κυβέρνηση. 
Και πραγματικά στα πρώτα αντιπολιτευτικά 
του βήματα ο ΣΥΡΙΖΑ δίνει ρεσιτάλ «υπευ¬ 
θυνότητας», μαζί με τα άλλα αστικά κόμμα¬ 
τα. Μετά τις αβρότητες στις τελετές παρά- 
δοσης-παραλαβής στα υπουργεία, ξεχείλισε 
η «συναίνεση» με την υπερψήφιση του νέου 
προέδρου της Βουλής, των προτάσεων για 
τον ΕΝΦΙΑ και τις 120 δόσεις, του νομο¬ 
σχεδίου για το γενικευμένο φακέλωμα, ενώ 
στα συνδικάτα οι ΣΥΡΙΖΑίοι ξορκίζουν τις 
απεργίες και κινητοποιήσεις (βλ. ΑΔΕΔΥ). 

Φαντασίωση η «αντιπολίτευση 
δρόμου» 

Αυτό είναι το σχέδιο Τσίπρα, μια αντιπο¬ 
λίτευση ίδια και χειρότερη από την κυβερνη¬ 
τική πολιτική πρακτική του ΣΥΡΙΖΑ, που θα 
βάζει πλάτη στις σκληρές μνημονιακές πο¬ 
λιτικές σε βάρος των εργατικών και λαϊκών 
αναγκών και προς όφελος των καπιταλι¬ 
στών και ιμπεριαλιστών. Αυτό το σχέδιο Τσί¬ 
πρα είναι και το μοναδικό για τον ΣΥΡΙΖΑ. 

Όσοι φαντασιώνονται κάποια εσωκομ¬ 
ματική «αντιπολίτευση», που υπερασπίζεται 
κάποια υποτιθέμενη αριστερή ταυτότητα θα 
διαψευστούν οικτρά. Ο Π. Σκουρλέτης, ο Ν. 
Φίλης, ο Ν. Βούτσης και άλλοι επικριτές της 
γραμμής Τσίπρα, υπερασπίζονται με σθένος 
την καταστροφική, 4ετή διακυβέρνησή τους. 
Διαισθάνονται όμως ότι η διεύρυνση, με τη 
μαζική εισροή νέων μελών, τους απειλεί με 
περιθωριοποίηση. Ο εκτοπισμός από την 
αλλαγή φρουράς στην κομματική εξουσία 
είναι το ταπεινό περιεχόμενο των εσωκομ¬ 
ματικών συγκρούσεων, επομένως αυτές δεν 
συνιστούν καμία «ευκαιρία» για τις δυνάμεις 
του κινήματος. Πρόκειται για νοσηρή κα¬ 
τάσταση γύρω από την νομή της εξουσίας 
και των προνομίων της, συνηθισμένη στην 
αστική πολιτική, που σε τίποτε δεν έχει να 
ωφελήσει τους εργαζόμενους και τα φτωχά 
λαϊκά στρώματα. Οι επαναστάτες, οι δυνά¬ 
μεις που αναφέρονται στα ανεξάρτητα συμ¬ 
φέροντα της εργατικής τάξης πρέπει να χα¬ 
ράξουν μια καθαρή διαχωριστική γραμμή με 
τα ρετάλια του ΣΥΡΙΖΑ. 

Ούτε σκοπεύει, ούτε μπορεί ο ΣΥΡΙΖΑ 
να στραφεί προς το κίνημα και τις κινητοποι¬ 
ήσεις, δεν το έκανε άλλωστε ποτέ. Το κίνημα 
των Αγανακτισμένων δεν το προκάλεσε, δεν 
έπαιξε σε αυτό κανέναν ρόλο, μόνο το βρήκε 
και το εκμεταλλεύτηκε. Πιθανόν να επιχει¬ 
ρήσει κάποια ερείσματα σε χώρους, όπως ο 
συνδικαλισμός και η τοπική αυτοδιοίκηση, 
στρεφόμενος προς την αστικοποιημένη συν¬ 
δικαλιστική γραφειοκρατία, αλλά αυτό αν 
γίνει, θα είναι ακριβώς για να εμποδίσει και 
να φρενάρει τις αγωνιστικές διεκδικήσεις. Ο 
ΣΥΡΙΖΑ θα προσπαθήσει να περιθωριοποιή¬ 
σει κάθε αγωνιστική φωνή, εκμεταλλευόμε¬ 
νος το δυσμενή συσχετισμό για τα εργατικό 
κίνημα και την Αριστερά. Θα θελήσει ακόμη 
να ενσωματώσει κάθε αριστερή φωνή, με 
πλατιά ανοίγματα και πλαδαρά σχήματα, κι 
αυτός είναι ένας κίνδυνος που δεν πρέπει να 
υποτιμηθεί. Οι δυνάμεις του κινήματος πρέ- 


Κόμμα 

χυλός, με παντοδύναμο πρόεδρο 

Αυτοί οι πολιτικοί στόχοι καθορίζουν και 
τα οργανωτικά ζητήματα. Ο Τσίπρας βάζει 
σε εφαρμογή τον μετασχηματισμό σε «πλα¬ 
τύ, μαζικό, προοδευτικό, δημοκρατικό κόμ¬ 
μα», στα πρότυπα της ευρωπαϊκής σοσιαλ¬ 
δημοκρατίας. Στη συνεδρίαση της Πολιτικής 
Γραμματείας ανακοίνωσε το φιλόδοξο στόχο 
για 180.000 μέλη μέχρι το συνέδριο του κόμ¬ 
ματος. Δηλ. ένας στους δέκα ψηφοφόρους 
να είναι μέλος, όταν οι Εργατικοί στη Βρετα¬ 
νία, ίσως το μεγαλύτερο κόμμα της δυτικής 
Ευρώπης με 500.000 μέλη έχει λιγότερο από 
4% της εκλογικής βάσης. Γι’ αυτό τον σκοπό 
αποφασίστηκε η έναρξη καμπάνιας εγγρα¬ 
φών για νέα μέλη ενόψει του επικείμενου 
Συνεδρίου, το οποίο θα προετοιμάσει μια 
«μεικτή» οργανωτική επιτροπή αποτελούμε- 
νη από στελέχη τόσο του ΣΥΡΙΖΑ όσο και 
της Προοδευτικής Συμμαχίας (υποβαθμίζο¬ 
ντας αυτόματα την Κεντρική Πολιτική Επι¬ 
τροπή του ΣΥΡΙΖΑ μέχρι την τελική ενοποί¬ 
ηση που θα επισφραγίσει το συνέδριο). 

Δεν είναι βέβαια ότι τώρα θυμήθηκαν 
την οργάνωση του κόμματος (θυμίζουμε 
ότι μετά την προδοσία του ΟΧΙ άδειασαν οι 
κομματικές οργανώσεις, αφού σχεδόν όλα 
τα στελέχη φώλιασαν στην κυβέρνηση και 
τον κρατικό μηχανισμό!). Το μόνο που τους 
νοιάζει είναι η αριθμητική ενίσχυση του ΣΥ- 
ΡΙΖΑ, ώστε να καταφέρει να κυριαρχήσει 
σαν κεντροαριστερή συμμαχία έναντι του 
ΚΙΝΑΛ. Σε αυτό το πλαίσιο εντάσσεται η 
σπουδή για την προσχώρηση των συνεργα- 
ζόμενων της Προοδευτικής Συμμαχίας από 
ΔΗΜΑΡ, πρώην ΠΑΣΟΚων, Οικολόγων, 
«προσωπικοτήτων», επιχειρηματιών σαν τον 
Π. Κόκκαλη κ.α., καθώς και η προσπάθεια 
ενίσχυσης των δεσμών με το Κόμμα των Ευ¬ 
ρωπαίων Σοσιαλιστών. Στόχος ένα κόμμα- 
χυλός με τη συνύπαρξη σαν «συνιστωσών» 
διάφορων παλιών και νέων μεταλλαγμένων 
αριστερών και ρεταλιών της σοσιαλδημο¬ 
κρατίας, που δεν ζητάνε τίποτε άλλο παρά 
μερίδια εξουσίας. 

Επιθυμία της ηγετικής ομάδας είναι και 
η εκλογή του προέδρου του κόμματος από 
τη βάση (ο Αλ. Τσίπρας δεν απέκλεισε ακό¬ 
μη και σύσσωμης της ηγεσίας), ένα σύστημα 
που στην Ελλάδα υιοθέτησαν και το ΠΑΣΟΚ 
και η ΝΔ από ένα σημείο και μετά. Για την 
οργανωτική προσέλκυση μελών, λένε! Στην 
πραγματικότητα θέλουν την ενίσχυση του 
καθαρά αρχηγοκεντρικού χαρακτήρα του 
κόμματος με την αποσύνδεση της εκλογής 
του προέδρου από το συνέδριο. Θέλουν έτσι 
να κάνουν ακόμη μεγαλύτερη την απόστα¬ 
ση ανάμεσα στα μέλη και την ηγεσία, ώστε 
η τελευταία να καθορίζει τελείως αυτόνομα 
το πολιτικό στίγμα. Στην ίδια κατεύθυνση 
εντάσσονται και οι προτάσεις για «ψηφιακό 


μετασχηματισμό», για τον εδΥΚΙΖΑ (δίο!), 
βλ. «ψηφιακά» μέλη, «ψηφιακές» ψηφοφο¬ 
ρίες κλπ. 

Στην Πολιτική Γραμματεία τέθηκαν και 
άλλα ταπεινά θέματα και πάρθηκαν αποφά¬ 
σεις όπως η απόσπαση στο κόμμα του ενός 
από τους δύο επιστημονικούς συνεργάτες 
που δικαιούται ο κάθε βουλευτής, αλλά και 
ενός αποσπασμένου, καθώς και η καταβολή 
του 40% της βουλευτικής αποζημίωσης στο 
κόμμα -διπλάσιο από αυτό που καταβαλλό¬ 
ταν μέχρι τώρα. Οι αντιδράσεις βουλευτών 
ήταν πολλές, που διαφώνησαν δηλώνοντας 
πως αδυνατούν «να τα βγάλουν πέρα»! Στό¬ 
χος και αυτών των αποφάσεων δεν ήταν η 
λιτή διαβίωση των στελεχών, αλλά το άνοιγ¬ 
μα του δρόμου για την αντικατάσταση του 
ηγετικού πυρήνα. 

Είναι σαφές ότι η ηγετική ομάδα γύρω 
από τον Τσίπρα θα κάνει ό,τι θέλει μέσα στο 
κόμμα. Όμως το ερώτημα είναι αν μπορεί να 
κάνει αυτά που θέλει στην κοινωνία και την 
πολιτική. Γιατί η νεκρανάσταση της σοσιαλ¬ 
δημοκρατίας στην εποχή του παροξυσμού 
της καπιταλιστικής κρίσης είναι περίπου 
σαν να θες να τετραγωνίσεις τον κύκλο. Δεν 
υπάρχουν σήμερα οι όροι (οικονομικοί, πο¬ 
λιτικοί, ιδεολογικοί, κοινωνικοί) για να τρο¬ 
φοδοτήσουν ένα τέτοιο κόμμα. Η Κεντροα¬ 
ριστερά υπάρχει μόνον στα μυαλά διαφόρων 
άστεγων πολιτικών και πανεπιστημιακών 
που έχουν «πολλά» να πουν, λίγα όμως μπο¬ 
ρούν να κάνουν. 

Το πιο πιθανό είναι να επαναπαυτεί στο 
ποσοστό του 31,5%, χωρίς πολιτική ατζέντα, 
χωρίς δυνατότητες να διαμορφώσει σχέσεις 
εκπροσώπησης, επενδύοντας στην φθορά 
της ΝΔ και κυρίως στην υποχώρηση του 
κινήματος. Όμως αυτή η πορεία έχει στενά 
όρια, το επόμενο διάστημα ο ΣΥΡΙΖΑ θα 
δεχτεί σοβαρές πιέσεις. Όχι μόνο από κε¬ 
φάλαιο και ιμπεριαλιστές για να τους υπη¬ 
ρετήσει όλο και πιο πιστά. Όχι μόνο από τις 
φυγόκεντρες τάσεις παλιών στελεχών που 
εκτοπίζονται από τα ανοίγματα. Αλλά και 
από τους εργαζόμενους και τα φτωχά λαϊ¬ 
κά στρώματα, που θα βρεθούν αντιμέτωπα 
με κύματα σκληρών αντιδραστικών μέτρων, 
αναζητώντας αξιόπιστες πολιτικές. Οι δυ¬ 
νάμεις του κινήματος, οργανώσεις και αγω¬ 
νιστές, πρέπει να μπούμε μπροστά, για την 
ανασυγκρότηση και την ανασύνθεση του 
εργατικού κινήματος. Με κοινή δράση και 
αγώνα να συμβάλλουμε στο αναγκαίο ξεκα- 
θάρισμα στα μυαλά των εργαζομένων αλλά 
και στις γραμμές του κινήματος από τις κα¬ 
ταστροφικές ρεφορμιστικές αυταπάτες και 
κάθε πολιτική αλητεία. 

■ Σοφία Θεοδωροπούλου 

ΒΓ6ΧΪΪ 

Το Ηνωμένο Βασίλειο δεν είναι πια ενωμένο 



Μ εγάλες πολιτικές αναταρα¬ 
χές εξελίσσονται στο Ηνω¬ 
μένο Βασίλειο μετά και 
την ανάδειξη του Μπόρις 
Τζόνσον στην ηγεσία του Συντηρητικού Κόμ¬ 
ματος και στην πρωθυπουργία. Ο Τζόνσον 
δείχνει αποφασισμένος για την έξοδο της χώ¬ 
ρας από την ΕΕ και μάλιστα χωρίς συμφωνία. 

Ο επικεφαλής του Εργατικού Κόμματος 
Τζέρεμι Κόρμπιν προχώρησε σε συνάντηση, 
στην οποία συμμετείχαν το Εθνικό Κόμμα 
της Σκωτίας, οι Φιλελεύθεροι Δημοκράτες, το 
Κόμμα των Πρασίνων και η Ανεξάρτητη Ομά¬ 
δα για την Αλλαγή. Τα κόμματα της βρετανι¬ 
κής αντιπολίτευσης συμφώνησαν να ενεργή¬ 
σουν από κοινού για να περάσουν νομοσχέδιο 
που θα υποχρεώνει τον πρωθυπουργό Μπό¬ 
ρις Τζόνσον να ζητήσει παράταση για την έξο¬ 
δο της χώρας από την ΕΕ, αποτρέποντας ένα 
ΒΓεχίΐ χωρίς συμφωνία στις 31 Οκτωβρίου. 

Ο Τζόνσον απάντησε με έναν «σεισμό» 
για τον πολιτικό κόσμο του Ηνωμένου Βασι¬ 
λείου, καθώς αποφάσισε να κλείσει τη Βουλή 
των Κοινοτήτων, από τη δεύτερη εβδομάδα 
του Σεπτεμβρίου μέχρι και τις 14 Οκτωβρίου. 
Οι βουλευτές δεν θα συνεδριάσουν παρά για 
λίγες ημέρες πριν από τη διακοπή των εργα¬ 
σιών μέχρι τις 14 Οκτωβρίου. Αυτό το σφιχτό 
χρονοδιάγραμμα καθιστά αδύνατο για τους 
βουλευτές που είναι αντίθετοι με ένα Βι-εχίΐ 
χωρίς συμφωνία να περάσουν την αναγκαία 
νομοθεσία για την αποτροπή αυτού του σενα¬ 
ρίου την 31 η Οκτωβρίου. Ο Κόρμπιν κάλεσε 
σε κινητοποιήσεις για να μην κλείσει η Βουλή 
και να σταματήσει το - όπως το αποκαλεί - 
«πραξικόπημα». 

Ο Τζόνσον εμφανίζεται αυτή τη στιγμή 
αποφασισμένος να κατευθύνει το Ηνωμέ¬ 


νο Βασίλειο ταχύτατα προς μια έξοδο χωρίς 
συμφωνία από την ΕΕ, παρά τις προσπάθειες 
της αντιπολίτευσης. Η διαίρεση στην πολιτική 
σκηνή είναι τέτοια που αντιπολίτευση υπάρχει 
και από το εσωτερικό των Συντηρητικών, με 
σημαντικά στελέχη να απειλούν τον πρωθυ¬ 
πουργό. Οι διαιρέσεις αυτές πηγάζουν από 
τα δύο στρατόπεδα που υπάρχουν μέσα στην 
αστική τάξη, καθώς και από την ανάγκη της 
εργατικής τάξης να φύγει από τον ζουρλο¬ 
μανδύα της ΕΕ. Το μπλοκ της αστικής τάξης 
που εκφράζεται κατά κάποιο τρόπο υπέρ μιας 
συμφωνίας με την ΕΕ έχει επιχειρήματα που 
μπορούν να χαρακτηριστούν γελοία. Ο διευ- 
θύνων σύμβουλος της αλυσίδας δΐιρεΓ κηζήχί 
δωπδΒιίΓγδ, σε συνέντευξή του στο ΒΒΟ, είπε 
ότι «η Βρετανία μπορεί να αντέξει χάρη στα 
αποθηκευμένα καταναλωτικά προϊόντα πρώ¬ 
της ανάγκης για λίγες μέρες, προτού οι Βρετα¬ 
νοί αισθανθούν τις επιπτώσεις του Βγ€χιΙ και 
τις πρώτες ελλείψεις αγαθών. Η αναταραχή 
θα φανεί άμεσα όταν τα ράφια θα αρχίζουν να 
αδειάζουν από είδη πρώτης ανάγκης, όπως το 
χαρτί τουαλέτας». Αλήθεια πού ακριβώς νο¬ 
μίζουν ότι βρίσκονται; Στην Ελλάδα του 2015, 
που μας απειλούσαν (κάτι παρόμοιοι γελοίοι 
τύποι) ότι αν υπάρξει έξοδος από το ευρώ δεν 


θα έχουμε ούτε χαρτί τουαλέτας; 

Η Αγγλία βέβαια δεν είναι οποιαδήποτε 
χώρα της ΕΕ, έχει καταφέρει να μην βγει ητ- 
τημένη μέσα από δύο παγκόσμιους πολέμους 
και φυσικά μπορεί με μια ευκολία να αντιμε¬ 
τωπίσει τις όποιες επιπτώσεις υπάρξουν από 
πλευράς ΕΕ. Ήδη η Ουάσιγκτον ξεκαθάρισε 
ότι θα συνεχίσει να στηρίζει το Λονδίνο ακό¬ 
μα και σε περίπτωση άτακτης εξόδου και θα 
είναι πρόθυμη να συνάψει συμφωνίες ελεύ¬ 
θερου εμπορίου με τη Βρετανία. Μάλλον το 
πρόβλημα με το χαρτί τουαλέτας θα το έχουν 
οι χώρες που θα μείνουν εντός ΕΕ, που συνε¬ 
χώς υποβαθμίζονται στον παγκόσμιο χάρτη, 
είτε λόγω των αδιεξόδων του αμερικάνικου 
ιμπεριαλισμού, που αναγκαστικά επιδιώκει να 
εξασθενήσει τις μεγάλες ευρωπαϊκές δυνάμεις 
(Γερμανία, Γαλλία κ.λπ.), είτε λόγω των ανερ- 
χόμενών ιμπεριαλιστικών δυνάμεων (Κίνα, 
Ρωσία), που μπορούν να επενδύουν και μέσα 
στην Ευρωζώνη. 

Ταυτόχρονα, η πλειοψηφία των Βρετα¬ 
νών πιστεύει ότι το Ηνωμένο Βασίλειο πρέ¬ 
πει να προχωρήσει στην έξοδό του από την 
ΕΕ «πάση θυσία», σε ποσοστό που φτάνει το 
54%, σύμφωνα με πρόσφατες δημοσκοπήσεις. 
Οι δημοσκοπήσεις δείχνουν επίσης, μετά από 


τις πρόσφατες εξελίξεις, ότι το ποσοστό των 
Συντηρητικών αυξήθηκε κατά 6 μονάδες και 
η εφαρμογή του σχεδίου του για το Βγ€χιΙ εί¬ 
ναι ο μόνος τρόπος να επικρατήσει ο Τζόνσον 
απέναντι στο κόμμα των ευρωσκεπτικιστών 
του Φάρατζ. 

Η κρίση της ΕΕ βαθαίνει και το ΒΓεχίΐ δεν 
είναι τίποτε άλλο παρά ένα αποτέλεσμά της. 
Οι αδιέξοδες πολιτικές της ΕΕ, με την εφαρ¬ 
μογή μνημονίων, την κάθετη πτώση του βιο¬ 
τικού επιπέδου των εργαζομένων, της νεολαί¬ 
ας και των φτωχών λαϊκών στρωμάτων, έχουν 
οδηγήσει σε μια σειρά από αρνητικά αποτελέ¬ 
σματα για τους ηγέτες της. 

Στην περίοδο του Ιμπεριαλισμού, οι αντι¬ 
φάσεις μεταξύ των παραγωγικών δυνάμεων 
και των εθνικών συνόρων οξύνονται. Η μόνη 
λύση για τον βρετανικό λαό είναι το ΒΓεχίΐ 
χωρίς συμφωνία, όμως στα χέρια των ανίκα¬ 
νων αστικών δυνάμεων και επικίνδυνων για 
τους εργαζόμενους τύπων σαν τον Μπόρις 
Τζόνσον η κατάσταση εγκυμονεί κινδύνους. 
Η έξοδος της Βρετανίας από την ΕΕ, για να 
μπορέσει να επιτευχθεί με επιτυχία και ασφά¬ 
λεια για τους εργαζόμενους, τη νεολαία και 
τα φτωχά λαϊκά στρώματα, πρέπει να οδη¬ 
γήσει στη σοσιαλιστική επανάσταση. Χρέος 
των επαναστατών είναι να παλέψουμε για 
την ανάπτυξη των ταξικών αγώνων και την 
οικοδόμηση επαναστατικών δυνάμεων, στο 
Ηνωμένο Βασίλειο και σε κάθε χώρα σε όλη 
την Ευρώπη. Αυτός είναι ο δρόμος για να νι¬ 
κήσουμε, να διαλύσουμε την αντιδραστική ΕΕ 
του κεφαλαίου, του ιμπεριαλισμού, του πολέ¬ 
μου και του ρατσισμού και να ανοίξουμε τον 
δρόμο στη μόνη πραγματική εναλλακτική, τις 
Σοσιαλιστικές Ενωμένες Πολιτείες της Ευρώ¬ 
πης. 

■ Κιτσώνης Βαγγέλης 


Ιταλία 

Νεα κυβέρνηση, νέα αδιέξοδα 


Ε να χρόνο μετά τη συγκρότηση κυβέρνησης στην 
Ιταλία από το «Κίνημα των 5 Αστέρων» (Μ5δ) 
και την εθνικιστική «Λέγκα του Βορρά», η Ιταλία 
δεν είδε σημαντικές διαφορές στην διακυβέρνη¬ 
σή της, εκτός από την επιθετική αντιμεταναστευτική πολιτι¬ 
κή του Σαλβίνι (αντιπρόεδρος της κυβέρνησης και υπουργός 
Εσωτερικών, επικεφαλής της Λέγκας). Η κυβέρνηση παρά την 
αντί-ΕΕ ρητορεία της επέλεξε ως πρωθυπουργό τον Τζουζέπε 
Κόντε, έμπιστο της Κομισιόν. 

Οι Ευρωεκλογές διαφοροποίησαν τα πολιτικά δεδομένα. 
Η Λέγκα ήταν πρώτο κόμμα με 34,3%, εκφράζοντας μια συ¬ 
ντηρητική στροφή της κοινωνίας αλλά και επιβραβεύοντας 
την «αντιπαράθεση» του Σαλβίνι με τους ευρωπαϊκούς θε¬ 
σμούς. Το Μ5δ κατέρρευσε στο 17% (από 30% στις εθνικές 
εκλογές) αφού δεν θέλησε να υλοποιήσει καμία από τις φιλο¬ 
λαϊκές δεσμεύσεις του, υποτάχθηκε στην ΕΕ και σέρνονταν 
πίσω από την αντιμεταναστευτική πολιτική του Σαλβίνι, αρ- 
κούμενο στα οφέλη της εξουσίας. Το «Δημοκρατικό Κόμμα» 
ανέκαμψε στο 22,7%. Αμέσως μετά τις ευρωεκλογές, ο Σαλβί¬ 
νι επεδίωξε να διαλυθεί το κυβερνητικό σχήμα και να γίνουν 
εκλογές ώστε να αποτυπωθεί ο νέος πολιτικός συσχετισμός 
και να πάρει τα ηνία της κυβέρνησης. Έτσι, στις 9 Αυγούστου, 
κατέθεσε πρόταση μομφής εναντίον του Κόντε ζητώντας από 
τον Πρόεδρο της Δημοκρατίας, Ματαρέλα, εκλογές. 

Ο ιταλικός καπιταλισμός σε απόγνωση, 
η αστική τάξη διαιρεμένη 

Η ιταλική οικονομία μέσα στο δυσμενές διεθνές οικονομι¬ 
κό περιβάλλον (εμπορικός πόλεμος ΗΠΑ-Κίνας, στασιμότητα 
Γερμανίας και ΕΕ, επερχόμενη κρίση, κ.α.), χτυπάει καμπανά¬ 
κι κινδύνου. Το ιταλικό δημόσιο χρέος έχει σκαρφαλώσει στο 
132,2% του ΑΕΠ (2,4 τρισ. ευρώ) ενώ το 2020 θα φτάσει στο 
135,2%. Το έλλειμμα για το 2019 θα είναι τουλάχιστον 2,1% 
του ΑΕΠ. Το ιταλικό ΑΕΠ συρρικνώνεται το 2ο τρίμηνο του 
2019 για τρίτη συνεχόμενη φορά. Οι τράπεζες είναι «γεμάτες» 


κόκκινα δάνεια και επισφάλειες. Το λαϊκό εισόδημα συρρι¬ 
κνώνεται, οι τιμές αυξάνουν, η ανεργία είναι υψηλή ειδικά στο 
Νότο και στους νέους. 

Η ιταλική οικονομία δεν είναι μόνο χρεοκοπημένη αλλά 
υποφέρει και από την διαίρεση της ιταλικής αστικής τάξης, (δι¬ 
αίρεση που εμφανίζεται σχεδόν σε όλες τις ευρωπαϊκές αστι¬ 
κές τάξεις). Μία μερίδα της αντιλαμβάνεται ότι δεν μπορεί να 
συνεχίσει μέσα στα ασφυκτικά πλαίσια της ΕΕ ενώ μια άλλη 
μερίδα της επιθυμεί την παραμονή σε αυτήν. Αυτή η διαίρε¬ 
ση εκφράζεται και στο πολιτικό επίπεδο. Η «Λέγκα» (έχοντας 
πίσω της τους νεοφασίστες «Αδελφοί της Ιταλίας» και την 
«ΕοΓζα Ιίαΐία» του Μπερλουσκόνι) επιθυμεί μια σημαντική δι¬ 
αφοροποίηση από τους κανόνες της ΕΕ, κι αυτό δεν αφορά 
την επιφάνεια, δηλαδή το «μεταναστευτικό ζήτημα, αλλά την 
ουσία: θέλει επαναφορά εθνικού νομίσματος (ή τουλάχιστον 
μια ενδιάμεση κατάσταση), ανεξαρτησία από το Σύμφωνο 
Σταθερότητας, διαφοροποίηση των διεθνών συμμαχιών (Ρω¬ 
σία, Κίνα, κ.α.). Στην πράξη αρχίζει να χαράζει μια πολιτική 
εξόδου από την ΕΕ. Αντίθετα, το Μ5δ και το Δημοκρατικό 
Κόμμα θέλουν παραμονή στην ΕΕ, εφαρμογή των «ευρωπα¬ 
ϊκών μεταρρυθμίσεων» δηλαδή μνημονίων, και πιστή τήρηση 
των πολιτικών της. 

Πολιτικό αδιέξοδο, πολιτικό πραξικόπημα 
και πολιτικό τσίρκο 

Τέλος Σεπτέμβρη ξεκινούν οι διαπραγματεύσεις της Κο¬ 
μισιόν με τις χώρες της ΕΕ για τους προϋπολογισμούς του 
2020. Με την Ιταλία η διαπραγμάτευση θα κατέληγε σίγουρα 
σε αδιέξοδο, ειδικά μετά την πρόσφατη εκλογική ενίσχυση του 
Σαλβίνι. Για αυτό και οι Βρυξέλλες, με την σύμπραξη της φι- 
λοΕΕ μερίδας της ιταλικής αστικής τάξης, μετά τις απειλές για 
κυρώσεις (3,5 δισ. σε πρώτη φάση), εφάρμοσαν σχέδιο για αλ¬ 
λαγή κυβέρνησης χωρίς εκλογές -παρά την αντίθετη θέληση 
του 65% των Ιταλών σύμφωνα με τις δημοσκοπήσεις- ώστε να 
παραμείνει πρωθυπουργός ο διαλεκτός τους Τζουζέπε Κόντε. 
Το πρόβλημα είναι ότι ο Κόντε πρέπει να στηριχθεί στα δύο 



κόμματα, το Μ5δ και το Δημοκρατικό Κόμμα (Δ.Κ.), που μέ¬ 
χρι πρόσφατα όχι μόνο δεν συζητούσαν μεταξύ τους αλλά δεν 
ήθελαν να δουν καν το ένα το άλλο, και βρίζονταν αναμεταξύ 
τους. 

Έτσι, οι πολιτικές συνομιλίες μεταξύ του Μ5δ και του Δη¬ 
μοκρατικού Κόμματος (Δ.Κ.) επικεντρώθηκαν αρχικά στο 
πρόσωπο του πρωθυπουργού. Το Μ5δ επέμενε να είναι ο Κό¬ 
ντε ώστε να φανεί ότι και η νέα κυβέρνηση είναι συνέχεια της 
προηγούμενης και έχει την πολιτική σφραγίδα του Μ5δ. Ένας 
τρόπος για να «διασκεδάσει» την αποστροφή των ψηφοφόρων 
του για το Δ.Κ., αφού ήταν το Μ5δ που μέχρι πρόσφατα υπό¬ 
σχονταν να στείλει στο χρονοντούλαπο της ιστορίας όλα τα 
παλιά διεφθαρμένα κόμματα και ειδικά το Δ.Κ. ενώ τώρα κάνει 
κυβέρνηση μαζί του. Από την άλλη, το Δ.Κ. κατ’ εντολή της ΕΕ 
συμφώνησε να μπει στην κυβέρνηση, παρόλο που χαρακτήριζε 
έως πρόσφατα το Μ5δ ως «λαϊκιστές και ανίκανους». Με άλλα 
λόγια, ο πρόεδρος Ματαρέλα κατάφερε να σχηματιστεί κυβέρ¬ 
νηση μεταξύ των δύο κομμάτων και με πρωθυπουργό τον Κό¬ 
ντε, αλλά μετέτρεψε την πολιτική κρίση σε πολιτικό τσίρκο και 
πολιτική γελοιοποίηση. 

Όπως και να χει, πολύ γρήγορα θα φθαρούν τα δύο κόμμα¬ 
τα και η νέα κυβέρνηση και τότε, αν δεν ισχυροποιηθεί το ερ¬ 
γατικό κίνημα και η επαναστατική αριστερά για να σταματήσει 
η σύγχυση των εργαζομένων, θα έρθει η ώρα των ακροδεξιών 
και του Σαλβίνι, ο οποίος ήδη υπόσχεται ότι η δική του φασι¬ 
στική καταστολή θα είναι αποτελεσματικότερη από την κατα¬ 
στολή της ΕΕ, για την αντιμετώπιση του εργατικού κινήματος 
και των αδιεξόδων της ιταλικής αστικής τάξης και του ιταλικού 
καπιταλισμού. 

■ Α.Φ. 

Εργατική Πάλη 11 


Προκριματικές Εκλογέο στην Αργεντινή 

Κατάρρευση του Μάκρι - Προβάδισμα των Περονικών 



Σ τις 11 Αυγούστου πραγματο¬ 
ποιήθηκαν στην Αργεντινή οι 
προκριματικές εκλογές, οι λε¬ 
γάμενες ΡΑ50 (Πρωτοβάθ¬ 
μιες, Ανοιχτές, Ταυτόχρονες 
και Υποχρεωτικές). Οι ΡΑ50 που υιοθε¬ 
τήθηκαν το 2009 (κυρίως για τον εκλογικό 
περιορισμό της Ακρας Αριστερός) και απο¬ 
τελούν ιδιαιτερότητα της Αργεντινής, κα¬ 
θορίζουν τις επίσημες υποψηφιότητες που 
θα συμμετάσχουν στις προεδρικές εκλογές 
του Οκτωβρίου, και το αποτέλεσμά τους 
κατά κανόνα είναι ενδεικτικό για την δια¬ 
μόρφωση του τελικού αποτελέσματος. 

Ο περονικός σχηματισμός «Μέτωπο 
Όλων» με υποψήφιο πρόεδρο τον Αλ- 
μπέρτο Φερνάντες (παλιός περονικός και 
«κριτικός» στην Κίρχνερ από το 2013 όπου 
συμμετείχε στον συνδυασμό του «αντιπολι¬ 
τευόμενου» περονικού Σέργιο Μάσσα) και 
υποψήφια αντιπρόεδρο την πρώην πρόεδρο 
Κριστίνα Φερνάντες ντε Κίρχνερ, κατάφερε 
να συγκεντρώσει το 47,65% % των ψήφων. 
Πέτυχε έτσι την τεράστια διαφορά των 15,5 
ποσοστιαίων μονάδων από τον σχηματισμό 
του προέδρου Μαουρίσιο Μάκρι «Μαζί για 
την Αλλαγή», ο οποίος περιορίστηκε στο 
32% των ψήφων γνωρίζοντας μια σοκα- 
ριστική ήττα που κανένας δεν προέβλεπε 
ούτε περίμενε. Με στημένες δημοσκοπή¬ 
σεις και γκάλοπ το επιτελείο του Μάκρι και 


το μιντιακό κατεστημένο προέβλεπε μια 
ήττα με πολύ μικρή διαφορά (2-3 μονάδες) 
κάτι που θα ήταν σχετικά αναστρέψιμο τον 
Οκτώβριο. Το τελικό αποτέλεσμα είναι ένα 
τεράστιο σοκ για την πολιτική ελίτ και το 
επιτελείο του Μάκρι, ο οποίος αφενός ανα¬ 
γκάστηκε να παραδεχτεί την ήττα του κά¬ 
νοντας λόγο για μια «άσχημη ημέρα» για τη 
συμμαχία του, αφετέρου μπήκε στην επίθε¬ 
ση εκβιάζοντας με την άσχημη κατάσταση 
της οικονομίας και την εκρηκτική κατάστα¬ 
ση του χρέους το οποίο έχει εκτιναχθεί. Τις 
εκλογές ακολούθησε μεγάλο σπεκουλάρι- 
σμα των «αγορών» στα αργεντίνικα ομόλο¬ 
γα με το πέσο να χάνει το 20% της αξίας του 
έναντι του δολαρίου, ενώ το χρηματιστήριο 
έχασε το 30% της κεφαλαιοποίησής του. 
Ακολούθησε η παραίτηση του υπουργού 
οικονομικών Νικολάς Ντουχόβνε στις 17 
Αυγούστου. 

Η κυβέρνηση του Μάκρι, που ενθάρ- 
ρυνε το μίσος και τον φόβο, κατέληξε να 
θαφτεί στον λάκκο που η ίδια άνοιξε και 
να φθαρεί κυρίως από την αντίσταση των 
εργαζομένων και τους αγώνες τους. Τα τέσ¬ 
σερα χρόνια φτώχειας και εξαθλίωσης που 
επιβλήθηκαν στους εργαζόμενους και στα 
λαϊκά στρώματα δημιούργησαν μια κοινω¬ 
νική ρωγμή (εκφράστηκε καθαρά με σημα¬ 
ντικές γενικές απεργίες) που την μεγάλωνε 
συνεχώς η ακραία νεοφιλελεύθερη πολιτική 


του Μάκρι. Η αύξηση της δυσαρέσκειας 
των φτωχών στρωμάτων και η επιστροφή 
της χώρας στην αγκαλιά του ΔΝΤ προκά- 
λεσε τη μαζική απόρριψη της κυβερνητικής 
ελίτ και ξεγύμνωσε ακόμα περισσότερο 
τον παρασιτικό χαρακτήρα της κλίκας του 
Μάκρι. Η μεγάλη ενίσχυση των περονικών 
(οι οποίοι εμφανίστηκαν λιγότερο διασπα- 
σμένοι από κάθε άλλη φορά) οφείλεται σε 
αυτή την τεράστια δυσαρέσκεια και στις 
δηλώσεις του Φερνάντες πως θα επιδιώξει 
επαναδιαπραγμάτευση της συμφωνίας που 
έχει κλείσει η Αργεντινή με το ΔΝΤ και πως 
θα διακόψει την καταβολή τόκων σε βρα¬ 
χυπρόθεσμο χρέος επαναφέροντας κάποιο 
στοιχειώδη έλεγχο του χρηματιστικού συ¬ 
στήματος, όπως πχ. στους ελέγχους στην 
κίνηση των κεφαλαίων (ε&ρίΐώ οοηΐΓοΙδ), 
κύρια πηγή της σημερινής αχαλίνωτης κερ¬ 
δοσκοπίας των διεθνών Ριιικί πάνω στην 
οικονομία της χώρας. Ενδεικτικά μετά τις 
εκλογές το πέσος οδηγήθηκε σε ιστορικά 
χαμηλά των 53 πέσος προς 1 δολάριο (πριν 
τις εκλογές ήταν 43 προς 1), οι αποδόσεις 
των 3ετών ομολόγων εκτινάχθηκαν στο 
43% και το 9ετές στο 24,8%, ενώ τα ασφά¬ 
λιστρα κινδύνου (Οϋδ) εκτινάχθηκαν στις 
1010 μονάδες βάσης όταν ένα χρόνο πριν 
ήταν στις 463 μονάδες. 

Το ΔΝΤ δάνεισε 57,1 δισ. δολάρια (48,8 
δισ Ευρώ) στην Αργεντινή με διάρκεια έως 
το 2021. Η χώρα για το 2018 εμφάνισε πρω¬ 
τογενές έλλειμμα 2,7%, για το 2019, ο νέος 
στόχος είναι πρωτογενές έλλειμμα 1,3% του 
ΑΕΠ και με βάση την απαίτηση του ΔΝΤ 
το 2020 πρέπει να εμφανίσει πρωτογενές 
πλεόνασμα 1%. Για να πιάσει αυτούς τους 
στόχους ο Μάκρι έχει εξαπολύσει ένα απί¬ 
στευτο φορολογικό σαφάρι μετατρέποντας 
την Αργεντινή στην χώρα με τους περισ¬ 
σότερους φόρους στον κόσμο. Υπολογίζε¬ 
ται πως φυσικά πρόσωπα και επιχειρήσεις 
μπορεί να αντιμετωπίσουν έως και 163 δι¬ 


αφορετικούς φόρους, 40 από τους οποίους 
προέρχονται από την εθνική κυβέρνηση, 40 
από τις διάφορες επαρχιακές αρχές και 82 
φόροι από τους δήμους. Οι συνολικοί φόροι 
που επιβαρύνουν κυρίως τα λαϊκά στρώμα¬ 
τα της Αργεντινής φθάνουν στο 106% του 
ετήσιου εισοδήματος τους, κάτι που αποτε¬ 
λεί παγκόσμιο ρεκόρ. 

Αυτή η απότομη κατάρρευση του «μα- 
κρισμού» προκάλεσε ένα μούδιασμα και 
μια βαριά σιωπή στους άλλοτε λαλίστατους 
υποστηρικτές του ανά την λατινοαμερικά- 
νικη Ήπειρο (Πινιέρα, Μπολσονάρο κ.α), 
οι οποίοι φοβούνται μην συμπαρασυρθούν 
στον πάτο μαζί με αυτόν. Το αποτέλεσμα 
των εκλογών είναι τεράστιας σημασίας 
δεδομένου ότι ο διεθνής τους αντίκτυπος 
είναι μεγάλος και δύναται να επηρεάσει 
το σύνολο του συσχετισμού δύναμης στην 
Λατινική Αμερική. Ύστερα από τα «Λευκά 
Πραξικοπήματα» σε σειρά χωρών και την 
«δεξιά στροφή» με την εκλογή των Μάκρι, 
Σεμπαστιάν Πινιέρα στην Χιλή και Μπολ¬ 
σονάρο στην Βραζιλία έχει δημιουργηθεί 
ένα αρκετά ρευστό κλίμα με σημαντικούς 
αγώνες των εργαζομένων και των λαών 
(Βραζιλία, απόκρουση πραξικοπήματος Βε¬ 
νεζουέλα, Αργεντινή. Κολομβία), αλλά και 
με εκλογικές νίκες των λεγάμενων «προο¬ 
δευτικών» δυνάμεων όπως ο Αντρές Λόπες 
Ομπραδόρ στο Μεξικό το 2018. Η φετινή 
χρονιά θα είναι εξίσου σημαντική μιας και 
πέρα από την Αργεντινή διεξάγονται προ¬ 
εδρικές εκλογές επίσης τον Οκτώβριο στην 
Ουρουγουάη και την Βολιβία. Μένει να 
δούμε πέρα από τις εκλογικές διαδικασίες 
πως θα εκμεταλλευτεί το εργατικό κίνημα 
και η επαναστατική αριστερά στην Αργε¬ 
ντινή και σε όλη την Λατινική Αμερική την 
βαθιά κρίση του αστικού πολιτικού συ¬ 
στήματος για να προχωρήσει στην ανασυ¬ 
γκρότηση και ανασύνθεση του εργατικού/ 
λαϊκού κινήματος και την οργάνωση της 
αντεπίθεσης των εργαζομένων ενάντια σε 
καπιταλιστές και ιμπεριαλιστές σε εθνικό 
και διεθνές επίπεδο. 

■ Παονλίν Μηονμηονλίμα 


ΐΜοΐιηοη 

Απεργίες ενάντια στην μεγαλύτερη εταιρεία 
λιανεμπορίου σιον κόσμο 


Η αλυσίδα πολυκαταστη μάτων 

λΥώιηαΓί της οικογένειας Γου- 
όλτον αποτελεί την μεγαλύτερη 
και πιο κερδοφόρα πολυεθνική 
εταιρία λιανικής πώλησης παγκοσμίως με 
κέρδη 100 εκατομμύρια δολάρια ημερησίως, 
ενώ παράλληλα οι 2,2 εκατομμύρια εργαζό¬ 
μενοι της εταιρίας παγκοσμίως εργάζονται σε 
άθλιες συνθήκες εργασίας (ελαστικά ωράρια, 
πενιχροί μισθοί) και υπό συνεχή παρακολού¬ 
θηση από την διοίκηση της επιχείρησης. 

Το ωρομίσθιο ενός εργαζόμενου της 
λΥώπιαΓΐ στις ΗΠΑ ανέρχεται στα 11 δολ. (το 
χαμηλότερο ωρομίσθιο στον κλάδο), όταν 
την ίδια περίοδο το μεγάλο κίνημα των «δε¬ 
καπέντε δολαρίων» στην Αμερική παλεύει 
για αύξηση του κατώτατου ωρομισθίου, κάτι 
που έχει επιβληθεί σε πολλές πολυεθνικές 
(όπως στο αμερικάνικο τμήμα της Αιηαζοη) 
και σε ολόκληρες πολιτείες της Αμερικής. 

Ο χαρακτήρας της εταιρίας των Γουόλ- 
τον αναδεικνύεται και από το γεγονός ότι, 
όταν εργαζόμενος της εταιρίας ανώνυμα 
δημοσίευσε σε γνωστό διαδικτυακό φόρουμ 
(Κεάάίί) εσωτερική επιστολή της εταιρίας 
που αφορούσε αλλαγές στις εργασιακές 


συνθήκες, εντοπίστηκε από την διοίκηση και 
αμέσως απολύθηκε. Αυτό το γεγονός προκά¬ 
λεσε μεγάλη ανησυχία στους εργαζόμενους, 
καθώς επιβεβαιώνονταν οι φόβοι για στενή 
παρακολούθηση από την διοίκηση.Έτσι πολ¬ 
λοί προχώρησαν σε κλείσιμο των λογαρια¬ 
σμών τους στα μέσα κοινωνικής δικτύωσης. 

Ενάντια στην απεχθή εργοδοσία των 
λναΐχηοιΐ οι εργαζόμενοι απηύθυναν κάλε¬ 
σμα για ενίσχυση του επιχειρησιακού σωμα¬ 
τείου, με σκοπό να οργανωθούν ενάντια στις 
κινήσεις αυτές της εταιρίας. Οι εργαζόμενοι 
της εταιρείας έχουν ήδη αρχίσει να αποκτούν 
εμπειρία από τους αγώνες τους και αντιστέ¬ 
κονται σθεναρά στις επιθέσεις της εργοδοσί¬ 
ας. Την περασμένη άνοιξη οι εργαζόμενοι του 
κλάδου της Μασαχουσέτης προχώρησαν σε 
απεργία διεκδικώντας καλύτερες συνθήκες 
εργασίας και αξιοπρεπείς μισθούς. Παρό¬ 
μοια δράση ανέλαβαν λίγους μήνες μετά οι 
εργαζόμενοι του κλάδου στην Χιλή, κατα- 
φέρνοντας να κερδίσουν μεγάλες αυξήσεις. 
Στις αρχές Αυγούστου, μετά την ρατσιστική 
δολοφονία 22 λατινοαμερικάνων από λευκό 
σε κατάστημα της εταιρείας στο Ελ Πάσο 
του Τέξας, εργαζόμενος κάλεσε σε απεργία 



με στόχο το σταμάτημα της διάθεσης όπλων 
στα καταστήματα της εταιρείας. 

Όλα αυτά βέβαια δεν συμβαίνουν μονάχα 
στους κόλπους της λΥαΙιηαΓί. Είναι το αποτέ¬ 
λεσμα της βαθιάς κρίσης του καπιταλιστι¬ 
κού συστήματος και τις υπερσυσσώρευσης 
του πλούτου σε λίγους. Μόνο τον τελευταίο 
χρόνο οι 25 πλουσιότερες οικογένειες της 
Αμερικής αύξησαν τα κέρδη τους κατά 24% 
και την συνολική τους περιουσία στα 1,4 
τρισεκατομμύρια δολάρια (πάνω από το 1% 
του παγκόσμιου ΑΕΠ ). Την ίδια στιγμή 1 
δισεκατομμύριο άνθρωποι υποσιτίζονται και 
2,5 δισεκατομμύρια δεν έχουν πρόσβαση σε 
πόσιμο νερό σύμφωνα με στοιχεία του ΕΑΟ 
(Παγκόσμιος Οργανισμός Τροφίμων και 
Αγροτικής Παραγωγής). 

Ο μόνος τρόπος να καταφέρουν ελίτ- 
καπιταλιστές και οι κυβερνήσεις τους να 


διογκώσουν τα πλούτη τους και να εξασφα¬ 
λίσουν τα κέρδη τους είναι με την εφαρμογή 
του Νέου Συστήματος Εκμετάλλευσης που 
μετατρέπει τους εργαζόμενους σε δουλοπά¬ 
ροικους δίχως δικαιώματα (υγεία, ασφάλι¬ 
ση, ρεύμα, δημοκρατικά και συνδικαλιστικά 
δικαιώματα), με ελαστικές μορφές εργασίας, 
ψίχουλα για μισθό και εξαντλητικά ωράρια, 
συνεχή παρακολούθηση από την εργοδο¬ 
σία, και αστυνομική καταστολή ενάντια σε 
όποιον αγωνίζεται για την ζωή του. 

Οι εργαζόμενοι της λναΐχηοιΐ αποτελούν 
παράδειγμα για το εργατικό κίνημα, δείχνουν 
πως μόνο με τους αγώνες μας σε κάθε χώρο 
εργασίας, με την ενίσχυση των σωματείων 
μας και την πάλη για την ενότητα των εργα¬ 
ζομένων μπορούμε να αντιστρέφουμε αυτήν 
την κατάσταση που έρχεται να ισοπεδώσει 
την παγκόσμια εργατική τάξη. 

ΣΟΥΔΑΝ: Συμφωνία και μεταβατική 
κυβέρνηση αντιπολίτευσης-στρατιωτικών 


Υ πογράφηκε στις 17 Αυγούστου, μετά από 
σχεδόν δυο μήνες σκληρών διαπραγμα¬ 
τεύσεων, η τελική συμφωνία και η συ¬ 
νταγματική διακήρυξη μεταξύ της στρα¬ 
τιωτικής ηγεσίας του Σουδάν και του Μετώπου για 
την Ελευθερία και την Αλλαγή. Μπαίνει έτσι τέλος 
στη δικτατορία που είχε επιβάλλει η στρατιωτική 
ηγεσία από τις 11 Απρίλη οπότε και καθαιρέθηκε ο 
επί 30 χρόνια δικτάτορας Αλ Μπασίρ κάτω από την 
πίεση του μαζικού λαϊκού κινήματος που μαίνεται 
ανυποχώρητο από τα τέλη Δεκέμβρη του 2018. Ανα¬ 
μένεται ο σχηματισμός μια μεταβατικής κυβέρνησης 
με πλειοψηφική συμμετοχή των κομμάτων και δυνά¬ 
μεων της αντιπολίτευσης (6 έναντι 5 στρατιωτικών), 
που θα οδηγήσει τη χώρα, σε 3 περίπου χρόνια, σε 
ελεύθερες δημοκρατικές εκλογές. 

Παρόλο που το αίτημα του επαναστάτημένου 
σουδανικού λαού ήταν και εξακολουθεί να είναι μια 
δημοκρατικά εκλεγμένη, προοδευτική κυβέρνηση 
που να εκπροσωπεί όλες τις εθνικές, θρησκευτικές 
και κοινωνικές ομάδες, η συμφωνία αποτελεί οπωσ¬ 
δήποτε νίκη του κινήματος και η συμμετοχή της 
στρατιωτικής ηγεσίας φαίνεται να αποτελεί ένα ανα¬ 
γκαστικό συμβιβασμό αποδεκτό από το μεγαλύτε¬ 
ρο μέρος των Δυνάμεων για την Ελευθερία και την 
Αλλαγή και από την σημαντικότερη συνιστώσα της, 
την Ένωση των Επαγγελματιών του Σουδάν, αδιαμ¬ 
φισβήτητη ηγεσία του κινήματος. 

Η συμφωνία και η νέα κυβέρνηση 

Η συμφωνία αντικατοπτρίζει το σημερινό συ¬ 
σχετισμό δυνάμεων όπως εκφράζεται στην παρούσα 
μεταβατική φάση. Η μεταβατική κυβέρνηση αποτε- 
λείται από έντεκα μέλη, πέντε στρατιωτικούς (ανά- 
μεσά τους ο μέχρι σήμερα ηγέτης του Στρατιωτικού 
Συμβουλίου Αμπντέλ Φατάχ Αλ Μπουρχάν και ο 
ηγέτης των παραστρατιωτικών Δυνάμεων Ταχείας 
Υποστήριξης Μοχάμεντ Χαμντάν Ντάγκαλο), πέντε 
πολιτικούς-μέλη της αντιπολιτευόμενης συμμαχίας 
και ένα ακόμα πολιτικό κοινής αποδοχής. Ο τελευ¬ 
ταίος, που έχει και τη θέση του πρωθυπουργού, είναι 
ο Αμπντουλάχ Χαμντόκ, οικονομολόγος με συμμε¬ 
τοχή σε πλήθος διεθνών οργανισμών, στον οποίο 
είχε προσφέρει, το 2017, το υπουργείο Οικονομι¬ 
κών ο δικτάτορας Αλ Μπασίρ, πρόταση που ο Χα¬ 
μντόκ είχε απορρίψει. Για τους προσεχείς 21 μήνες 
πρόεδρος του κυβερνητικού συμβουλίου θα είναι ο 
Μπουχράν και θα ακολουθήσει, για 18 μήνες, κάποιο 
από τα πολιτικά μέλη. 

Μετά από έντονες πιέσεις, οι στρατιωτικοί ανα¬ 
λαμβάνουν το υπουργεία Άμυνας και Εσωτερικών, 
ενώ οι υπόλοιπες υπουργικές θέσεις θα καλυφθούν 
από στελέχη της αντιπολίτευσης. Όσον αφορά το 
κοινοβούλιο 300 εδρών, που θα ασκεί τη νομοθετική 
εξουσία, οι δυνάμεις του Μετώπου για την Αλλαγή 
και την Ελευθερία θα καταλάβουν το 67% των θέ¬ 
σεων. 

Η πίεση του κινήματος 

Αυτή η συμφωνία-συνταγματική διακήρυξη 
αποτελεί την ολοκλήρωση της πολιτικής συμφωνί¬ 
ας στην οποία είχαν καταλήξει οι δυο πλευρές στις 
17 Ιούλη με τη μεσολάβηση της Αιθιοπίας και της 
Αφρικανικής Ένωσης. Είχαν προηγηθεί επανειλημ¬ 
μένες υπαναχωρήσεις της στρατιωτικής χούντας 
στις διαπραγματεύσεις που ξεκίνησαν στις αρχές 
Ιουνίου μετά το αιματοκύλισμα των διαδηλωτών 
που, από την ανατροπή του δικτάτορα Αλ Μπασίρ, 
διαδήλωναν μπροστά στο Γενικό Επιτελείο Στρα¬ 
τού. Επρόκειτο για μια αποτυχημένη απόπειρα της 
στρατιωτικής ηγεσίας, κάτω από την καθοδήγηση 
των καθεστώτων της Αιγύπτου και της Σαουδικής 
Αραβίας, να υποτάξει το κίνημα, η οποία απαντή¬ 
θηκε με σειρά διαδηλώσεων που κορυφώθηκαν στις 
30 Ιούνη με μια ογκώδη κινητοποίηση. Παταγωδώς 
απέτυχαν και όλες οι επόμενες προσπάθειες είτε 
άγριας καταστολής με δολοφονικές επιθέσεις από 



παραστρατιωτικούς, βιασμούς και φυλακίσεις, είτε 
για δήθεν υποχωρήσεις και υποσχέσεις που αναι¬ 
ρούνταν την επόμενη στιγμή. Το στρατιωτικό καθε¬ 
στώς υποχρεώθηκε να συμβιβαστεί αντιμέτωπο με 
την αξιοθαύμαστη ενότητα και επιμονή του λαϊκού 
κινήματος που όχι μόνο έχει συσπειρώσει το σύνολο 
του σουδανικού λαού (κινήματα, πολιτικές δυνάμεις, 
κοινωνικές, εθνικές και θρησκευτικές μειονότητες) 
αλλά και στηρίζεται στις επιτροπές γειτονιάς και 
στην αυτοοργάνωση. 

Μια ισχυρή ενιαία ηγεσία 

Εξίσου καθοριστικής σημασίας είναι η ύπαρξη 
μιας ενιαίας ηγεσίας του κινήματος, του Μετώπου 
για την Ελευθερία και την Αλλαγή (μέτωπο των πε¬ 
ρισσότερων πολιτικών δυνάμεων και κινημάτων που 
δημιουργήθηκε γύρω από την Ένωση Επαγγελματι¬ 
ών του Σουδάν). Η ηγεσία αυτή φαίνεται να κατα¬ 
νοεί τη σημασία της διατήρησης της κινητοποίησης 
του λαού, τους κινδύνους και δυσκολίες που εγκυ¬ 
μονεί η κατάσταση και τη σημασία που έχει η διατή¬ 
ρηση της ενότητας στο επίπεδο όχι μόνο του λαού 
αλλά και της ηγεσίας. Από την πλευρά, λοιπόν, του 
Μετώπου φαίνεται να επιλέχθηκε μια μακρά μετα¬ 
βατική περίοδος προκειμένου να αποφευχθούν λάθη 
και αδυναμίες που στοίχισαν ακριβά σε άλλα λαϊκά 
κινήματα (Αίγυπτος, Τυνησία) και να οικοδομηθούν 
οι θεσμοί που θα μπορέσουν να στηρίξουν μια μελ¬ 
λοντική δημοκρατική, προοδευτική κυβέρνηση κα¬ 
θώς και ένα προοδευτικό κίνημα και μια ριζοσπαστι¬ 
κή, πολιτική -ακόμα και επαναστατική- οργάνωση. 
Άλλωστε, η σημερινή στρατιωτική ηγεσία εξακο¬ 
λουθεί να έχει τον έλεγχο του στρατού, μέρος του 
οποίου αποτελούν οι παραστρατιωτικές οργανώσεις 
που ευθύνονται για χιλιάδες δολοφονίες αμάχων. 
Οι αποστασίες και η συμμετοχή μεγάλου αριθμού 
απλών στρατιωτών στις κινητοποιήσεις δεν έχει πά¬ 
ρει το χαρακτήρα κινήματος μέσα στο στρατό ώστε 
να απομονωθούν τα πιο αντιδραστικά κομμάτια του 
και να εξουδετερωθεί ο κίνδυνος μιας μαζικής σφα¬ 
γής σαν εκείνη που γνώρισε το Νταρφούρ. Είναι ένα 
καθήκον που πρέπει να αναλάβει το κίνημα το επό¬ 
μενο διάστημα. 

Είναι αλήθεια ότι δυνάμεις, όπως το ΚΚ Σουδάν, 
επικρίνουν τη συμφωνία και το συμβιβασμό στον 
οποίο προχώρησε η πλειοψηφία του Μετώπου και 
δεσμεύονται να συνεχίσουν τον αγώνα μέχρι την 
εκπλήρωση των στόχο που έθεσε το κίνημα όπως 
συνοψίζονται στη Διακήρυξη για την Ελευθερία και 
την Αλλαγή που όλοι μαζί υπέγραψαν. Μια τέτοια 
στάση, στο βαθμό που δεν λειτουργεί διχαστικά 
μέσα στο κίνημα -και δεν φαίνεται να το κάνει- 
μπορεί να λειτουργήσει σαν μοχλός πίεσης που θα 
ενισχύσει τη ριζοσπαστικοποίηση των μαζών απέ¬ 
ναντι στις επιδιώξεις του στρατιωτικού καθεστώτος 
-τόσο του τμήματός του που «υπέκυψε» στη συμ¬ 
φωνία αλλά διαρκώς προσπαθεί να παρακάμψει ή 
να αλλοιώσει τις διεκδικήσεις του λαϊκού κινήματος, 
όσο και απέναντι στις πιο αντιδραστικές μερίδες 
του που προσπαθούν να υποσκάπτουν οποιαδήποτε 
συμφωνία και να οδηγήσουν την κατάσταση σε ένα 
στρατιωτικό πραξικόπημα. 

■ Μαρία Κτιστάκη 



ΠΟΡΤΟΓΑΛΙΑ 

Απεργία επ’ αόριστον κήρυξε το Εθνικό Συνδικάτο 
Μεταφορών Επικίνδυνων Υλικών (8ΝΜΜΡ) στις 12/8, 
με αίτημα τη σταδιακή αύξηση του βασικού μισθού ως 
το 2022, από τα 630 στα 900 ευρώ. Την απεργία στήριξε 
και η Ανεξάρτητη Ένωση Οδηγών Φορτηγών (δΙΜΜ). 
Οι οδηγοί, πέρα από τους μισθούς πείνας, καταγγέλ¬ 
λουν επίσης τις εξαντλητικές βάρδιες, που φτάνουν τις 
15 ώρες, με τους περισσότερους να ξεπερνούν τις 500 
ώρες υπερωρίας τον χρόνο. Είναι η δεύτερη φορά που 
πραγματοποιείται απεργία στη χώρα, με την πρώτη να 
κηρύσσεται στις 15/4, να διαρκεί 3 μέρες και να λήγει 
με υποσχέσεις για μισθολογικές αυξήσεις που δεν υλο¬ 
ποιήθηκαν ποτέ. 

Η απεργία ξεκίνησε στην κορύφωση της τουριστι¬ 
κής περιόδου, με την κυβέρνηση Κόστα να κηρύσσει 
εξαρχής τη χώρα σε κατάσταση έκτακτης ενεργειακής 
κρίσης και να επιβάλλει στους απεργούς την παροχή 
ελάχιστων υπηρεσιών στις μητροπόλεις, όπως και δελ¬ 
τίο στα καύσιμα, με ανώτατο όριο γεμίσματος τα 15 
λίτρα στις περισσότερες περιοχές και τα 25 στις υπό¬ 
λοιπες. Η τρομοκρατία κορυφώθηκε την τρίτη μέρα 
της απεργίας, όταν οι οδηγοί επιτάχθηκαν για να επι¬ 
στρέφουν στη δουλειά τους ΣΙ διαφορετικά θα ήταν 
αντιμέτωποι με ενδεχόμενη ποινή φυλάκισης έως και 
2 έτη και απόλυση. Το δΙΜΜ προχώρησε σε αναστολή 
της απεργίας, ενώ ο πρόεδρος του δΝΜΜΡ διεμήνυσε 
ότι οι συνάδελφοί του θα δουλέψουν μόνο το οχτάωρό 
τους και όχι υπερωρίες, κάτι που, όπως είπε, πρακτικά 
σημαίνει ότι θα δουλέψουν μόνο τις μισές ώρες απ’ ό,τι 
δούλευαν συνήθως. 

Η απεργία προκάλεσε τεράστια προβλήματα στη 
χώρα, και ιδιαίτερα στις τουριστικές περιοχές, φανε¬ 
ρώνοντας τη δύναμη των εργαζομένων. Τελικά, το 
δΝΜΜΡ ανέστειλε την απεργία στις 18/8, μπαίνοντας 
εκ νέου σε διαπραγματεύσεις με την ένωση των ερ¬ 
γοδοτών. Αυτές ναυάγησαν γρήγορα και μόλις τρεις 
μέρες μετά το συνδικάτο ανακοίνωσε νέες απεργιακές 
κινητοποιήσεις μεταξύ 7 και 22 Σεπτέμβρη! Αυτή τη 
φορά, η απεργία θα αφορά την άρνηση παροχής υπε- 
ρωριακής εργασίας και την πλήρη αποχή από την ερ¬ 
γασία τα Σαββατοκύριακα και τις αργίες. 

ΒΟΡΕΙΑ ΙΡΛΑΝΔΙΑ 

Σε κατάληψη του ιστορικού ναυπηγείου Η&ιΉηά 
αηά λΥοΙίΓ στο Μπέλφαστ έχουν προχωρήσει οι 132 
εργαζόμενοί του από τις 29/7, ζητώντας τη διασφά¬ 
λιση των θέσεων εργασίας τους. Η εταιρεία (που μετά 
τον 2° Παγκόσμιο Πόλεμο έφτασε να απασχολεί έως 
και 35 χιλιάδες εργαζόμενους και μεταξύ άλλων είχε 
ναυπηγήσει τον Τιτανικό) τα τελευταία χρόνια μείω¬ 
νε συνεχώς τον κύκλο εργασιών της, μέχρι που στο 
τέλος η νορβηγική εταιρεία (που την είχε αγοράσει) 
κήρυξε χρεοκοπία. Οι εργαζόμενοι παραμένουν στο 
ναυπηγείο νυχθημερόν και πιέζουν την κυβέρνηση να 
βρει λύση, ενώ παλεύουν για την εθνικοποίησή του, 
τουλάχιστον μέχρι να βρεθεί επενδυτής, καθώς ήδη 
έχουν κλείσει έναν μήνα απλήρωτοι. 

Σε πρόσφατη επίσκεψη του Μπόρις Τζόνσον στη 
Βόρεια Ιρλανδία, οργάνωσαν διαμαρτυρία έξω από το 
τοπικό κοινοβούλιο, ενώ μεγάλη είναι η αλληλεγγύη 
στον αγώνα τους από συνδικάτα και ενώσεις. Τα σω¬ 
ματεία έχουν έρθει σε συμφωνία με την εταιρεία που 
έχει αναλάβει την πώληση του ναυπηγείου, ώστε να 
διασφαλιστούν οι θέσεις εργασίας όταν βρεθεί αγορα¬ 
στής. Απέναντι στις κερδοσκοπικές εξαγορές και τα 
λουκέτα των καπιταλιστών, οι εργαζόμενοι πρέπει να 
απαιτήσουν την πλήρη εθνικοποίηση του ναυπηγείου 
κάτω από εργατικό έλεγχο, προτάσσοντας μια ανε¬ 
ξάρτητη ταξική πολιτική, που όχι μόνο θα διασφαλίσει 
τις θέσεις εργασίας και αξιοπρεπείς συνθήκες εργασί¬ 
ας, αλλά θα αποτελέσει παράδειγμα για όλους τους 
εργαζόμενους στην Ευρώπη και τον κόσμο. 

Κασιιίρ 

Υπό το καθεστώς της στρατιωτικής Βίας του ινδικού κράτους 



Σ τις 5 Αυγούστου, η ινδική κυβέρ¬ 
νηση του νεοεκλεγέντα εθνικιστή 
Μόντι πέρασε πραξικοπηματικά 
μέσω του κοινοβουλίου την ανα¬ 
στολή των άρθρων 370 και 35Α του ινδικού 
συντάγματος, που αφορούσαν το καθεστώς 
αυτονομίας της πολιτείας Τζαμού και Κα- 
σμίρ, εξαπολύοντας ανελέητη καταστολή 
και τρομοκρατία στην περιοχή. 35.000 Ινδοί 
στρατιώτες έχουν συγκεντρωθεί στην περι¬ 
οχή, προχωρώντας στη σύλληψη όλων των 
πολιτικών ηγετών του Κασμίρ, στη διακοπή 
κάθε μέσου επικοινωνίας και σε ευθείες επι¬ 
θέσεις σε διαδηλωτές, με τουλάχιστον 2 νε¬ 
κρούς και 11 σοβαρά τραυματίες να είναι μια 
πρώτη εικόνα για το τι θέλει πραγματικά να 
επιβάλει ο Μόντι στον λαό του Κασμίρ, με 
πρόσχημα τη «μουσουλμανική τρομοκρα¬ 
τία». 

Τα πάθη του λαού του Κασμίρ 

Ο λαός του Κασμίρ δεν είχε ποτέ τη δυ¬ 
νατότητα να αποκτήσει το δικό του κράτος. 
Από το 1947, η γη του έχει χωριστεί μεταξύ 
Ινδίας, Κίνας και Πακιστάν. Σε μια περίοδο 
ανεξαρτησίας, τον Αύγουστο του 1947, το 
κομμάτι του Τζαμού και Κασμίρ ήταν ένα πρι- 
γκηπάτο, όπου ηγεμόνευε ο μαχαραγιάς Ηαπ 
5ίη§Η, και του δόθηκε η επιλογή να ενταχθεί 
είτε στην Ινδία είτε στο Πακιστάν. Δεδομέ¬ 
νου ότι στο Τζαμού και Κασμίρ κυριαρχούσε 
η μουσουλμανική πλειοψηφία, το πιο πιθανό 
ενδεχόμενο ήταν ότι θα ενσωματωνόταν στο 
Πακιστάν. Όμως, το κόμμα που διεξήγαγε 
τον αγώνα ανεξαρτησίας, το Εθνικό Συνέ¬ 
δριο του Τζαμού και Κασμίρ, ήταν κοσμι¬ 
κό και είχε συμμαχήσει με το Ινδικό Εθνικό 
Κογκρέσο. Έπειτα από πακιστανική εισβολή, 


ο μαχαραγιάς ζήτησε τη βοήθεια της Ινδίας 
στην απόκρουση της επίθεσης. Η τελευταία 
συνέδραμε, υπό τον όρο το Τζαμού και Κα¬ 
σμίρ να προσαρτηθεί στην Ινδία υπό καθε¬ 
στώς διευρυμένης αυτονομίας. Καθώς ο πό¬ 
λεμος συνεχιζόταν, το Συμβούλιο Ασφαλείας 
του ΟΗΕ έβγαλε απόφαση επί του θέματος, 
όπου απαιτούσε και από τις δύο χώρες να 
αποσύρουν τα στρατεύματά τους και να διε- 
ξαχθεί δημοψήφισμα για να αποφασιστεί εάν 
το Κασμίρ θα ενταχθεί στην Ινδία ή στο Πα¬ 
κιστάν. Ωστόσο, καμία πλευρά δεν απέσυρε 
τις δυνάμεις της, το δημοψήφισμα δεν πραγ¬ 
ματοποιήθηκε ποτέ και η περιοχή παρέμεινε 
χωρισμένη μέχρι σήμερα. 

Το 1952, θεσπίστηκε το άρθρο 370 στο ιν¬ 
δικό σύνταγμα, το οποίο διευκρίνιζε τις συν¬ 
θήκες υπό τις οποίες το κράτος Τζαμού και 
Κασμίρ είχε προσχωρήσει στην Ινδία, κατό¬ 
πιν σύστασης της Συντακτικής Συνέλευσης 
του Τζαμού και Κασμίρ. Σήμερα, όχι μόνο δεν 
υπάρχει Συντακτική Συνέλευση για να εγκρί¬ 
νει την άρση της αυτονομίας (που μόνο με τη 
σύμφωνη γνώμη της μπορεί να γίνει συνταγ¬ 
ματικά), αλλά ούτε τα στοιχειώδη εκλεγμένα 
εκτελεστικά και νομοθετικά όργανα υπάρ¬ 
χουν, καθώς έχουν καθαιρεθεί από την κυ¬ 
βέρνηση Μόντι από τον Νοέμβριο του 2018! 

Τι θέλει να πετύχει η ινδική 
άρχουσα τάξη στο Κασμίρ; 

Κύριο μέλημα του ινδικού καπιταλισμού, 
έπειτα και από την επανεκλογή του εθνικι¬ 
στικού κόμματος Β|Ρ (βλ. ΕΠ Ιουλίου), είναι 
να τελειώνει γρήγορα με τον βραχνά που λέ¬ 
γεται Κασμίρ. Οι λόγοι είναι οι εξής: 

Πρώτον, το Κασμίρ είναι η μόνη πολιτεία 
με μουσουλμανική πλειοψηφία, γεγονός που 


το καθιστά «πράκτο¬ 
ρα του Πακιστάν» στα 
μάτια της ινδικής αστι¬ 
κής τάξης και «μαύρο 
πρόβατο», που σε κάθε 
ευκαιρία θα είναι ο φταί¬ 
χτης για τα πάντα, για 
να αποπροσανατολίζε¬ 
ται ο ινδικός λαός απ’ τα 
πραγματικά του προβλή¬ 
ματα. 

Δεύτερον, η διείσδυση του ινδικού κε¬ 
φαλαίου στην περιοχή είχε περιοριστεί πολύ 
λόγω του καθεστώτος αυτονομίας. Ειδικό¬ 
τερα, το άρθρο 35Α επέτρεπε το δικαίωμα 
ιδιοκτησίας σε γη και ακίνητη περιουσία, την 
αναζήτηση απασχόλησης στο δημόσιο τομέα 
και την ύπαρξη κοινωνικού κράτους μόνο 
στους μόνιμους κατοίκους του Κασμίρ. Δεν 
είναι τυχαίο άλλωστε ότι το Τζαμού και Κα¬ 
σμίρ είναι η πολιτεία όπου τα ποσοστά φτώ¬ 
χειας και παιδικής θνησιμότητας και το προσ¬ 
δόκιμο ζωής είναι πολύ καλύτερα σε σχέση με 
την υπόλοιπη ινδική επικράτεια. Έτσι, η κα¬ 
τάργηση των συνταγματικών άρθρων ανοί¬ 
γει τον δρόμο για το άνοιγμα της γης και των 
πόρων του Κασμίρ στην επιχειρηματική ελίτ 
της Ινδίας. 

Τρίτον, για να στείλει ο Μόντι το μήνυμα 
στο Πακιστάν αλλά και στους υπόλοιπους 
ιμπεριαλιστές ότι έτσι λύνει τα προβλήμα- 
τά της η Ινδία και όποιος ανακατεύεται στα 
εσωτερικά της θα έχει άσχημα ξεμπερδέματα, 
ακόμα και την απειλή ενός περιφερειακού 
πυρηνικού πολέμου (όπως διαφαίνεται στις 
αψιμαχίες με το Πακιστάν στα σύνορα του 
Κασμίρ, αλλά και απ’ τις λεκτικές απειλές). 

Τέταρτον (και ίσως το πιο σημαντικό, για¬ 


τί είναι προϋπόθεση για να επιτευχθούν τα 
παραπάνω), η πραγματοποίηση μιας εθνοκά¬ 
θαρσης, που θα αλλάξει τη σύνθεση του πλη¬ 
θυσμού και θα αφομοιώσει το Κασμίρ στο 
χιντούτβα, στον ινδουιστικό εθνικισμό. Μια 
ολοκληρωτική βαρβαρότητα για τον λαό 
του Κασμίρ, όπου με την απειλή του όπλου 
θα απαρνούνται την εθνική τους ταυτότητα, 
τη θρησκεία, την ιστορία τους. Τα μαθήματα 
εθνικής καταπίεσης άλλωστε τα παίρνει ο 
Μόντι απ’ τους καλύτερους του είδους, όπως 
ο σφαγέας Νετανιάχου, με τον οποίο βρίσκε¬ 
ται σε αγαστή συνεργασία. 

Απέναντι στην εξόντωσή του, ο λαός του 
Κασμίρ έχει να απαντήσει μόνο με τη μαχη¬ 
τικότητα και την αγωνιστικότητά του. Είναι 
μονόδρομος η αυτοδιάθεση για το Κασμίρ, 
όπου καμία αστική τάξη, είτε λέγεται ινδική, 
είτε πακιστανική δεν θα το χρησιμοποιεί σαν 
ασπίδα για να εξυπηρετήσει τα κέρδη της και 
τα στρατηγικά της συμφέροντα. Οι Ινδοί, 
Πακιστανοί και Κασμιριανοί εργαζόμενοι δεν 
έχουν να χωρίσουν τίποτα. Γι’ αυτό, καθήκον 
των επαναστατών μαρξιστών είναι να κατευ¬ 
θύνουν την εργατική τάξη προς την πραγμα¬ 
τική απελευθέρωση, που δεν είναι απλά εθνι¬ 
κή, είναι ταξική, είναι ο σοσιαλισμός. 


Μεγάλες διαδηλώσεις στο Χονγκ Κονγκ 


Τ ο Χονγκ Κονγκ, μια μεγαλούπο- 
λη-λιμάνι με περισσότερους από 
7 εκατομμύρια κατοίκους, βιώ- 
νει τους τελευταίους τρεις μήνες 
μεγάλες διαδηλώσεις και ταραχές. Οι μαζι¬ 
κές κινητοποιήσεις ξεκίνησαν στις 9 και 12 
Ιουνίου όταν διαδήλωσαν, σύμφωνα με τους 
διοργανωτές, περίπου ένα και δύο εκατομμύ¬ 
ρια αντίστοιχα, ζητώντας από την κυβερνήτη 
του Χονγκ Κονγκ να αποσύρει διάταξη που 
επιτρέπει την έκδοση υπόπτων στις αρχές της 
Κίνας. 

Τον Ιούλιο πραγματοποιήθηκε εισβολή 
στο κοινοβούλιο η οποία και κατεστάλη από 
τις αστυνομικές δυνάμεις. Στις 27 Ιουλίου 
πραγματοποιήθηκε (χωρίς την άδεια των αρ¬ 
χών και παρά το γεγονός ότι το διάταγμα είχε 
ανασταλεί επ’ αόριστο) διαδήλωση με περισ¬ 
σότερους από 1,5 εκατομμύριο διαδηλωτές. 
Στις 5 Αυγούστου πραγματοποιήθηκε απερ¬ 
γία από τα συνδικάτα με συμμετοχή 400.000 
εργαζομένων. Παράλληλα πραγματοποιού¬ 
νταν αποκλεισμοί δρόμων με αποτέλεσμα να 
παραλύσει η πόλη και ως έναν βαθμό το διε¬ 
θνές αεροδρόμιο και ο τραπεζικός τομέας. Τα 
αιτήματα είναι πολιτικά (παρά το γεγονός ότι 
απαγορεύονται οι πολιτικές απεργίες): η ορι¬ 
στική απόσυρση του νόμου για την έκδοση, 
η απελευθέρωση όλων των συλληφθέντων 
χωρίς απαγγελία κατηγοριών, ο αποχαρακτη¬ 
ρισμός της διαδήλωσης της 12ης Ιουνίου ως 
εξέγερσης, η διεξαγωγή ανεξάρτητης έρευ¬ 
νας για την στάση της αστυνομίας (ιδιαίτερα 
όσο αφορά την κατάληψη του κοινοβουλίου 
αλλά και την μαφιόζικη επίθεση που πραγ¬ 
ματοποιήθηκε τέλος Ιουνίου από συμμορίες 


σχεδόν χιλίων ατόμων που φορούσαν λευκά 
ρούχα σε ανυποψίαστους επιβάτες στο μετρό 
και τα τρένα χωρίς να αντιδράσουν καθόλου 
οι αστυνομικές δυνάμεις) και τέλος το δια¬ 
χρονικό αίτημα για γενικό εκλογικό δικαίω¬ 
μα (αίτημα που διεκδικήθηκε χωρίς επιτυχία 
το 2014 με το κίνημα της ομπρέλας όταν επί 
τρεις μήνες εκατομμύρια διαδήλωναν στην 
πόλη). Στις 12 Αυγούστου έγινε κατάληψη 
του διεθνούς αερολιμένα, στις 18 Αυγούστου 
άλλη μια «παράνομη» διαδήλωση υπό βροχή 
με 1,7 εκατομμύρια διαδηλωτές. 

Αντίθετα με το κίνημα της ομπρέλας που 
έγινε κάτω από την ηγεσία της δυτικόφιλης 
αντιπολίτευσης, το σημερινό κίνημα δεν έχει 
κεντρική ηγεσία. Οι κινητοποιήσεις οργανώ¬ 
νονται μέσω των κοινωνικών δικτύων, ενώ 
οι μεγάλες συγκεντρώσεις από ένα μέτωπο 
οργανώσεων στο οποίο συμμετέχουν και τα 
κόμματα της αντιπολίτευσης, χωρίς ωστόσο 
να αποτελούν την πλειοψηφία. Η συμμετοχή 
της νεολαίας (φοιτητών και νέων εργαζομέ¬ 
νων) είναι μεγάλη και δυναμική. 

Οι διαδηλώσεις ξεκίνησαν με αφορμή 
την τροποποίηση του νόμου σχετικά με την 
έκδοση υπόπτων σε τρίτες χώρες. Ο νόμος, 
όπως ισχύει, επιτρέπει την έκδοση υπόπτων 
σε διάφορες χώρες (ΗΠΑ, Βρετανία κλπ), δεν 
επιτρέπει όμως την έκδοση υπόπτων στην 
Κίνα και αυτό παρά το γεγονός ότι το Χονγκ 
Κονγκ βρίσκεται εδώ και 22 χρόνια υπό την 
κυριαρχία του Πεκίνου. 

Η νομική αυτή τρύπα είναι αποτέλεσμα 
της συμφωνίας «μια χώρα, δύο συστήματα» 
του 1997 σύμφωνα με την οποία η Κίνα θα 
σεβαστεί το κοινωνικό, οικονομικό και νο¬ 
μικό στάτους της πόλης για 50 χρόνια. Από 


πλευράς Πεκίνου ήταν μια πραγματιστική 
προσέγγιση. Ο πληθυσμός του Χονγκ Κονγκ 
ήταν μεν κινέζικος πάνω από το 90%, ωστό¬ 
σο ήταν γαλουχη μένος και ενταγμένος στον 
τρόπο ζωής μιας καπιταλιστικά ανεπτυγμέ¬ 
νης, σύγχρονης μεγαλούπολης και αντιμετώ¬ 
πιζε την παράδοση της πόλης σε μια καθυστε- 
ρημένη και μονοκομματική Κίνα, με μεγάλες 
επιφυλάξεις και φόβο όσο αφορά το βιοτικό 
επίπεδο, την κουλτούρα, τα πολιτικά και δη¬ 
μοκρατικά δικαιώματα. 

Με την πάροδο του χρόνου οι φόβοι και 
οι επιφυλάξεις της αστικής τάξης και των 
ανώτερων στρωμάτων σταδιακά διασκεδά¬ 
στηκαν από τις νέες κερδοφόρες προοπτι¬ 
κές που γεννούσε η ξέφρενη ανάπτυξη και 
καπιταλιστικοποίηση της κινεζικής οικονο¬ 
μίας. Αντίθετα για τους εργαζόμενους, που 
έβλεπαν την υπερεκμετάλλευση, την έλλειψη 
πολιτικών και συνδικαλιστικών ελευθεριών 
και την διάλυση των κατακτήσεων της επα¬ 
νάστασης στην «μητέρα πατρίδα», οι φόβοι 
και οι επιφυλάξεις αυξήθηκαν. 

Σήμερα, το 1997 μοιάζει πολύ μακρινό. 
Τότε η Κίνα ήταν σε πορεία εισόδου στον 
ΠΟΕ με τις ευλογίες των ΗΠΑ, σήμερα βρι¬ 
σκόμαστε στις αρχές ενός εμπορικού πολέ¬ 
μου που προβλέπεται να γίνει πολύ σκλη¬ 
ρότερος. Η προσπάθεια να τροποποιηθεί το 
καθεστώς έκδοσης είναι μια αμυντική κίνηση. 
Πρόκειται για μια προσπάθεια αύξησης του 
ελέγχου και αποτροπής του ενδεχόμενου να 
χρησιμοποιηθεί το Χονγκ Κονγκ ως επιχει¬ 
ρηματική και πολιτική βάση ενάντια στο κα¬ 
θεστώς του Πεκίνου. Η Ουάσιγκτον μπορεί 
και διώκει νομικά τα στελέχη των κινεζικών 
επιχειρήσεων σε τρίτες χώρες (π.χ. στον Κα¬ 



ναδά), ενώ το Πεκίνο δεν έχει το δικαίωμα να 
διώξει νομικά εταιρείες ή άτομα που δραστη¬ 
ριοποιούνται σε μια πόλη που κυριαρχικά του 
ανήκει(!) Μια πόλη, επιπλέον, από την οποία 
οι ιμπεριαλιστές δεν εκδιώχθηκαν ποτέ: ακό¬ 
μα και σήμερα πολλά κόμματα, συνδικάτα και 
άλλοι οργανισμοί χρηματοδοτούνται από τις 
ΗΠΑ. Υπάρχουν οργανώσεις που επιδιώκουν 
ανοιχτά την ανακοπή της πορείας ενσωμά¬ 
τωσης της πόλης στην Κίνα. Έγιναν μικρές 
συγκεντρώσεις που καλούσαν ΗΠΑ και Βρε¬ 
τανία να επέμβουν στο Χονγκ Κονγκ. 

Φαίνεται λοιπόν, ότι για την πλειοψηφία 
των πολιτών, των νέων και όπως φαίνεται και 
των εργαζομένων η κίνηση του Πεκίνου στα 
πλαίσια του εμπορικού πολέμου, εκλήφθηκε 
ως απειλή για τα δημοκρατικά και συνδικα¬ 
λιστικά τους δικαιώματα. Όχι άδικα, αφού 
αυτά αποτελούν το μόνιμο θύμα κάθε πο¬ 
λέμου, αλλά μάλλον μονόπλευρα με στόχο 
μόνο το Πεκίνο. Το Χονγκ Κονγκ μπορεί να 
αποτελέσει μια σοβαρή πληγή για το κινεζικό 
καθεστώς στο μέλλον. Όσον αφορά το κινεζι¬ 
κό εργατικό κίνημα το μεγαλύτερο πρόβλη¬ 
μα φαίνεται να είναι η έλλειψη σύνδεσης και 
αλληλεγγύης του εργατικού κινήματος στο 
Χονγκ Κονγκ με αυτό στην υπόλοιπη Κίνα. 

■ Χρηστός Νομίδης 

30 Χρόνια από το 1989 

Το τέλος της ιστορίας που τελική δεν ήρθε 



Υ πάρχουν χρονολογίες στο 
διάβα του 20 ου αιώνα που 
έχουν ταυτιστεί τόσο με 
συγκεκριμένες φάσεις της 
ανθρώπινης ιστορίας, που η αναφορά 
τους και μόνο είναι αρκετή για να τις 
προσδιορίσεις. Η αναφορά και μόνο του 
αριθμού «68» φέρνει στο μυαλό εκα¬ 
τομμυρίων ανθρώπων τον μεγαλειώδη 
Γαλλικό Μάη, αλλά και όλα τα συγκλο¬ 
νιστικά γεγονότα που τον ακολούθησαν. 
Η αναφορά και μόνο του αριθμού «89» 
είναι κατ’ αναλογία απόλυτα ταυτισμένη 
με την έναρξη της κατάρρευσης των κα¬ 
θεστώτων του ανατολικού μπλοκ. 1 Είναι 
αρκετά πιθανό ότι αν ζητούσε κανείς από 
ένα ικανοποιητικό δείγμα ανθρώπων να 
περιγράφουν με μια εικόνα το έτος 1989, 
η συντριπτική πλειοψηφία θα επέλεγε το 
πλάνο της γερμανικής τηλεόρασης στο 
οποίο πέφτει το πρώτο κομμάτι του τεί¬ 
χους του Βερολίνου. 

Είναι γνωστό — αν και όχι τόσο ευ¬ 
ρέως όσο η πτώση του Τείχους — ότι το 
1989 δεν είχαμε μόνο την κατάρρευση 
της Ανατολικής Γερμανίας (ΛΔΓ), αλλά 
την έναρξη ενός ντόμινο καταρρεύσεων 
των καθεστώτων του «υπαρκτού σοσια¬ 
λισμού», που θα κορυφωνόταν το 1991 
με τη διάλυση της ΕΣΣΔ και την οριστι¬ 
κή καπιταλιστική παλινόρθωση. Πρώτο 
επεισόδιο, ο θρίαμβος της «Αλληλεγγύ¬ 
ης» στις πολωνικές εκλογές τον Ιούνιο, 
που οδηγεί στον σχηματισμό της πρώτης 
κυβέρνησης χωρίς ΚΚ στο ανατολικό 
μπλοκ, τον Αύγουστο. Από τον Οκτώ¬ 
βριο, τεράστιες διαδηλώσεις ξεκινούν 
στην Ανατολική Γερμανία ενάντια στο 
καθεστώς, που οδηγούν τη γραφειοκρα¬ 
τία στην παραίτηση του ηγέτη της ΛΔΓ 
Χόνεκερ. Οι διαδηλώσεις μεγαλώνουν 
ακόμη περισσότερο. Στις 9 Νοεμβρίου, 
οι πύλες του Τείχους ανοίγουν για πρώ¬ 
τη φορά και χιλιάδες Ανατολικογερμα- 
νοί ξεχύνονται προς τη δυτική πλευρά 
του. Μέχρι τον Οκτώβριο του 1990, η 
ΛΔΓ δεν υπάρχει πια. Λίγες μέρες αργό¬ 
τερα, στις 17 Νοεμβρίου, καταρρέει και 
το καθεστώς της Τσεχοσλοβακίας. Τον 
Δεκέμβρη, είναι η σειρά της Ρουμανίας 
να εγκαταλείψει το ανατολικό μπλοκ. Η 
εκτέλεση του δικτάτορα Τσαουσέσκου, 
από μερίδα της γραφειοκρατίας με επι¬ 
κεφαλής τον Ιλιέσκου, σηματοδοτεί την 
κατάρρευση. 

Το 1989 δεν ήρθε από το πουθενά 

Τα γεγονότα του 1989 δεν είναι μια 
αλληλουχία συμπτώσεων ή συνωμοσι¬ 
ών. Οι αιτίες της κατάρρευσης των στα¬ 
λινικών καθεστώτων μπορούν να συνο¬ 
ψιστούν στα εξής: 

α) Στην εξάντληση της εσωτερικής 
τους δυναμικής. 

β) Στην άσχημη κατάσταση στην 
οποία βρισκόταν το παγκόσμιο εργατικό 
κίνημα. 

γ) Στη δυσφήμηση που είχε υποστεί 
το σοσιαλιστικό όραμα στα μάτια των 
εργατών αυτών των χωρών. 

δ) Στην προσπάθεια των ιμπεριαλι¬ 
στών να ξεμπερδεύουν με τα απομεινά- 


ρια των κατακτήσεων της Οκτωβριανής 
Επανάστασης, καθώς και να βρουν νέες 
αγορές. 

ε) Στην πολιτική της περεστρόικα 
(μεταρρύθμιση) και της γκλάσνοστ (δι¬ 
αφάνεια), που εισήγαγε ο Γκορμπατσόφ 
στην ΕΣΣΔ, επηρεάζοντας και τις σύμ- 
μαχες χώρες. 

Για τους αμετανόητους υπερασπιστές 
των σταλινικών δικτατοριών, υπάρχουν 
μόνο οι δύο τελευταίοι λόγοι. Η πολιτική 
του Γκορμπατσόφ παίρνει μυθικές, μετα¬ 
φυσικές διαστάσεις, ενώ η πρακτορολο- 
γία βρίσκεται στο απόγειό της. 

Στην πραγματικότητα, η περεστρόικα 
και η γκλάσνοστ δεν ήταν παρά μια προ¬ 
σπάθεια της γραφειοκρατίας να ρυθμίσει 
από τα πάνω τις εσωτερικές αντιφάσεις 
του καθεστώτος. Τέτοιες προσπάθειες, 
είτε «φιλελεύθερες» είτε «αυταρχικές», 
είχαν γίνει κατά καιρούς σχεδόν από 
όλους τους ηγέτες της ΕΣΣΔ. 

Αυτό που διαφεύγει από τους σταλι¬ 
νικούς είναι ότι τα καθεστώτα αυτά ήταν 
«μπλοκαρισμένα» ανάμεσα στον σοσια¬ 
λισμό και τον καπιταλισμό. Η παραγω¬ 
γική τους βάση ήταν σοσιαλιστική, τα 
μέσα παραγωγής δηλαδή αποτελούσαν 
κοινωνική ιδιοκτησία, αλλά διευθύνο¬ 
νταν από ένα παρασιτικό γραφειοκρα¬ 
τικό στρώμα, που είχε υφαρπάξει την 
εξουσία από το προλεταριάτο. Με αυτή 
την έννοια, ήταν καθεστώτα μεταβατι¬ 
κά, δεν μπορούσαν να συνεχίσουν να 
υπάρχουν ως είχαν. Δύο δρόμοι υπήρχαν 
ανοιχτοί. Είτε η ανατροπή της γραφειο¬ 
κρατίας από την πολιτική επανάσταση 
της εργατικής τάξης και το προχώρημα 
στον σοσιαλισμό, είτε — με το πέρασμα 
του χρόνου — η ανατροπή των σοσια¬ 
λιστικών κατακτήσεων από την ίδια τη 
γραφειοκρατία, για τη μετατροπή της 
από κοινωνικό στρώμα σε νέα αστική 
τάξη, με την καπιταλιστική παλινόρθω¬ 
ση. Αυτά είχαν προβλεφθεί από τον Τρό- 
τσκι και την 4 η Διεθνή ήδη από το 1938. 

Μάταια οι σταλινικοί ψάχνουν πρά¬ 
κτορες και αποδιοπομπαίους τράγους 
για τη διάλυση του ανατολικού μπλοκ. 
Τα ίδια τα γεγονότα τούς διαψεύδουν. 
Καμιά συνωμοσία όπως την εννοούν δεν 
υπήρξε, αλλά η αναμενόμενη μετάλλα¬ 


ξη της γραφειοκρατίας. Η συντριπτική 
πλειοψηφία των στελεχών των διάφο¬ 
ρων ΚΚ, την επομένη των καταρρεύσε¬ 
ων είτε αρπάζουν τον δημόσιο πλούτο 
και μετατρέπονται σε νέα άρχουσα τάξη, 
είτε γίνονται υψηλή υπαλληλία των 
ιμπεριαλιστών, που σπεύδουν να βάλουν 
πόδι σε αυτές τις χώρες, αρπάζοντας για 
ένα κομμάτι ψωμί τα εργοστάσια και τις 
πλουτοπαραγωγικές πηγές τους, είτε γί¬ 
νονται οι νέοι πολιτικοί ηγέτες των χω¬ 
ρών αυτών, αποκηρύσσοντας μετά βδε¬ 
λυγμίας τον κομμουνισμό. 

Αν θέλουν τόσο να βρουν τον πραγ¬ 
ματικό ένοχο για αυτό το τεράστιο πι- 
σωγύρισμα της ιστορίας, δεν έχουν παρά 
να ψάξουν στον σταλινισμό και την πο¬ 
λιτική του. Που, αφού έκλεψε την εξου¬ 
σία από τα χέρια των ρώσων εργατών, 
τσάκισε κάθε πραγματικά επαναστατική 
φωνή με ανείπωτα εγκλήματα, επέβαλε 
ένα καθεστώς τρόμου τόσο στην ΕΣΣΔ 
όσο και στις υπόλοιπες χώρες, πάντα 
σφετεριζόμενος τη λάμψη της Οκτω¬ 
βριανής Επανάστασης. Αν πράγματι θέ¬ 
λουν να βρουν ποιος άνοιξε τον δρόμο 
στους ιμπεριαλιστές, δεν έχουν παρά να 
κοιτάξουν και πάλι στην ιστορία τους. 
Αυτοί που κατέπνιξαν αιματηρά τις αντι- 
γραφειοκρατικές επαναστάσεις στην Αν. 
Γερμανία το 1953, στην Ουγγαρία το 
1956, στην Τσεχοσλοβακία το 1968, την 
προλεταριακή εξέγερση στην Πολωνία 
το 1981. Επαναστάσεις που ήταν δυνατό 
να δώσουν (υπό προϋποθέσεις) πράγμα¬ 
τι μια νέα πνοή στο σοσιαλιστικό όραμα. 
Αντ’ αυτού όμως, τα πιο ριζοσπαστικά 
στοιχεία αυτών των εξεγέρσεων, μια νέα 
υπό διαμόρφωση επαναστατική πρωτο¬ 
πορία, συντρίφτηκαν από τα τανκς της 
ΕΣΣΔ και τον απολυταρχισμό. Στα μάτια 
πολλών εργατών, η καπιταλιστική Δύση 
έμοιαζε πλέον πιο δημοκρατική. 

Ο ρόλος που έπαιξε η πολιτική του 
Γκορμπατσόφ ήταν ότι άνοιξε τον δρό¬ 
μο στις πιο φιλοκαπιταλιστικές μερίδες 
της γραφειοκρατίας να προσπαθήσουν 
για μια γρηγορότερη παλινόρθωση, ενώ 
άνοιξε και μια δίοδο στις εργατικές μά¬ 
ζες - χωρίς φυσικά να το επιδιώκει - να 
κινηθούν με μεγαλύτερη ελευθερία. Οι 
εργαζόμενοι και η νεολαία αυτών των 


χωρών πράγματι κινητοποιήθηκαν σε 
σημαντικό βαθμό, και μάλιστα χωρίς να 
επιδιώκουν την επιστροφή στον καπι¬ 
ταλισμό, αλλά πλέον τα πράγματα ήταν 
πολύ δύσκολο να πάρουν άλλο δρόμο. 

Ο απολογισμός του 1989 

Για τους επαναστάτες μαρξιστές, 
αλλά και για κάθε εργαζόμενο, δεν χρει¬ 
άζεται καμιά υπεράσπιση των σταλινι¬ 
κών δικτατοριών, των Χόνεκερ, Τσαου¬ 
σέσκου, του Τείχους. Το 1989, κανένας 
κομμουνισμός και σοσιαλισμός δεν 
κατέρρευσε, όπως λένε τόσο οι σταλι¬ 
νικοί όσο και οι αστοί. Κατέρρευσε το 
έκτρωμα του σταλινισμού, ο παρασιτι- 
κός όγκος που μεγάλωνε στο σώμα της 
εργατικής τάξης. 

Δεν χωράει ωστόσο αμφιβολία ότι τα 
γεγονότα του 1989-91 αποτέλεσαν ένα 
ισχυρό σοκ, μια σημαντική ήττα για την 
παγκόσμια εργατική τάξη. Στέρησαν τη 
σημαντικότερη κατάκτηση που αυτή είχε 
πετύχει μέχρι τότε, τις κοινωνικές κατα¬ 
κτήσεις του Οκτώβρη (όσες είχαν απο- 
μείνει) και την αίσθηση του εφικτού μιας 
εναλλακτικής λύσης, άλλαξαν σημαντι¬ 
κά τον συσχετισμό δύναμης υπέρ του 
κεφαλαίου, σκόρπισαν την απογοήτευ¬ 
ση και τη σύγχυση στην εργατική τάξη. 

Τριάντα χρόνια πέρασαν από τότε. 
Ο καπιταλισμός βρέθηκε το 1989 στην 
πιο ευνοϊκή συγκυρία που είχε ποτέ 
στην ιστορία. Και ξανααπέτυχε. Από το 
«τέλος της Ιστορίας» του Φουκουγιάμα 
και το «Εμείς νικήσαμε» της \Υ&11 δίτεεί 
ΙοιίΓηαΙ, μόλις 30 χρόνια μετά έχουμε 
πάει στο «Μήπως ο Μαρξ είχε δίκιο;». 
Ο καπιταλισμός περνάει μια από τις χει¬ 
ρότερες κρίσεις στην ιστορία του. Χωρίς 
ορατή διέξοδο, ξερνάει και πάλι φτώ¬ 
χεια και βαρβαρότητα. Αυτά είναι τα 
μόνα που έχει να προσφέρει. Η αποκα¬ 
τάσταση των πραγματικών εννοιών του 
κομμουνισμού και της επανάστασης, η 
επιστροφή στον πραγματικό μαρξισμό, 
η ανάπτυξη και ο εμπλουτισμός του με 
τα νέα δεδομένα, η αποκατάσταση της 
εναλλακτικής λύσης στα μάτια των ερ¬ 
γαζομένων, αυτό είναι το πιο σημαντικό 
καθήκον των επαναστατών σήμερα. Η 
καπιταλιστική παλινόρθωση θα αποτε- 
λέσει ένα σύντομο επεισόδιο στην αν¬ 
θρώπινη ιστορία. 

1. Αυτό που είναι γνωστό ως «ανατολικό 
μπλοκ», «υπαρκτός σοσιαλισμός» κ.λπ., δεν 
σχηματίστηκε ενιαία. Αποτελούνταν: 
α) Από την ΕΣΣΔ, που δημιουργήθηκε το 
1922, καρπός της μεγάλης Οκτωβριανής 
Επανάστασης του 1917. 
β) Από τα κράτη που κατέλαβε ο Κόκκινος 
Στρατός κατά την επέλασή του προς τα δυ¬ 
τικά το 1945 μετά την ήττα του Αξονα στον 
Β' Παγκόσμιο Πόλεμο (Τσεχοσλοβακία, Πο¬ 
λωνία, Ουγγαρία, Ρουμανία, Βουλγαρία, 
Ανατολική Γερμανία). Τα καθεστώτα αυτά 
δεν υπήρξαν προϊόν μιας επανάστασης, όπως 
στην ΕΣΣΔ. Αυτός είναι και ο λόγος που η 4 η 
Διεθνής τα χαρακτήρισε «γραφειοκρατικά 
παραμορφωμένα», σε αντίθεση με τη « γρα¬ 
φειοκρατικά εκφυλισμένη» ΕΣΣΔ. 

■ Γιάννης Σμνρλής 

79 Χρόνια από τη δολοφονία του Τρότσκι 


«Σκοπεύουν να υποτιμήσουν και να 
διαστρεβλώσουν τον ίδιο τον Τρότσκι, 
γιατί οι ιδέες του εξακολουθούν να είναι 
πολύ επίκαιρες» 

Εστέμπαν Βολκόφ (εγγονός του Τρότσκι) 

Στις 20 Αυγούστου του 1940, διεπράχθη 
ένα ακόμη στυγνό έγκλημα του σταλινισμού. 
Ο πράκτορας-δολοφόνος της ΝΚΎΌ (υπουρ¬ 
γείο Εσωτερικών Υποθέσεων της ΕΣΣΔ) Ρα- 
μόν Μερκαντέρ αναλαμβάνει και φέρνει εις 
πέρας την αποστολή της δολοφονίας του με¬ 
γάλου επαναστάτη Λέον Τρότσκι. Την επόμε¬ 
νη μέρα, ο Τρότσκι καταλήγει στο νοσοκομείο 
από βαρύ τραυματισμό στο κρανίο. Ο Λ. Τρό- 
τσκι είναι μία από τις μεγαλύτερες, και από τις 
πιο συκοφάντημένες, μορφές του παγκόσμιου 
επαναστατικού κινήματος. 

Ο Λεβ Νταβίντοβιτς Μπρονστάιν, όπως 
ήταν το πραγματικό όνομα του Τρότσκι, ήρθε 
σε επαφή με το επαναστατικό κίνημα το 1896, 
όταν εντάχθηκε στο Σοσιαλδημοκρατικό 
Κόμμα, και έναν χρόνο αργότερα ίδρυσε την 
Εργατική Ένωση Νότιας Ρωσίας. Το 1898 βρέ¬ 
θηκε εξόριστος στη Σιβηρία, απ’ όπου δραπέ¬ 
τευσε το 1902. Το 1905, κατά την πρώτη επα¬ 
νάσταση, ανέλαβε την ηγεσία του Σοβιέτ της 
Πετρούπολης. Προέβλεψε ότι η επανάσταση 
στη Ρωσία θα στηριζόταν στα σοβιέτ. Έλυσε 
το ζήτημα του χαρακτήρα της επερχόμενης 
επανάστασης (αστική ή προλεταριακή) με τη 
θεωρία της Διαρκούς Επανάστασης: «Στην 
περίοδο του ιμπεριαλισμού και της παγκόσμι¬ 
ας οικονομίας, οι αστικές τάξεις των καθυστε¬ 
ρημένων χωρών είναι προοδεμένες στον ξένο 
ιμπεριαλισμό και τις παλιές κυρίαρχες τάξεις, 
ειδικά όταν έχουν να αντιμετωπίσουν το προ¬ 
λεταριάτο. Έτσι, δεν είναι σε θέση να επιλύσουν 


τα βασικά αστικοδημοκρατικά καθήκοντα. Η 
αγροτιά, που αποτελεί την πλειοψηφία, δεν 
έχει δική της ανεξάρτητη πολιτική. Άρα, το 
προλεταριάτο θα πρέπει να ηγηθεί της επα¬ 
νάστασης, να πάρει κάτω από την ηγεσία του 
ως σύμμαχο τη φτωχή αγροτιά, ρίχνοντάς την 
στην επαναστατική εξέγερση και ικανοποιώ¬ 
ντας τα αστικοδημοκρατικά αιτήματά της (δι¬ 
ανομή γης). Το προλεταριάτο ταυτόχρονα θα 
προχωρά σε σοσιαλιστικά μέτρα ενάντια στην 
αστική τάξη, για την επίλυση των προβλημά¬ 
των των εργατών». 

Η εγκυρότητα της θεωρίας της Διαρκούς 
Επανάστασης επιβεβαιώθηκε από την πορεία 
της Ρώσικης Επανάστασης, με το προχώρημά 
της από την επανάσταση του Φλεβάρη του 
1917, μετά την οποία κυριάρχησαν τα αστικά 
κόμματα και τα ρεφορμιστικά εργατικά κόμ¬ 
ματα (μενσεβίκοι, σοσιαλεπαναστάτες), στη 
σοσιαλιστική επανάσταση του Οκτώβρη. Το 
1906, ο Τρότσκι γράφει στη φυλακή το σημα¬ 
ντικό έργο «Αποτελέσματα και Προοπτικές», 
όπου εξηγεί τις αιτίες της ήττας της πρώτης 
επανάστασης. Το 1917 επιστρέφει στη Ρωσία 
από την εξορία και ηγείται της επανάστασης 
μαζί με τον Λένιν. Θα είναι πρόεδρος της 
Στρατιωτικής Επαναστατικής Επιτροπής και 
έπειτα οργανωτής του Κόκκινου Στρατού, 
στην περίοδο του εμφυλίου πολέμου και της 
ιμπεριαλιστικής επέμβασης. 

Ο Τρότσκι αντιτάχθηκε στην επικράτηση 
της σταλινικής γραφειοκρατίας στο μπολσεβί¬ 
κικο κόμμα και στην κοινωνία της Σοβιετικής 
Ένωσης. Ο Στάλιν εξέφραζε τα συμφέροντα 
του κοινωνικού στρώματος της γραφειοκρα¬ 
τίας, που γεννήθηκε εξαιτίας της οικονομι¬ 
κής καθυστέρησης της Ρωσίας, της πολιτικής 
υποχώρησης του προλεταριάτου, του αποδε- 
κατισμού του μπολσεβίκικου κόμματος στον 


εμφύλιο πόλεμο και, κυρίως, της 
ήττας του επαναστατικού κινή¬ 
ματος στην Ευρώπη (1919-1923), ^ 
ιδίως στη Γερμανία, από όπου οι 
μπολσεβίκοι περίμεναν βοήθεια. 
Διακήρυτταν ότι η ρώσικη επα- ? 
νάσταση είναι ένα στάδιο της πα¬ 
γκόσμιας επανάστασης, χωρίς την 
εξάπλωση της οποίας δεν είναι 
δυνατή η οικοδόμηση του σοσι¬ 
αλισμού. Η θεωρία του σοσιαλισμού σε μία 
μόνο χώρα του Στάλιν ήταν μια τεράστια ανα¬ 
θεώρηση του μπολσεβικισμού-μαρξισμού. Για 
να προλάβει την παγίωση της νέας κατάστα¬ 
σης και να επιστρέφει το κόμμα στις μαρξιστι- 
κές-λενινιστικές αρχές, ο Τρότσκι εκδίδει το 
1923 τη συλλογή κειμένων «Η Νέα Πορεία». 
Το 1926 σχηματίζει την Ενωμένη Αντιπολί¬ 
τευση μέσα στο κόμμα, το 1927 διαγράφεται 
και το 1929 απελαύνεται. Τα επόμενα χρόνια 
ασχολείται ενεργά με τον αντιγραφειοκρατι- 
κό αγώνα. Με το βιβλίο του «Η Προδομένη 
Επανάσταση» αναλύει το φαινόμενο της στα¬ 
λινικής γραφειοκρατίας χρησιμοποιώντας 
τη μαρξιστική μέθοδο και προσδιορίζει τον 
χαρακτήρα της επανάστασης στην ΕΣΣΔ ως 
πολιτική επανάσταση του προλεταριάτου για 
να πάρει την πολιτική εξουσία από τη γραφει¬ 
οκρατία. Το 1938, ιδρύει την 4 η Διεθνή, καθώς 
η κατάσταση στη σταλινοποιημένη 3 η Διεθνή 
ήταν πλέον μη αναστρέψιμη, μετά την ανε¬ 
μπόδιστη (από το ΚΚ και την 3 η Διεθνή) επι¬ 
κράτηση του φασισμού στη Γερμανία. 

Μεταξύ 1936 και 1938 πραγματοποιού¬ 
νται οι δίκες της Μόσχας. Η αντεπαναστατική 
σταλινική γραφειοκρατία επιχειρεί να συντρί¬ 
ψει πλήρως τις επαναστατικές παραδόσεις 
του μπολσεβικισμού και να εδραιώσει τη δι¬ 
κτατορία της. Δικάζονται όλοι οι επαναστάτες 



της παλιάς γενιάς και το σταλινικό καθεστώς 
προσπαθεί να πείσει το παγκόσμιο προλετα¬ 
ριάτο ότι οι πρωταγωνιστές της Επανάστασης 
έχουν ταχθεί «αποδεδειγμένα» με το αντίπαλο 
στρατόπεδο. Βασικός στόχος της αντεπανα- 
στατικής μανίας του σταλινισμού ήταν φυσικά 
ο Τρότσκι, ο οποίος ηγήθηκε του αγώνα ενά¬ 
ντια σε όσους στραγγάλισαν την εργατική δη¬ 
μοκρατία στην ΕΣΣΔ και πρόδωσαν μια σειρά 
επαναστάσεων (Κίνα 1927, Γερμανία 1933, 
Ισπανική Επανάσταση 1936-39 κ.λπ.). Με την 
ίδρυση της 4 ης Διεθνούς, ο Τρότσκι διαφύλαξε 
τον επαναστατικό μαρξισμό-μπολσεβικισμό. 
Έδωσε στο προλεταριάτο όλου του κόσμου 
τη στρατηγική και τακτική για να παλέψει για 
την ανατροπή του καπιταλισμού. Αυτός είναι 
και ο βασικός λόγος που σύσσωμο το αστικό 
μπλοκ προσπαθεί να αμαυρώσει όχι μόνο την 
ιδέα της επανάστασης, αλλά και τα ονόματα 
των ανθρώπων που την ενέπνευσαν και την 
οδήγησαν στη νίκη. Η εκτρωματική σειρά του 
ΝεΐίΤχ «Τρότσκι» είναι ένα τρανταχτό παρά¬ 
δειγμα. 

Όσο και να λυσσάνε, η προλεταριακή επα¬ 
νάσταση είναι και σήμερα επίκαιρη, καθώς το 
καπιταλιστικό σύστημα όχι μόνο δεν δίνει κα¬ 
μιά ελπίδα για αξιοπρεπή ζωή στην εργατική 
τάξη και τα φτωχά λαϊκά στρώματα, αλλά μας 
απειλεί με πολέμους και βαρβαρότητα. 

■ Αφροδίτη X. 


70 χρόνια από την λήξη του εμφυλίου πολέμου στην Ελλάδα (1946-49) 


Σ τις 29 Αυγούστου θα παιχτεί η τελική πράξη του 
ελληνικού εμφυλίου πολέμου, με την υποχώρηση 
των εναπομεινασών δυνάμεων του ΔΣΕ στα βουνά 
της Αλβανίας. Αυτό αποτελεί και το δεύτερο και 
τελευταίο μέρος της ελληνικής επανάστασης του 1942-49. Ο 
εμφύλιος πόλεμος, γνωστός και ως «δεύτερο αντάρτικό», θα 
αποτελέσει μονόδρομο για την πλειοψηφία των αγωνιστών 
της Αντίστασης, οι οποίοι μετά τα Δεκεμβριανά και την υπο¬ 
γραφή της Συνθήκης της Βάρκιζας (12/2/45) θα αποτελόσουν 
βορά της λευκής τρομοκρατίας της αντίδρασης, των Άγγλων 
ιμπεριαλιστών και της ελληνικής αστικής τάξης. 

Τα ουσιαστικά αίτια του ξεσπάσματος του δεύτερου 
αντάρτικου, πέρα από την λευκή τρομοκρατία, θα πρέπει να 
αναζητηθούν στην προδοτική και αντεπαναστατική πολιτική 
του ΚΚΕ, ήδη από την 6η Ολομέλεια της ΚΕ του ΚΚΕ το 1934. 
Η άκριτη μεταφορά των αναλύσεων-αποφάσεων του Κρεμ- 
λίνου και η αδυναμία επιστημονικής μαρξιστικής ανάλυσης 
της ελληνικής οικονομίας και κοινωνίας είχαν οδηγήσει στη 
θέση για τον αστικοδημοκρατικά χαρακτήρας της ελληνικής 
επανάστασης. Αυτό έθετε το πλαίσιο για την κατάπνιξη της 
επανάστασης από την ηγεσία του ΚΚΕ (από τον Οκτώβριο 
του 1944 μέχρι την υπογραφή της Συνθήκης της Βάρκιζας), 
με την παράδοση όλων των αγωνιστών του ΕΑΜ-ΕΛΑΣ στο 
έλεος του κρατικού μηχανισμού και του παρακράτους. Εκεί 
βρίσκονται οι ρίζες για το ξέσπασμα του εμφυλίου. 

Η ήττα της επανάστασης δεν ήταν προδιαγεγραμμένη. Το 
ΕΑΜ και ο ΕΛΑΣ κατά την πρώτη φάση της επανάστασης 
(1942-44) είχαν μεγάλη μαζικότητα, καθώς επίσης και σημα¬ 
ντική διείσδυση μέσα στην ελληνική κοινωνία. Στα μέσα του 
1944, μετά την αποχώρηση των γερμανικών δυνάμεων κα¬ 
τοχής, έλεγχαν την συντριπτική πλειοψηφία της ελληνικής 
επικράτειας, όχι όμως της Αθήνας. Η ηγεσία του ΚΚΕ έκα¬ 
νε το παν για να αποτρέψει την ανάληψη της εξουσίας από 
το ΕΑΜ, οδηγώντας την επανάσταση σε μια οδυνηρή ήττα. 
Εξασφάλισε ωστόσο αμνηστία για την ηγεσία του και σε τέσ¬ 
σερα υπουργεία στην κυβέρνηση Εθνικής Ενότητας υπό τον 
Γεώργιο Παπανδρέου. Αξίζει να σημειωθεί ότι κατά την περί¬ 



οδο των «Δεκεμβριανών» εντάθηκαν οι δολοφονίες των τρο- 
τσκιστών αγωνιστών και κάθε είδους διαφωνούντα από το 
ΚΚΕ, ακριβώς για να αποφευχθεί κάθε πιθανότητα αλλαγής 
της συμφιλιωτικής γραμμής και να επικρατήσει μια πολιτική 
επαναστατικής σύγκρουσης. 

Μετά την Βάρκιζα η τρομοκρατία κράτους-παρακράτους- 
ιμπεριαλιστών οργίασε και ένα βάρβαρο ανθρωποκυνηγητό 
εξαπολύθηκε με συλλήψεις, εξορίες, δολοφονίες, εκτελέσεις, 
βασανισμούς και βιασμούς. Η κατάσταση ήταν αφόρητη. Μια 
σειρά από στοιχεία καταγράφουν τις τρομοκρατικές ενέρ¬ 
γειες εις βάρος των κομμουνιστών σε όλη την Ελλάδα από 
τις 12/2/1945 (υπογραφή συμφωνίας της Βάρκιζας) έως τις 
31/3/46 (ημέρα των εκλογών). Συνοπτικά, σε διάστημα 13 μη¬ 
νών διαπράχθηκαν 1.289 φόνοι, 6.671 τραυματισμοί, 31.632 
βασανισμοί, 84.931 συλλήψεις, 18.767 λεηλασίες-καταστρο- 
φές, 509 απόπειρες φόνων και 165 βιασμοί γυναικών. 

Αυτή η βάρβαρη κατάσταση που είχε διαμορφωθεί, προ- 
κάλεσε ως φυσική συνέπεια την δημιουργία ένοπλων ομάδων 
εκ νέου στα βουνά, μια που η ζωή στην ύπαιθρο είχε γίνει αφό¬ 


ρητη. Όλες αυτές οι ένοπλες ομάδες δημιούργησαν μια τερά¬ 
στια πίεση στην ηγεσία του ΚΚΕ που τελικά αναγκάστηκε να 
τις ενώσει στα πλαίσια του ΔΣΕ και να ξεκινήσει έναν αγώνα, 
που ήταν πλέον αναπόφευκτος. Όμως με το ίδιο περιεχόμενο 
όπως και πριν: όχι ένας αγώνας για την κατάληψη της εξουσί¬ 
ας από το προλεταριάτο, αλλά ένας αγώνας με όχημα το προ¬ 
λεταριάτο για να επιτευχθεί ο εκδημοκρατισμός του αστικού 
κράτους (Ελλάδα καπιταλιστική αλλά δημοκρατική). 

Το κυρίαρχο αφήγημα των σταλινικών ιστορικών είναι να 
αποδίδουν την ήττα της ελληνικής επανάστασης στην συντρι¬ 
πτική υπεροπλία του εθνικού στρατού και τη στήριξη του από 
τις ΗΠΑ και Αγγλία. Αυτή η θέση προφανώς είναι μία δικαιο¬ 
λογία για να αποκρύψουν τις βαρύτατες ευθύνες αναλογούν 
στο ΚΚΕ. Καμία νικηφόρα επανάσταση δεν είχε εξαρχής υπε¬ 
ροπλία απέναντι στο αστικό κράτος (Ρωσία, Κούβα, Βιετνάμ 
κ.ά.). Αυτό ασφαλώς δεν σημαίνει, ότι οι αγωνιστές του 1ου 
αντάρτικου, έμπαιναν στην φάση του 2ου αντάρτικου με τους 
ίδιους όρους. Ωστόσο, παρά την ήττα και την προδοσία της 
επανάστασης, παρά την τεράστια απογοήτευση στα μέλη του 
και τους αγωνιστές του ΕΑΜ, παρά το γεγονός ότι πλέον δεν 
ήταν οι θριαμβευτές που τους επευφημούσε ο κόσμος, αλλά οι 
κατατρεγμένοι και βασανισμένοι «πράκτορες και κατάσκοποι 
των Ρώσων», το θέμα της επανάστασης δεν μπορούσε να θε¬ 
ωρηθεί λήξαν. Για τον απλούστατο λόγο ότι η αστική εξουσία 
στην Ελλάδα, δεν είχε εδραιωθεί ακόμα και η ελληνική αστική 
τάξη δεν είχε να προσφέρει στα λαϊκά στρώματα τίποτα απο¬ 
λύτως παρά μόνο βία και εξαθλίωση, ενώ παράλληλα η εργα¬ 
τική τάξη και οι αγρότες δεν είχαν συντρίβει και διατηρούσαν 
μεγάλο μέρος των δυνάμεών τους. Η δεύτερη επανάσταση θα 
μπορούσε ίσως λήξει νικηφόρα εαν το ΚΚΕ ακολουθούσε μια 
επαναστατική πολιτική. Τελικά όμως δεν υπήρξε στρατηγικός 
στόχος ικανός να εμπνεύσει τις μάζες, πόσο μάλλον έπειτα 
από τις αλλεπάλληλες προδοτικές συμφωνίες του ΚΚΕ που 
χαντάκωσαν την υπόθεση της σοσιαλιστικής επανάστασης 
στην Ελλάδα κατά τη δεκαετία του 1940. 

■ Γρηγόρης Καρβούνης 

Επιδρομή ιμπεριαλιστών - τυχοδιωκτικές ΡΛέψεις 

του ελληνικού καπιταλισμού 

■ Κώστας Δίκαιος 


Η νοτιοανατολική Μεσό¬ 
γειος έχει μετατραπεί σε 
κύριο πεδίο αντιπαράθε¬ 
σης των ιμπεριαλιστών 
για δυο λόγους: 

Ο πρώτος είναι η γεωπολιτική της 
θέση, αφού πάντα αποτελούσε σημείο 
σύνδεσης της Μέσης Ανατολής με τη 
Βόρειο Αφρική και την Ευρώπη και 
επομένως διάδρομο για τα πετρέλαια 
και τις πρώτες ύλες της περιοχής. Ιδι¬ 
αίτερα όμως σήμερα αποτελεί και ένα 
σημείο επαφής ανάμεσα στο «δρόμο 
του μεταξιού» της Κίνας, την αιχμή του 
δόρατος του ρωσικού ιμπεριαλισμού 
(Συρία) και την τελευταία «γραμμή 
άμυνας» των Δυτικών ιμπεριαλιστών 
στην αμφισβήτηση της κυριαρχίας τους 
από την στρατιωτική ισχύ της Ρωσί¬ 
ας, την οικονομική επέλαση της Κίνας 
και την γεωπολιτική και οικονομική 
αναβάθμιση χωρών όπως το Ιράν και 
η Τουρκία. Η προσέγγιση Κίνας-Ρωσί- 
ας-Ιράν και η επαμφοτερίζουσα στάση 
της Τουρκίας, η οποία χωρίς να φεύγει 
από το ΝΑΤΟ επιδιώκει ανεξαρτησία 
κινήσεων και φλερτάρει με το αντίπαλο 
στρατόπεδο, κάνει την έκβαση της σύ¬ 
γκρουσης εξαιρετικά αμφίρροπη παρά 
τους ισχυρούς συμμάχους των Δυτικών 
ιμπεριαλιστών στην περιοχή (Ισραήλ, 
Αίγυπτος, Σαουδική Αραβία). 

Ο δεύτερος λόγος είναι τα αποθέ¬ 
ματα υδρογονανθράκων που βρέθηκαν 
και άλλα που αναζητούνται στην περι¬ 
οχή, τα οποία δημιουργούν προσδοκίες 
ακόμα και για ενεργειακή απεξάρτηση 
(ή τουλάχιστον δυνατότητα εναλλακτι¬ 
κής προσωρινής λύσης) της Ευρώπης 
από την Ρωσία, πράγμα που θα άλλαζε 
τον συσχετισμό δύναμης σε σημαντικό 
βαθμό. Τα κοιτάσματα αυτά όμως πρέ¬ 
πει να ανακαλυφθούν, να εξορυχθούν 
με θαλάσσιες γεωτρήσεις και να μετα¬ 
φερθούν με αγωγούς και πλοία, διαδι¬ 
κασίες που εμπλέκουν όλες τις μεγάλες 
πετρελαϊκές εταιρίες, τους ιμπεριαλι¬ 
σμούς που βρίσκονται πίσω τους αλλά 
και τα ανταλλάγματα που επιθυμούν 
να αρπάξουν οι τοπικοί καπιταλισμοί 
από την παραχώρηση των δικαιωμάτων 
εκμετάλλευσης (τόσο από την άποψη 
οικονομικών παροχών όσο και από την 
άποψη της μοιρασιάς της γεωπολιτικής 
ισχύος). 

Όλα τα παραπάνω έχουν δημιουρ¬ 
γήσει ένα μεγάλο παιχνίδι συγκρού¬ 



σεων που αριθμεί ήδη εκατοντάδες 
χιλιάδες θύματα (Συρία, Υεμένη), εκα¬ 
τομμύρια εκτοπισμένους και πρόσφυ¬ 
γες, μαζί με περιορισμούς στις ελευθε¬ 
ρίες δεκάδων εκατομμυρίων ανθρώπων 
(πραξικόπημα σε Τουρκία και Αίγυπτο, 
καθεστώς Ερντογάν). Σε όλα αυτά 
εμπλέκεται άμεσα ο ελληνικός καπιτα¬ 
λισμός. Οι βλέψεις του μέσω της διεκ- 
δικούμενης ΑΟΖ καταλαμβάνουν ένα 
μεγάλο κομμάτι της Νοτιοανατολικής 
Μεσογείου, και μαζί με αυτήν της Κύ¬ 
πρου απομονώνουν ουσιαστικά την 
Τουρκία εγκλωβίζοντάς την στα παρά¬ 
λιά της. 

Αλλά η ελληνική άρχουσα τάξη δεν 
αρκείται στα πιθανά ανταλλάγματα 
από τους υδρογονάνθρακες (που θα 
αφορούν τα κέρδη ελληνικών και ξέ¬ 
νων εταιρειών και όχι την άνοδο του βι¬ 
οτικού επιπέδου των εργαζόμενων, αν 
βέβαια αποφευχθεί το πολεμικό σφα¬ 
γείο) αλλά επιδιώκει, συρόμενη πίσω 
από τους ιμπεριαλιστές και ιδιαίτερα 
τις ΗΠΑ, να κερδίσει πόντους σε βά¬ 
ρος του τουρκικού καπιταλισμού, αντι¬ 
σταθμίζοντας έτσι την αδιαμφισβήτητη 
υπεροχή του τελευταίου (οικονομικά, 
στρατιωτικά και πολιτικά). Στην προ¬ 
σπάθεια του αυτή μάλιστα ο ελληνικός 
καπιταλισμός δεν διστάζει να αποδε¬ 
χθεί ακόμα και το ρόλο του χωροφύ¬ 
λακα των Δυτικών ιμπεριαλιστών στην 
περιοχή ενάντια σε Ρωσία και Κίνα, 
πράγμα που δημιουργεί κινδύνους όχι 
απλά ενός θερμού επεισοδίου με την 
Τουρκία αλλά και μιας περιφερειακής 
σύγκρουσης με άμεση ελληνική εμπλο¬ 
κή! 

Μερικά παραδείγματα αρκούν για 
να αποδείξουν τα παραπάνω. Η ενερ¬ 
γειακή συμμαχία Ελλάδας, Κύπρου, 
Ισραήλ υπο την αιγίδα των ΗΠΑ απει¬ 
λεί να αφήσει έξω από την ενεργειακή 
εξίσωση την Τουρκία, ενώ με τον αγω¬ 
γό ΕΑδΤΜΕϋ (μεταφορά αερίου μέσω 
Κύπρου, Κρήτης, Πελοποννήσου και 
Ιταλίας) που περιλαμβάνει, η Τουρκία 
παρακάμπτεται και ως χώρα διέλευσης, 
παρά το γεγονός ότι η όδευση μέσω 
Τουρκίας θα ήταν πολύ φθηνότερη. Η 
απάντηση της Τουρκίας είναι τα τέσ¬ 
σερα πλοία (δύο γεωτρύπανα και δυο 
ερευνητικά) που επιχειρούν ήδη στην 
ΑΟΖ της Κύπρου, αμφισβητώντας 
έμπρακτα τις επιδιώξεις ιμπεριαλιστών 
και ελληνικού - κυπριακού καπιταλι¬ 
σμού ανεβάζοντας ταυτόχρονα και τον 
κίνδυνο πολεμικού 
επεισοδίου, ιδιαί¬ 
τερα αν τα πλοία 
αυτά κινηθούν στην 
υφαλοκρηπίδα του 
Καστελόριζου την 
οποία δεν αναγνώ¬ 
ρισε ποτέ εξάλλου η 
Τουρκία. 

Ελληνικές εται¬ 
ρίες δραστηριοποι¬ 
ούνται τόσο στην 
ΑΟΖ του Ισραήλ 
όσο και νοτιοδυτι¬ 
κά της Κρήτης μέσω 
της κοινοπραξίας 


ΤοΐΗ-ΕχχοηιηοΒίΙ-ΕΛΠΕ. Παράλληλα 
η Ελλάδα συμμετέχει και στο Φόρουμ 
για το Αέριο στην Ανατολική Μεσό¬ 
γειο (Εαδΐ Μεά 0&5 Εοπιπι, ΕΜΟΕ) το 
οποίο αφορά κυρίως την αναβάθμιση 
του ρόλου της Αιγύπτου. Η Αίγυπτος 
έχει την στήριξη τόσο του Ισραήλ (με 
το οποίο το καθεστώς του δικτάτορα 
Σισι έχει άριστες σχέσεις) όσο και των 
ΗΠΑ σε μια προσπάθεια να πιεστεί η 
Τουρκία που μένει και πάλι έξω, αλλά 
και να αντισταθμιστεί η έξοδος του 
Ιράν στην Μεσόγειο μεσω Ιράκ, Συρίας 
και Λιβάνου. Είναι χαρακτηριστικό ότι 
από το ΕΜΟΕ λείπουν μόνο η Τουρκία, 
ο Λίβανος και η Συρία! 

Αλλά και οι διμερείς ενεργειακές 
σχέσεις Ελλάδας ΗΠΑ «διάγουν βίο 
ανθόσπαρτο» με τους αγωγούς ΤΑΡ 
και ΙΒΟ (που παρακάμπτουν την Ρωσία 
στον εφοδιασμό της Ευρώπης) αλλά 
και τους σταθμούς ΕΝΟ στην Ρεβυθού- 
σα και αυτόν που θα γίνει στην Αλε¬ 
ξανδρούπολη οι οποίοι έχουν στόχο να 
προωθήσουν το πανάκριβο σχιστολιθι- 
κό αέριο των ΗΠΑ προς τα Βαλκάνια 
και την Κεντρική Ευρώπη. 

Όλα αυτά ακολουθούνται και από 
τις αντίστοιχες στρατιωτικές και πολι¬ 
τικές συνεργασίες. Ήδη στα νομοθε¬ 
τικά σώματα των ΗΠΑ έχει κατατεθεί 
το νομοσχέδιο ΕΑδΤΜΕϋΑΟΤ («Νο¬ 
μοσχέδιο για την Ασφάλεια και την 
Ενεργειακή Συνεργασία στην Ανατολι¬ 
κή Μεσόγειο του 2019») το οποίο επι¬ 
χειρεί να προβεί σε ριζική αναμόρφωση 
της αμερικάνικης στρατηγικής στην 
περιοχή με στόχο να αναγνωριστούν 
οι νέες πραγματικότητες που έχουν δι¬ 
αμορφωθεί. Στην ουσία θέλει να εντά¬ 
ξει Ελλάδα και Κύπρο ακόμα πιο βαθιά 
στο στρατιωτικό πολιτικό σχεδίασμά 
των ΗΠΑ (πιέζοντας και απειλώντας 
την Τουρκία) σε σημείο μάλιστα που η 
κατάθεση του νομοσχέδιου προκάλε- 
σε την δυσφορία την Ρωσίας εξαιτίας 
της πιθανής αλλαγής της ανεξάρτητης 
στάσης της Κύπρου και των σχέσεων 
μαζί της με μια ποιο ενεργή ένταξή 
της στους στρατηγικούς σχεδιασμούς 
της Δύσης ( Γαλλία, ΝΑΤΟ, ΗΠΑ)! Η 
Ελλάδα επι κυβέρνησης ΣΥΡΙΖΑ και 
με την απόλυτη συμφωνία της ΝΔ έχει 
ήδη ξεκινήσει τον Στρατηγικό Διάλογο 
Ελλάδας - ΗΠΑ, ο οποίος συμπίπτει 
και με την διαδικασία διαπραγμάτευ¬ 
σης για μια επικαιροποιημένη Συμφω¬ 
νία Αμοιβαίας Αμυντικής Συνεργασίας. 

Η τρέχουσα συμφωνία υπογράφτη¬ 
κε το 1990 και ήταν αυτή που παρέτεινε 
την λειτουργία των σημερινών βάσεων. 
Τότε ήταν την εποχή που έληγε ο Ψυ¬ 
χρός Πόλεμος και οι ΗΠΑ επεδίωκαν 
την μείωση των βάσεων στο εξωτερι¬ 
κό. Τώρα η νέα φάση αντιπαράθεσης 
με ΗΠΑ και Κίνα δημιουργεί νέα δε¬ 
δομένα στην περιοχή με αποτέλεσμα 
την πρόθεση των ΗΠΑ να αναβαθμί¬ 
σουν την λειτουργία της Σούδας και να 
φτιάξουν νέες δομές όπως στη Λάρισα 
για τα ΌΚΟΝΕ5 και στο λιμάνι της 
Αλεξανδρούπολης για το ναυτικό και 
τα ελικόπτερα, υποβαθμίζοντας αντί¬ 
στοιχα τις βάσεις τους στην Τουρκία. 


Ασφαλώς η ελληνική άρχουσα τάξη 
παραχωρεί απλόχερα ό,τι της ζητηθεί. 
Παράλληλα η στρατιωτική συνεργασία 
με το Ισραήλ βρίσκεται σε πλήρη ανά¬ 
πτυξη. Ισραηλινά ραντάρ στην Κρήτη 
μπορούν να ελέγχουν ολόκληρο το 
Αιγαίο και την Νοτιοανατολική Με¬ 
σόγειο έχοντας εικόνα μέχρι το Ιράν, 
ισραηλινοί πιλότοι εκπαιδεύονται στην 
αποφυγή των ρωσικών 8-300 με την 
βοήθεια των ελληνικών 8-300 που είναι 
εγκατεστημένοι στην Κρήτη (προκα- 
λώντας την οργή της Ρωσίας), η φρε¬ 
γάτα «Αιγαίο» συμμετείχε στην άσκηση 
Μι§Ηίγ\ν&ν€ 19 που πραγματοποιήθη¬ 
κε από το πολεμικό ναυτικό του Ισρα¬ 
ήλ στην ευρύτερη θάλασσα της Νοτι¬ 
οανατολικής Μεσογείου, ενώ έτσι και 
αλλιώς είναι αποσπασμένη αυτήν την 
περίοδο στην «ειρηνευτική» επιχείρηση 
υηίΓιΙ, που υπό την ομπρέλα του ΟΗΕ 
επιβάλει την ευρωατλαντική «τάξη και 
ασφάλεια» στα ανοιχτά του Λιβάνου 
περιπολώντας ενάντια στον ανεφοδια¬ 
σμό της Χεζμπολάχ! 

Τελευταία δείγματα πλήρους εναρ¬ 
μόνισης της Ελλάδας με τις ΗΠΑ απο- 
τέλεσαν: 

α) Η άρνηση διευκολύνσεων στο δε¬ 
ξαμενόπλοιο του Ιράν που είχε σταμα¬ 
τήσει η Αγγλία στο Γιβραλτάρ με την δι¬ 
καιολογία ότι μετέφερε πετρέλαιο στην 
Συρία και έτσι έσπαγε το εμπάργκο που 
έχει επιβάλει η ΕΕ. Παρά το γεγονός ότι 
τελικά επετράπη στο δεξαμενόπλοιο 
να αποπλεύσει, οι ΗΠΑ το συνέδεσαν 
με τους Φρουρούς της Επανάστασης 
-που θεωρούν τρομοκράτες- και απαί¬ 
τησαν από εταιρείες και χώρες να μην 
βοηθήσουν το τάνκερ να φτάσει στον 
προορισμό του! Η ελληνική κυβέρνηση 
έσπευσε να συνδράμει στην πειρατεία 
του αμερικανικού ιμπεριαλισμού! β) Οι 
ΗΠΑ ζήτησαν τη συμμετοχή της Ελλά¬ 
δας στην πολυεθνική δύναμη για την 
επιτήρηση του Περσικού. Πρόκειται για 
την δημιουργία ενός συνασπισμού που 
υποτίθεται θα προστατεύει την ναυσι¬ 
πλοΐα στα στενά του Ορμούζ. Στην ου¬ 
σία αποτελεί πειρατική δύναμη για τον 
αποκλεισμό του Ιράν στα πλαίσια της 
μέγιστης πίεσης και πλήρους απομόνω¬ 
σης, ώστε να καμφθεί η αντίσταση του 
καθεστώτος και να συρθεί σε διαπραγ¬ 
ματεύσεις. Παρά το γεγονός ότι ακό¬ 
μα και χώρες της ΕΕ δεν δέχτηκαν να 
συμμετάσχουν, η Ελλάδα απάντησε κα- 
ταρχήν θετικά, αλλά για την αποστολή 
φρεγάτας η ικανοποίηση του αμερικα¬ 
νικού αιτήματος παραπέμφθηκε για 
αργότερα, με την δικαιολογία ότι το 
πολεμικό ναυτικό βρίσκεται σε «αυξη¬ 
μένη ετοιμότητα» λόγω των εξελίξεων 
με τις γεωτρήσεις της Τουρκίας στην 
Νοτιοανατολική Μεσόγειο. Παραμένει 
όμως ανοιχτό το πότε θα υλοποιηθεί το 
αμερικανικό αίτημα. 

Επομένως μεγαλώνουν οι απει¬ 
λές για τον ελληνικό λαό, που γίνεται 
ολοένα και περισσότερο μαγνήτης 
τεράστιων κινδύνων, προκειμένου να 
ικανοποιηθούν τα κέρδη της ελληνικής 
μπουρζουαζίας και τα συμφέροντα των 
ιμπεριαλιστών. 




















